Naifaruga Hashi Vikummuge Viyafaari Ge Bodu Network Eh! - Vaguthu\nޅ. ނައިފަރުގައި ހަށިވިއްކުމުގެ ވިޔަފާރީގެ ބޮޑު ނެޓްވޯކެއް ހިނގަމުން އަންނަ ކަމަށް އެ ރަށު ބައެއް މީހުން ތުހުމަތުކޮށްފިއެވެ.\nއުމުރުން ދުވަސްވީ މީހުންގެ އަތުން ފައިސާ ހޯދުމުގެ ބޭނުމުގައި ކުރަމުން އަންނަ މި ވިޔަފާރީގައި އިސްކޮށް އުޅެނީ ތިން ފިރިހެނެކެވެ. އެ ތިން މީހުންނާ އެކު މި ވިޔަފާރީގައި 15 ވަރަކަށް އަންހެނުން ޝާމިލްވާ ކަން އެނގިފައިވެއެވެ.\nއުމުރުން 65 އަހަރުން މަތީގެ ފިރިހެނުން ކައިރިއަށް ޒުވާން އަންހެނުން ވައްދައިގެން ކުރާ މި ވިޔަފާރީގެ އަޑުތައް ރަށުތެރޭގައި މަދުން ނަމަވެސް ދެކެވެއެވެ. ނަމަވެސް މިކަން އެއްވެސް މުއަސަސާއެއްގެ ސަމާލުކަމަށް އައިސްފައެއް ނުވެއެވެ. އަދި އެ ވިޔަފާރީ ހުއްޓުވުމަށް މިހާތަނަށް އައިރު އެއްވެސް ކަމެއް ކުރެވިފައި ނުވާ ކަމަށްވެއެވެ.\nނަން ނުޖަހާ ގޮތަށް ނައިފަރުން ވާހަކަ ދެއްކި މީހަކު "ވަގުތަށް" ވަނީ މި ވިޔަފާރިއާ ގުޅޭ ބައެއް ވާހަކަތައް ކިޔައި ދީފައެވެ.\nއޭނާ ބުނި ގޮތުގައި މިމީހުން އަންނަނީ 65 އަހަރުން މަތީގެ މީހުންނަށް ލިބޭ ފައިސާކޮޅު "ފޭރެމުން" ނެވެ. އަދި ބައެއް މުސްކުޅިންނަށް ބިރު ދައްކައިގެންނާއި، ބްލެކް މެއިލްކޮށްގެން ވެސް އެކި ގޮތްގޮތުން ފައިސާ ހޯދަމުންދާކަމަށް ވެއެވެ.\n"މިމީހުންގެ މަސައްކަތަކީ 65 އަހަރުގެ މީހުން ކައިރިއަށް އަންހެނުން ވައްދައިގެން މުސްކުޅިންނަށް ލިބޭ 5000 ރުފިޔާ ފޭރުމުގެ މަސައްކަތް ކުރުން. މި އަނދިރި ހަރަކާތް ހުއްޓުވަން އެބަޖެހޭ." އޭނާ ކިޔައި ދިނެވެ.\nނައިފަރުގައި އުޅޭ އެހެން މީހަކު ކިޔައިދިން ގޮތުގައި މި މީހުންނަށް ފިޔަވަޅު ނޭޅި ދަނީ ސިޔާސީ ނުފޫޒުންނެވެ. އޭނާ ކިޔައިދިން ގޮތުގައި މުސްކުޅިން "ލޫޓް" ވާން މި މީހުން ކުރާ މަސައްކަތަށް ހުރަސްއަޅާ މީހުންނަށް ތަފާތު އިންޒާރުތައް ދެއެވެ.\nއެގޮތުން ދެ ކަމެއް އެމީހާ ފާހަގަ ކުރިއެވެ.\nއެއީ މީގެ ދެތިން ހަތަރު ވަރަކަށް އަހަރު ކުރިން މި ވިޔަފާރީގެ މައުލޫމާތު އެނގުނު ފުލުހެއްގެ ސައިކަލުގައި ރޯކޮށްލި ހާދިސާއަކާއި، މިދިޔަ ހަފްތާގައި ނައިފަރު ގެއެއްގެ ކައިރީގައި ހުރި ސައިކަލެއްގައި ރޯކޮށްލި ހާދިސާއެވެ. އޭނާ ތުހުމަތު ކުރަނީ މި ދެ ހަމަލާއަކީވެސް މި ވިޔަފާރީ ކުރަމުންދާ ފަރާތްތައް އަޑީގައި ތިބެގެން ދިން ހަމަލާއެއް ކަމަށެވެ.\nމީގެ ދެތިން ދުވަސްކުރިން ނައިފަރު ގެ އެއްގެ ދޮރުމަތީ ހުރި މޫވް ސައިކަލެއްގައި ރޯކޮށްލާފައި --\nޖުލައި 31, 2021 14:42\nސުބުހާނަﷲ ބިރެއް ކަމެއް ނެތް\nލިބިފަ އޮތަ ކުޑަ ވަގުތުގަވެސް އަޅުކަމެއްނުކޮއް ލެއްވިހާ ނުބައި ކަމެއް ކުރަނީ\nކޮއްކޮއްތިއްބަ އަޒާބެއް ﷲ ފޮނުވަންވީ މި އެއްޗިސް ތަކައް\nޖުލައި 31, 2021 20:33\nބަލަ މީ ޔޫރަޕެއް ނޫނޭ ފާޑުފާޑު ވައްތަރިގެ ނާސިގެތަކާއި އަންހެނުން އުޅޭކަށް. މިއީ މާތް ﷲ ގެ އެންމެ ބޮޑު ނިޢްމަތް ކަމުގައިވާ އެކަލާނގެ ހިދާޔަތް ދެއްވާފަައިވާ ގައުމެކޭ.\nއޮގަސްޓް 3, 2021 08:39\nއަމޭމެންނަށް ހީވަނީ އެންމެންވެސް އުޅޭނެޔޭ އަމޭމެން އުޅޭހެން. ބަލަގަ ފުލުހުންގެ ތެރޭގައިވެސް ގިނަ ވާނީ ރަނގަޅު ކުދިން. ޢަމޭމެން ކިތައް މީހުން ކައިރިއަށް ވަނިންތޯ އަމިއްލަ ނަފްސާއި ސުވާލު ކޮށްލަބަ؟\nއޮގަސްޓް 2, 2021 12:45\nހަށިވިއްކުން އެއީ ދުނިޔޭގެ އެންމެ ދުވަސްވީ ޕްރޮފެޝަން.\nޖުލައި 31, 2021 14:43\nއެމީހުން ހިފާ ހައްޔަރު ކުރޭ.\nކިހިނެއް ހައްޔަރުކުރާނީ.. ހައްޔަރުކުރަން އަންނަން ތިބީ އެންމެގިނައިން އެކުދިންގެ ބޭނުންކުރާމީހުން..\nޖުލައި 31, 2021 19:16\nކިހިނެތް ހަތްޔަރު ކުރާނީ އެންމެފަހުން ވެސް މީހަކު ހައްޔަރުކުރަން ދިޔަ ޕޮލިހުން މިހާރު ތިބީ ވަޒީފާއިން ވަކިކޮއްފަ ތި ރަށް އިސްލާހުކުރަން ޕޮލިހުން އުޅުނިއްޔާ އެބަޔަކު ހަނާވެގެން ދާނީ މީ ވަރަށް ވާހަކަ\nޖުލައި 31, 2021 14:44\nކޮންފަދަ ނުބައި އަމަލެއް\nދުނޔެއައް ވަމުން އައްނަ ގޮތް މި މީހުންނަށް ނުފެއްނަނީބާ\nދުނިޔެ މިއޮއް ހަލާކުވަނީ\nޖުލައި 31, 2021 14:50\nއިބޫވެއްޖެއްނު އަމިއްލަ އަތޮޅަށް ޝޭހުންފޮނުވައިގެންނަމަވެސް މިކަން ހުއްޓުވާން.\nޖުލައި 31, 2021 19:13\nބިރަކާނުލައި މަޖާކުރުމުގެ ފުރުޞަތު ދޭންކަމަށް ވަޢުދުވެގެން ވެރިކަމަށް އައި ބަޔަކަށް އެފަދަ ކަންތަކެއް ނުހުއްޓުވޭނެދޯ؟\nޖުލައި 31, 2021 19:20\nތި އިއްޔެއަކު މިއަދަކު ހިނގަންފެށި ކަންކަމެއް ނޫން.. ވަގުތުން ރަށްރަށަށް ހުތުރު އަރުވާ ބަދުނާމުކުރަން މަސައްކަތްކުރާތީ މިހާރު މާ ފާޅުކޮށް ތިޔަކަމެއް ތިޔަ ފެންނަނީ.. އޭގެ ބަދަލުގަ ކަމާބެހޭ މުއައްސަސާތަކަށް ހުށަހަޅާ އިސްލާޙްކުރުން ބުއްދިވެރި\nޖުލައި 31, 2021 16:08\nހަށި ވިއްކާ އަދި ގަންނަ ވިޔަފާރި. 65 އަހަރުން މަތީގެ މީހުންގެ ފައިސާ ޖަހައިގަންނަނީ އެއް ނޫން ދޯ. 65 އަހަރުން މަތީ މީހުން ހަށި ގަންނަން ހޭދަ ކުރާ ފައިސާ މީ. އެމީހުންނަކީ ވަކި "ވިކްޓިމް" އެއް ނޫން.\nޖުލައި 31, 2021 23:32\nވިއްކާތީ ގަނެވޭނީ. މުސްކުޅިން ކީއްކުރަން ޒުވާނުންވިޔަސް ދިހަހާސް ސަރުކާރުން ދިނަސް ވިއްކަން ނެތް އެއްޗެއް ނުގަނެވޭނެ.\nޖުލައި 31, 2021 16:35\nއެއީ ލާދީނީ އެމް ޑީ ޕީ ބޭނުންވާ މަޑުކަށި ފިކުރު\nޖުލައި 31, 2021 16:41\nމީ އެންމެ ހައްޤުތައް ގިނަމީހުން މިމީހުން ކޮންމެވައްތަރަކަށް އުޅުނަސް މީހަކަށް އެއްޗެއްވެސް ނުބުނެވޭނެ. ބުނާ މީހާ އަށްވަރު އަރުވާލާނެ. މިމީހުންނާ މިމީހުން ގާތަށްދާ މީހުންނަށްވެސް އަދަބު ލިބެންޖެހޭނެ.\nޖުލައި 31, 2021 17:00\nއެމީހުން ކާރިއަށް ވަންނަ މުސްކުޅިން ކުއްވެރިއެއް ނުވޭ؟ގަންނާތީ ވިއްކެނީ..ކީއްވެބާ އެމީހުން ޑިފެންޑް ކުރަނީ މި\nޖުލައި 31, 2021 19:31\nޖީ. އެސް. ޓީ ދައްކާތަ؟\nޖުލައި 31, 2021 21:26\nތިލިބޭ ބައިވަރު ގިނަވީމަ ވާގޮތް. އެލަވަންސް ދިނުން ހުއްޓާލާ، ޖީއެސްޓީ ނުދައްކާ ކުލަބުތައް ބަންދުކުރޭ\nޖުލައި 31, 2021 22:20\nއެމްޑީޕީ ވެރިކަމަށް އައިފަހުން އިޖުތިމާޢީ ފޭރާން ވީދެމުން ގޮސް ބޮޑެތި ފާހިޝް ޢަމަލުތައް އެއްވެސް ބިރެއްނެތި ކުރަމުންދާކަން ފާހަގަ ކުރެވޭ.\nޖުލައި 31, 2021 22:36\nމީ ހޯރައިއްބެއާ އަލީ ވަހީދު ސަލާމަތްކުރި ސަރުކާރު ނުބައިކަމެއްވިއްޔާ ހިތްވަރުދޭނެ\nޖުލައި 31, 2021 22:55\nތިލާރި ދޭމީހާ އަކީ ހުރިގޮތަށް ހުރި އަލިފެއްދޯ! އޭނަ ލޫޓުވާ ކަމަށްވަނީ. އޭނަގެ ނުބައި ނުލަފާ ކަމުން ތިވިޔަފާރީއެއް ތިކުރިއަށް ދަނީ! ގަންނާނެ މީހަކު ނެތިއްޔާ ކުރާނެ ވިޔަފާރީއެއްވެސް ނޯންނާނެ! ތި ނަން ހާމަ ނުކޮށް ވާހަކަ ކިޔާދިން މީހާއަށް އައްސަރިބހާއި ސާބަސް!\nޖުލައި 31, 2021 23:08\nﷲ ސުބުހާނަހޫ ވަތަޢާލާ ޤިޔާމަތްދުވަހުގަ ރަޙުމަތު ގެ ބެއްލެވުމަކުން ނުބައްލަވާނެ މުސްކުޅިހާލަތުގައި ޒިނޭކުރާމީހުންނަށް.....ޔާ ﷲ އެބައިމީހުންނަށް ތެދުމަގު މަގުދައްކަވާންދޭވެ....އާމީން...\nއޮގަސްޓް 1, 2021 03:23\nވިޔަފާރި ކުރާ ދެ ފަރާތްވެސް ގޯސް. ކަމާބެހޭ ފަރާތްތައްވެސް ގޯސް. ވަގުތުން ފިޔަވަޅު އަޅަން ޖެހޭ. ކީއްވެ ނޭޅެންވީ. އެޅޭނެ. ނާޗަރަންގީ ކުޅެން އެހެން ގައުމަކަށް ރައްކާވާންވީ. މި ފަސްގަނޱު މުޅިން ހަލާކު އެބަކުރޭ. ސުނާމީ އާ ބިންހެލުންތަކާ ނުބައި ބަލިތަކާ މުޅި ދުނިޔެ މިއޮށް ފަނާ ވަނީ. ހޭލަން ވެއްޖެ\nއޮގަސްޓް 1, 2021 08:28\nރައްވެހި ފަތިހަކަށް އަލިވިލުނީ ، ރީދޫ ބޮޑިބަތްކައްކާފަ ބާރަށްއަތްޖަހާ .........


Ramazan Mas Ihya Kurumah Aboobakuru School in Miaharu Thafaathu Program Thakeh ރަމަޟާން މަސް އިޙުޔާ ކުރުމަށް އަބޫބަކުރު ސްކޫލުން މިއަހަރު ތަފާތު ޕްރޮގްރާމްތަކެއް – Huvadhoo News Ramazan Mas Ihya Kurumah Aboobakuru School in Miaharu Thafaathu Program Thakeh Huvadhoo News\nރަމަޟާން މަސް އިޙުޔާ ކުރުމަށް އަބޫބަކުރު ސްކޫލުން މިއަހަރު ތަފާތު ޕްރޮގްރާމްތަކެއް\nފޮޓޯ: އަބޫބަކުރު ސްކޫލް\nރަމަޟާން މަސް އިޙުޔާ ކުރުމުގެ މަޤްޞަދުގައި އަބޫބަކުރު ސްކޫލުން މިއަހަރު ތަފާތު ޕްރޮގްރާމްތަކެއް ރާވައިގެން ކުރިޔަށް ގެންދާކަން ފާހަގަކޮށްލެވެއެވެ.\nރަމަޟާން މަސް އިޙުޔާ ކުރުމުގެ ޕްރޮގްރާމްތައް ހިންގުމުގެ މަޤްޞަދުތަކުގެ ތެރޭގައި، ދަރިވަރުންގެ ހިތްތަކުގައި ކީރިތި ޤުރުއާނާއި އިސްލާމް ދީނަށް ލޯބިޖެއްސުމުގެ އިތުރުން، ދަރިވަރުންގެ ކިބައިގައި ހުރި ތަފާތު ހުނަރުތައް ހާމަކުރުމުގެ ފުރުޞަތު ދަރިވަރުންނަށް ދިނުން ހިމެނޭކަމުގައި އެސްކޫލޫން މަޢުލޫމާތު ދެއެވެ.\nއަބޫބަކުރު ސްކޫލްގެ ޕްރިންސިޕަލް މުޙައްމަދު އަޖީބު، ހުވަދޫ މީޑިއާއަށް މަޢުލޫމާތު ދީފައިވާގޮތުގައި، ރަމަޟާން މަހުގެ ކުރިޔަށް އޮތް ދުވަސްތަކުގައި އަބޫބަކުރު ސްކޫލުން ތަފާތު3ޕްރޮގްރާމެއް ކުރިޔަށް ގެންދިއުމަށް ހަމަޖެހިފައި ވެއެވެ. މިގޮތުން ކުރިޔަށް ގެންދިއުމަށް ހަމަޖެހިފައިވާ ތިރީގައިވާ ޕްރޮގްރާމްތަށް ފާހަގަކޮށްލެވެއެވެ.\nމި ޕްރޮގްރާމަކީ ރަމަޟާން މަހާ ގުޅޭ ތަފާތު މައުޟޫޢުތަކަށް ދަރިވަރުން ދަރުސް ދިނުމަށް ކުރިޔަށް ގެންދާ ޕްރޮގްރާމެކެވެ. ރަމަޟާން މަހުގެ ފަހު ދިހައިގެ ކޮންމެ ދުވަހަކު ކޮންމެވެސް 1 ދަރިވަރެއްގެ ދަރުސް ވީޑިއޯކޮށް، ފޭސްބުކާއި ސޯޝަލް މީޑިއާގެ އެހެނިހެން ވަސީލަތްތައް ބޭނުންކޮށްގެން ޢާންމުންނާ ހަމައަށް ފޯރުކޮށްދެވޭނެކަމަށް އެސްކޫލުން މަޢުލޫމާތު ދެއެވެ.\nމި ޕްރޮގްރާމަކީ ރަމަޟާންމަހުގެ 15ވަނަ ދުވަހުން ފެށިގެން، ސްކޫލުގެ ކިޔެވުން އޮންނަ ކޮންމެ ދުވަހަކު، ސްކޫލުގެ ކިޔެވުން ފެށުމުގެ ކުރިން 15 މިނިޓް ވަންދެން ޤުރުއާން ކިޔެވުމަށް ކުރިޔަށް ގެންދާ ޕްރޮގްރާމެކެވެ. މި ޕްރޮގްރާމުގައި ކިޔަވާ ދަރިވަރުންގެ ކިޔެވުންތައް ސްކޫލުގެ ފޭސްބުކް ޕޭޖް މެދުވެރިކޮށް ކޮންމެ ދުވަހަކު ލައިވްކުރެވޭނެކަމަށް އެސްކޫލުން މަޢުލޫމާތު ދެއެވެ.\nމިޕްރޮގްރާމަކީ، ރަމަޟާން މަހުގެ ފަހު ދިހައިގެ ދުވަސްތަކުގައި ކުރިޔަށް ގެންދާ ޕްރޮގްރާމެއްކަމުގައި އެސްކޫލުން މަޢުލޫމާތު ދެއެވެ. މިޕްރޮގްރާމްގެ ދަށުން، އަބޫބަކުރު ސްކޫލުން ހޮވާލެވޭ ދަރިވަކޮޅެއް ހުށަހަޅައިދޭ މަދަޙަތައް ވީޑިއޯކޮށް، ފޭސްބުކާއި ސޯޝަލް މީޑިއާގެ އެހެނިހެން ވަސީލަތްތައް ބޭނުންކޮށްގެން ޢާންމުންނާ ހަމައަށް ފޯރުކޮށްދިނުމަށް އެސްކޫލުން ނިންމާފައި ވެއެވެ. އަދި މި މަދަޙަތަށް ވެގެންދާނީ މީގެ ކުރިން ރެކޯޑް ކުރެވިފައި ނުވާ މަދަޙަތަކެއް ކަމުގައި އެސްކޫލުން މަޢުލޫމާތު ދެއެވެ.\nރަމަޟާން މަސް ފެށުމުގެ ކުރިން ސްކޫލުގެ ކޮންމެ ދަރިވަރަކަށް ދުޢާފޮތެއް ޙަވާލު ކޮށް، އެ ފޮތުގައި ހުރި ދުޢާތައް ދަސްކުރުމަށް ދަވަރުންނަށް ބާރުއެޅިފައި ވާނޭކަމަށް ޕްރިންސިޕަލް ފާހަގަކޮށްފައި ވެއެވެ. އަދި ދުޢާ ދަސްވުމުން ބެލެނިވެރިން ޗެކް ކުރުމަށްފަހު ދުޢާ ދަސްވިކަމަށް ސޮއިކޮށް ސްކޫލަށް ހުށަހަޅާ ގޮތަށް ނިންމާފައިވެއެވެ. މިޕްރޮގްރާމްގެ ދަށުން، ދަރިވަރުން ދުޢާތައް ދަސްވަމުންދާވަރު މުދައްރިސުން ބަލަމުން ދާނެކަމުގައި ސްކޫލުން މަޢުލޫމާތު ދެއެވެ.\nރަމަޟާން މަހަށް ޚާއްސަކޮށްގެން އަބޫބަކުރު ސްކޫލުން ތަޢާރަފްކޮށްފައިވާ ހުރިހާ ޕްރޮގްރާމެއްވެސް މިހާރު ފެށިފައި ވާއިރު، އަލިނޫރު ޕްރޮގްރާމްގެ ފުރތަމަ މަދަހަ މިއަދު އެސްކޫލުން ވަނީ ނެރެފައެވެ. މިމަދަޙަ ހުށަހަޅާފައި ވަނީ، އެސްކޫލްގެ ގްރޭޑް 5ގެ ދަރިވަރު، ޒީކް އިބްރާހީމް ލުޠުފީއެވެ.\nރަމަޟާން މަހަކީ، މުސްލިމުންނަށް އެންމެ މާތް، އަޅުކަމުގެ މައްސަރަށް ވުމާއެކު، ދަރިވަރުންގެ ހިތްތަކުގައި ދީނީ ކަންކަމަށް ލޯބި ޖައްސައި، ދީނީ ކަންކަމަށް ދަރިވަރުން އަހުލުވެރިކުރުމަކީ މުހިންމު ކަމެއްގެ ގޮތުގައި އެސްކޫލުން ދެކޭކަމުގައި، އަބޫބަކުރު ސްކޫލްގެ ޕްރިންސިޕަލް މުޙައްމަދު އަޖިބު ދެކެއެވެ.


SunOnline: Coffee Shrub in midhenee Himeyn message eh!\nކޮފީ ޝްރަބުން މިދެނީ ހިމޭން މެސެޖެއް!\nމިޙްނާ ނާސިހު 24 Nov 2020, 09:12\nހަވީރުގެ ފިނިކަމުގެ ތެރޭ ހޫނު ކޮފީއެއް ބޯލަން ގޮސް ވަދެވުނީ މާލޭ ގްރޭންޑްގެ ފުރަތަމަ ފަންގިފިލާގައި ހުރި ކުޑަ ކޮފީ ޝޮޕް އަކަށެވެ. ހިތްފަސޭހަ މާހައުލެއްގައި، ހިތްގައިމު މަޑު މިއުޒިކެއްގެ ތެރެއިން މަރުހަބާކީ ދެ ބަރިސްޓާ އެެކެވެ. އެކަމަކު އެއީ ތަފާތު މަރުހަބާއެކެވެ. އަހަންނަށް ހައިރާންވެފައި އިދެވުނީ އެ ދެ ބަރިސްޓާއިން އެކަކު އަނެކަކާ ސައިން ލެންގުއޭޖުން ނޫނީ އަތުގެ އިޝާރާތުން މުއާމަލާތް ކުރާތަން ފެނުމުންނެވެ.\nއެ ހިސާބުން މި މީހުންގެ ވާހަކަ އަޑުއަހަން ޝައުގުވެރިވެއްޖެ އެވެ.\nމި އަހަރުގެ ފެބްރުއަރީ ތެރޭގައި ހުޅުވި "ކޮފީ ޝްރަބް" މިވަނީ ރާއްޖޭގެ ކޮފީ ހިދުމަތަށް ތަފާތެއް ގެެނެސް ދީފަ އެވެ. ހާއްސަ އެހީއަށް ބޭނުންވެފައިވާ މީހުންނަށް މި މީހުން މި ވަނީ ހަމްދަރުދީގެ އަތެއް ދިއްކޮށްލައިފަ އެވެ. "ޑެފް ކޮމިއުނިޓީ" ނޫނީ އިވުމުން މަހުރޫމުވެފައިވާ ފަރާތްތަކަށް ވެސް ކޮފީ އެއް ބޯލެވޭނެ ހުރިހާ ކަމެއް މި ތަނުން މި ވަނީ ފަހިކޮށްދީފަ އެވެ.\nކޮފީ ޝްރަބްގެ ދެ ބަރިސްޓާއިން ސައިން ލެންގުއޭޖުން ވާހަކަ ދައްކަނީ--- ފޮޓޯ:ފަޔާޒް މޫސާ/ސަން\nމި ހާއްސަ މަސައްކަތާ ބެހޭގޮތުން ކޮފީ ޝްރަބްގެ އެއް ޕާޓްނަރު މަރިޔަމް ޝަހުމާ ބުނީ މިއީ 2019 ވަނަ އަހަރު ޔޫއެންޑީޕީ އިން ހިންގި "މިޔަހެލި" ގައި ސައިލެންޓް ކޮފީ ޓީމުން ހުށަހަޅާ އަދި އެ ޕްރޮގްރާމުން ދެވަނަ އަށް ދިޔަ "ސައިލެންޓް ކޮފީ" ޕްރޮޖެކްޓް ކަމަށެވެ.\nލިބުނު ކާމިޔާބީއާއިއެކު ހުށަހެޅި ޕްރޮޕޯޒަލް ހަގީގަތަކަށް ހެދުމަށްޓަކައި ޔޫއެންޑީޕީގެ ފަރާތުން ފައިސާގެ އެހީތެރިކަމެއް ފޯރުކޮށްދިން ނަމަވެސް، އަމިއްލަ ކޮފީ ޝޮޕެއް ހުޅުވައިގެން މިކަން ކުރުމަށް ދަތިތަކެއް ހުރި ކަމަށް ޝަހުމާ ބުންޏެވެ. އެހެންކަމުން އެ ޕްރޮޕޯޒަލް އާއިއެކު މާލޭގައި އޭރު ހުޅުވިފައިހުރި ކެފޭތަކަކުން މިކަމަށް ފުރުސަތު ލިބޭތޯ ސައިލެންޓް ކޮފީ ޓީމުން މަސައްކަތްކުރި އެވެ. ނަމަވެސް އެ ޓީމް ބަލައިގަންނާނެ ބައެއް ނުވި އެވެ.\nއެ މީހުންނަށް އުންމީދަކަށްވީ ކޮފީ ޝްރަބް އެވެ. މި ޕްރޮޖެކްޓް މި ކެފޭއިން ނެގީ އިޖްތިމާއީ ބޮޑު ޒިންމާއެއްގެ އިތުރުން އަމިއްލަ ސަބަބުތަކާއި ހެދިވެސްމެ އެވެ. ސައިލެންޓް ކޮފީ ޓީމްގެ އެއް މެންބަރަކީ މިވަގުތު ޑެފް އެސޯސިއޭޝަންގެ އިސް މެންބަރެއް ކަމުގައިވާ އައްވާމް އެވެ. އޭނާއަކީ ޝަހުމާގެ ކޮއްކޮވެސް މެއެވެ. އެހެންކަމުން ކޮފީ ޝްރަބް ހުޅުވުމާ އެކު ސައިލެންޓް ކޮފީއަށް ވަޒަނެއް ލިބިއްޖެ އެވެ.\nކޮފީ ޝްރަބްގެ އެއް ޕާޓްނަރު ޝަހޫ ސަން އަށް އިންޓަވިއުދެނީ -- ފޮޓޯ:ފަޔާޒް މޫސާ/ސަން\nޝަހުމާ ބުނީ މެލޭޝިއާ އިން ދެ ބަރިސްޓާއަކު ގެނެސްގެން ކޮފީ ޝްރަބްގެ ޒުވާން ބަރިސްޓާއިން ތަމްރީނު ކުރިއިރު، އަޑުއިވުމުން މަހްރޫމްވެފައިވާ ތިން ޒުވާނުންވެސް ބަރިސްޓާއިންގެ ގޮތުގައި ތަމްރީން ކުރި އެވެ. އެ ތިން ކުދިންނަކީ މިހާރު ކޮފީ ޝްރަބްގެ ރަސްމީ ތިން މުވައްޒަފުންނެވެ. އެހެން އޮފީސްތަކުގައި މިވަގުތު އެކުދިން މަސައްކަތްކުރާތީ ކެފޭގައި އުޅެނީ ޕާޓްޓައިމްކޮށް ހަފްތާއަކު ދެ ދުވަހު އެވެ.\nކޮފީ ޝްރަބްގެ މެނޫގައި ހުރި ކޮންމެ ވައްތަރެއްގެ ކޮފީއެއްވެސް ފަސޭހަކަމާއިއެކު މި ތިން ބަރިސްޓާއިންނަށް ތައްޔާރުކޮށްލެވެ އެވެ. ކަސްޓަމަރުން އައުމުން ދެ ބަރިސްޓާއިން އެކުގައި އޯޑަރު ނަގާއިރު، އޯޑަރުދޭ އެއްޗެހީގެ ނަން ސައިން ލެންގުއޭޖުން ބަރިސްޓާއަށް ކިޔައިދެ އެވެ. އަދި ދެމީހުން ބަހާލައިގެން އޯޑަރު ތައްޔާރުކޮށް ހިދުމަތްދެ އެވެ. އެހެންވިޔަސް، މި ބާވަތުގެ އެހެން ކެފޭ އެކޭ ހިދުމަތުގެ ގޮތުން އެއްވެސް ފަރަގެއް ނެތެވެ. ހިދުމަތް އެއްވަނަ އެވެ.\n"ކޮންމެ ގަޑިއެއްގައިވެސް ނޯމަލް ކުއްޖަކާއި އެކު އެކުދިން މަސައްކަތްކުރާނީ. މިކޮޅުގެ ހުރިހާ ޑްރިންކެއް ތައްޔާރުކުރަންވެސް އެކުދިންނަށް އެނގޭނެ. ދެން ޝްރަބްގައި މި މަސައްކަތްކުރާ ހިއަރިން ތިން ބަރިސްޓާއިން ވެސް އެކުދިންނާއި އެކީ މަސައްކަތްކޮށް މިހާރު ސައިންލެންގުއޭޖުން ބޭސިކް މުއާމަލާތްތައް ކުރަން އެނގޭނެ." ޝަހޫ ބުންޏެވެ.\nހިއަރިން އިމްޕެއާޑް ބަރިސްޓާއެއް ކަސްޓަމަރުންނަށް ސާރވްކުރަނީ-- ފޮޓޯ:ފަޔާޒް މޫސާ/ސަން\nއޭނާ އަދި ބުނީ އެންމެ ބޮޑު އެއް ހިތްހަމަޖެހުމަކީ ކެފޭއަށް އަންނަ ރެގިއުލާ ގިނަ ކަސްޓަމަރުންނަށް މިހާރުވެސް ސައިން ލެންގުއޭޖުން ބޭނުންވާއެއްޗެއް އޯޑަރު ކުރަން އެނގުމެވެ. އެ މީހުންނަށް އެއީ އުފަލަކަށް ވުމެވެ. ޝަހޫ ބުނި ގޮތުގައި އެ ކެފޭގެ އަމާޒު މހާރު ހުރީ ސައިންލެންގުއޭޖް ނޭގޭ ފަރާތްތަކަށްވެސް މެނޫ އަށް ބަލައިގެން ހިއަރިން އިމްޕެއާޑް ބަރިސްޓާއަކާއި މުއާމަލާތްކުރަން އެނގޭނެ ޒާތުގެ މެނޫއެއް ތައްޔާރު ކުރުން ކަމަށެވެ.\n"މި ޕްރޮޖެކްޓުން އަޅުގަނޑުމެން އެންމެ ހާސިލްކުރަން ބޭނުންވާކަމަކީ މިނިމަމް 30 ކަސްޓަމަރުންނަށް ސައިން ލެންގުއޭޖް އިން އަމިއްލައަށް ފަސޭހަކަމާއި އެކު އޯޑަރުކޮށްލެވުން. އަދި ކޮންމެ ގަޑިއެއްގައިވެސް ޢަޑުއިވުމުން މަހުރޫމުވެފައިވާ ފަރާތަކަށް މިތަނަށް އައިސް ފަސޭހައިން ކޮމިއުނިކޭޓްކުރެވުން. އެއީ ހިއަރިން ބަރިސްޓާސްއަށްވެސް ސައިން ލެންގުއޭޖް އެނގޭނެތީ" ޝަހޫ ބުންޏެވެ.\nސައިލެންޓް ކޮފީ ޓީމާއި އެކު މި ޕްރޮޖެކްޓް ހިންގުމަށް ހަމަޖެހިފައިވަނީ ހަތަރު މަސްދުވަހުގެ މުއްދަތަކަށެވެ. ނަމަވެސް ޝަހޫ ބުނާގޮތުން ޝްރަބްއިން ވާނީ މިހާރުވެސް މި މުއްދަތަށްފަހުވެސް މި ބަރިސްޓާއިންގެ ވަޒީފާ ދެމިއޮންނާނެކަމުގެ ޔަގީންކަން ދީފަ އެވެ.\nސައިފުﷲ ކޮފީޢެއް ތައްޔާރުކުރަނީ -- ފޮޓޯ:ފަޔާޒް މޫސާ/ސަން\nއަޑުނީވި އެހެން މީހުންނާއި އަނގަބަހުން ވާހަކަ ނުދެއްކުމަކީ އެއްވެސް ހާލެއްގައި މުޖްތަމައެއްގައި މީހަކު ބާކީވާންޖެހޭ ކަމެއް ނޫންކަން މި ޓީމުން މި އަންނަނީ ސާބިތުކޮށްދެމުންނެވެ. ކޮފީ ޝްރަބްގެ މި އިސްނެގުމަކީ ހާއްސަ އެހީއަށް ބޭނުންވާ ކުދިންނާ ދޭތެރޭ މުޖުތަމައު ދެކޭ ގޮތް ބަދަލުކޮށްލަން އެޅުނު މުހިންމު ފިޔަވަޅެކެވެ.\nހިއަރިން އިމްޕެއާޑް ބަރިސްޓާއަކަށް އެވަގުތު ކެފޭގައި ހުރި ސައިފުއްﷲ ބުނިގޮތުގައި މިތަނުގައި މަސައްކަތްކުރުމުން ކޮފީއަކީ ކޮބައިކަން އޭނާއަށް އެނގި މި ދާއިރާއަށް ވަރަށް ބޮޑަށް ލޯ ހުޅުވިއްޖެ އެވެ.\nމިވަގުތުވެސް އެމްޕީއެލްގައި ފުލްޓައިމްކޮށް މަސައްކަތްކުރާ ސައިފުﷲ ބުނީ މި ދާއިރާއަށް ނުކުންނަށް ބޭނުންވާ އޭނާ ފަދަ އެހެން ކުދިންނަށް މި މަސައްކަތް ދަސްކޮށްދިނުމަށްވެސް އޭނާ ބޭނުންވެ އެވެ. އަދި ގިނަފަހަރަށް ކަސްޓަމަރަށް އޭނާއަކީ އަޑުއިވުމުން މަހުރޫމުވެފައިވާ މީހެއްކަން އިނގުމުން ވަރަށް ހައިރާންވާކަމަށާއި އަދި އެކަމާ އޭނާ ކުޑަކޮށް "ނާވަސް" ވާކަމަށްވެސް ބުންޏެވެ.\nމި ބަރިސްޓާއިން ފާހަގަކުރުމަށްޓަކައި އަތުގެ އިޝާރާތުން އޯޑަރުކުރުމަށް އެދި ހާއްސަ ޓެގެއް ވެސް ޖަހާފައި ހުރެ އެވެ.\nކޮފީ ޝްރަބް--- ފޮޓޯ:ފަޔާޒް މޫސާ/ސަން\nކޮފީ އާއި މި ހާއްސަ އިންޓަވިއު ނިންމާ ގެއަށް ދިއުމުގެ ކުރިން ލިބުނު އެންމެ ބޮޑު އުފަލަކީ ސައިން ލެންގުއޭޖުން ދެތިން އެއްޗެއް ބުނެލަން މި ކުޑަ ވަގުތުކޮޅުގައިވެސް ދަސްވުމެވެ.\nޝަހޫ ބުނާގޮތުން ކޮފީ ޝުރަބްގެ އުންމީދަކީ ސައިންލެންގުއޭޖް ގިނަ ބަޔަކަށް އެނގި، އެއްވެސް ހުރަހެއްނެތި އެކަކު އަނެކަކާ މުއާމަލާތު ކުރުމުގެ މި ސަގާފަތް ދެމެހެއްޓުމެވެ.\nގޭގައި ހެދޭނެ ފައިގެ ކަސްރަތުތަކެއް\nމަޑިހާ ސަން ބަދިގެ: ޕޯޗްޑް ފިޝް ވިތް ބެލްޕެޕާ ސޯސް


SunOnline: Broadcasting aharee fee dhekkumuge muhdhathu anehkkaaves ithuru kohdheefi\nބްރޯޑްކާސްޓިން އަހަރީ ފީ ދެއްކުމުގެ މުއްދަތު އަނެއްކާ ވެސް އިތުރުކޮށްދީފި\nމުހައްމަދު އައުޒަމް 27 Apr 2020, 16:50\nފެބްރުއަރީ 12، 2020: މިނިވަން މުއައްސަސާތަކުގެ ކޮމިޓީން މޯލްޑިވްސް ބްރޯޑްކާސްޓިންގ ކޮމިޝަންގެ ރައީސް މަރިޔަމް ވަހީދާއާ ބައްދަލުކުރެެއްވުން --ސަންފޮޓޯ/ އަހްމަދު ސައީދު\nމޯލްޑިވްސް ބްރޯޑްކާސްޓިންގް ކޮމިޝަނުން ދޫކޮށްފައިވާ ބްރޯޑްކާސްޓިންގް އާއި ރީބްރޯޑްކާސްޓިންގް އަދި ފްރީކުއެންސީ ލައިސަންސްގެ އަހަރީ ފީ ދެއްކުމުގެ މުއްދަތު އަނެއްކާ ވެސް ފަސްކޮށްދީފި އެވެ.\nމީގެ ކުރިން އަހަރީ ފީގެ ކޮމިޝަނަށް ދައްކަން ޖެހެނީ ކޮންމެ އަހަރެއްގެ ވެސް މާޗް 31ގެ ނިޔަލަށެވެ.\nއެހެން ނަމަވެސް މިހާރު ފެތުރެމުންދާ ކޮރޯނާ ވައިރަސް ނުވަތަ ކޮވިޑް-19 އާ ގުޅިގެން ސިއްހީ ކުއްލި ނުރައްކަލުގެ ހާލަތު އިއުލާންކޮށް އަޅާފައިވާ ފިޔަވަޅުތަކާ ގުޅިގެން ފީ ދެއްކުން މިމަހުގެ 30 އާ ހަމައަށް ކުރިން އޮތީ އިތުރުކޮށްދީފަ އެވެ.\nނަމަވެސް، ކޮވިޑް-19 ގެ ޙާލަތު ބަދަލުވެ، މާލެ ސިޓީ ލޮކްޑައުން ކުރުމާގުޅިގެން ދައުލަތުގެ އިދާރާތައް އިތުރަށް ބަންދުކުރަން ޖެހުމާ ގުޅިގެން އަހަރީ ފީ ދެއްކުން އަންނަ މަހުގެ 31 އަށް މިހާރު އިތުރުކޮށްފައިވާ ކަމަށް ބްރޯޑްކޮމްއިން ބުންޏެވެ.\nކޮވިޑް-19 އާ ގުޅިގެން ބްރޯޑްކާސްޓަރުންނާއި ރީބްރޯޑްކާސްޓަރުންނަށް ދިމާވެފައިވާ މައްސަލަތައް ހައްލުކުމަށް ވެސް ބްރޯޑްކޮމްއިން މިހާރު ދަނީ މަސައްކަތް ކުރަމުންވެެ. އެގޮތުން ހިދުމަތް ދިނުމުގައި މާލީ ދަތިތަކެއް ކުރިމަތިވެފައިވާ ނަމަ އެކަން އެންގުމަށް ވެސް ބްރޯޑްކޮމްއިން ވަނީ އެދިފަ އެވެ.\nޖިންސީގޯނާގެ ހަބަރުތައް ރިޕޯޓުކުރުމުގައި ސަމާލުވޭ: ބްރޯޑްކޮ\nރާއްޖޭގައި ކޮމިއުނިޓީ ބްރޯޑްކާސްޓިން ފަށަނީ


SunOnline: Story: #Aharengehihhanburaadhee - ep 59\nއައިޝާ ނަސީމް 23 Oct 2017, 09:54\nކޮންމެވެސް މީހަކު ބެލްޖެހުމުން މެހެރީނާ ދޮރު ހުޅުވާފައި އުޅުނީ އެމީހެއްގެ މޫނުމަތީގައި ދޮރު ލައްޕާލާށެވެ. ނަމަވެސް އެމީހަކު ވަރަށް ފަސޭހައިން މެހެރީނާގެ އަތުތެރެއިން އެތެރެއަށް ދެމިގެންފިއެވެ. އެއީ އެންމެން ދަންނަ މޫނެކެވެ. ރޯޒްމެހެލްގައި ގެންގުޅުނު މޯނީއެވެ. އެވަގުތު އަބުދުލް އަޒީޒުއަށް ފޯނެއް އައުމުން ކަންފަތުގައި ޖަހައިގެން ސިޑިއާއި ދިމާލަށް ހިނގައިގަތުމުން މޯނީއަށް އިތުރު ހިތްވަރެއް ލިބުނެވެ. އެ ލަދުރަކި މޯނީގެ ޖެހިލުންކުޑަކަން ފެނިފާ އެންމެނަށް ލިބުނު ހައިރާންކަން އިތުރުވީ އޭނަ ދެން ބުނި އެއްޗަކުންނެވެ.\n"އަޅުގަނޑު މިއައީ ޑޮކްޓަރ ހައިކަލްއާއި ބައްދަލުކުރަން......" އެވަގުތު މާއިޒް އާއި އެހެން ދެތިން ޒުވާނުންވެސް ސިޑިން ފައިބައިގެން އެދިމާލަށް އައިސް މަޑުކޮށްލިއެވެ. މެހެރީނާއަށް އެތާ ތިބި އެންމެންގެ މޫނަށް ބަލައިލެވުނީ ހާސްކަމާއިއެކުގައެވެ. މޯނީގެ ނިޔަތް މެހެރީނާ ދެނެގެންފިއެވެ. އެންމެންގެ ތެރޭގައި އޭނަ ފަޟީހަތްކޮށްލަން މޯނީ އެހެރީ އަތުކުރި އޮޅާފައެވެ. ކޮންކަހަލަ ނުބައި އަންހެނެއްހެއްޔެވެ؟ ކާންދިން އަތުގައި ދަތްއަޅައޭ ބުނާ އުސޫލަކީ މިއީއެވެ.\n"ހެޔޮނުވާނެ މޯނީ މިތަނުން ދޭ. ދޭތެރެ ޖެއްސުމަކީ ކޮންފަދަ ނުބައިކަމެއް. ނޫނީ ދޮންބެ އެކަނި ހުއްޓާ ވާހަކަދައްކާ." މެހެރީނާގެ މޫނަށް އެތައް ސަތޭކަ ކުލަވަރެއް ވެރިވުމާއިއެކު ހާސްވެގެންގޮސް އަތުން ފިނިދަލެއް ހިއްލާލައިފިއެވެ. އަތުގައި ހުރި ކޮފީތަށި މޭޒުމައްޗަށް ދޫކޮށްފައި މޯނީއާއި ކައިރިއަށް ޖެހިލިއެވެ.\n"ނޫން. އެންމެންގެ ކުރިމަތީގައި މިހުރިހާ ވާހަކައެއް އިއްވަން ބޭނުމީ. މިއީ އެންމެ ރަގަޅުވަގުތު. މެހެރީނާގެ ނުބައިކަން އެންމެނަށް އެނގެން ޖެހޭނެ." މޯނީ ކަޅިއަޅައިލިއެވެ. މެހެރީނާ މޯނީގެ ގައިގާ ހިފާގަނެގެން ގެއިން ނެރެން އުޅުމުން މޯނީވެސް ނުދާން ފައި ވިއްދާލައިފިއެވެ.\nހައިކަލް ތެދުވެގެން އައިސް މެހެރީނާ މޯނީއާއި ދުރުކޮށްލިއެވެ. ހިމޭނުން ހުންނާން މެހެރިނާއަށް އެންގިއެވެ. ދުވަހަކު އެފަދަ ހަރުކަށިކަމެއް ބޭބެގެ ފަރާތުން ނުފެނުމުން މެހެރީނާ ލަދުންމަރުވާވަރުވިއެވެ. އޭރު އާޒީންވެސް ތިރިއަށް އައިސް ހުއްޓުނީ މޯނީ ދައްކާ ވާހަކައެއް އެހުމަށެވެ.\n"މޯނީ ދޯ. ކޮންކަމަކާ ބައްދަލުކުރަން ބޭނުމީ......" ހައިކަލް މޯނީއަށް ބަލައިލީ އޯގާތެރި ނަޒަރަކުންނެވެ.\n"ޑޮކްޓަރ ހައިކަލް. އަޒަލް ސިޑިމަތިން ވެއްޓުނީ ވިޝާމް ކޮށްޕާލައިގެނެއްނޫން. އެއީ ހަމަ އެކްސިޑެންޓެއް. ވިޝާމްގެ އެއްވެސް ކުށެއްނެތް. މެހެރީނާ މެޑަމް އަޅުގަނޑަށް ބައިވަރު ފައިސާދީގެން ދޮގު ހުވާކުރަން މަޖުބޫރުކުރީ. އަޒަލް ކާބައިގާ އުޅުނުއިރުވެސް ކޮފީ ބުއީ ބޮލުގައި ވަރަށް ގަދަޔަށް ރިއްސާތީއޭ ކިޔާފައި. އަޒަލް ސިޑިން ވެއްޓުނުއިރު އެތާކު ވިޝާމް ނުވެސް ނެތް. މެހެރީނާ މެޑަމް އެކަން ވިޝާމް ބޮލުގައި އަޅުވަން އަޅުގަނޑަށް ދިން ފައިސާ މަދުވެގެން ބުނުމުން އިތުރުކޮށްދިން. ވަޒީފާ ދޫކޮށްލާފައިގޮސް އަޅުގަނޑާއި ފިރިމީހާ ވިޔަފާރިއެއްފެށީ......" މޯނީ އިސްޖަހާލައިގެން ހުރެ ދަރިފުޅު މަރުވި ވާހަކައިގެ އިތުރުން މެހެރީނާ ސަލްވާއަށް ކޮށްފައި ހުރި އަނިޔާތައްވެސް ކިޔައިދިނެވެ.\nޒައިތޫންއަށްވެސް އަސަރުކުރިއެވެ. މޯނީ ކުރު ކުށުގެ ސަޒާ ކިތަންމެ ފުރިހަމައަށްވެސް ލިބިއްޖެއެވެ. ޚުދު ޒައިތޫންވެސް އެދުވަހު މޯނީ ދެއްކި ވާހަކަ ގަބޫލުކުރިއެވެ. އެކުއްޖާ އެހާވަރުގެ ބޮޑު ދޮގެއް ހަދާފާނެކަމަކަށް ފަހަރެއްގައިވެސް ހިޔެއްނުކުރެއެވެ. ދޮގު ހުވައަކީ އެންމެ ބޮޑެތި ފާފައިގެ ތެރެއިން ހިމެނޭ ނުބައިކަމެކެވެ.\nމޯނީ އެންމެންގެ ފަރާތުން މާފަށް އެދުނެވެ.\n"ދެންވެސް ކުރި ކުށަށް އެއްބަސްވާންވީމަ އޭނަ ދޮގުހަދަނީއޭ ކިޔާނީތަ...." ޒައިތޫން މެހެރީނާއާއި ދިމާލަށް ބުނުމުން މެހެރީނާ ހުރީ އިސްޖެހިފައެވެ.\n"އަހަރެންވެސް ބޭނުން އެއްޗެއް އަހާލަން. މެހެރީނާ ނަގާފައިވާ ސަލްވާގެ ޑައިރީތައް ވިޝާމްއަށް ލިބުނުގޮތެއް ބުނޭ......"\n"ސަލްވާގެ ޑައިރީއޭ ؟ " މެހެރިނާ ދެލޯ ބޮޑުކޮށްލިއެވެ.\n"ޑޭޑް. އަޅުގަނޑަށް ޝައްކުވެގެން މެހެރްދައްތަގެ ރޫމަށްވަދެ ހާވާފައި ކޮތަޅަކަށް ލައިގެން ގެންދަނިކޮށް މެހެރްދައްތަ އަތުލަން އުޅުނީ. މާއިޒްއަށް ފެނިގެން ވިޝާމްގެ އެއްޗިއްސޭ ކިޔާފައި ހޯދި. ސޯ މާއިޒްކަން ނޭގޭ ވިޝާމްއާއި ހަވާލުކުރާނީ......."\n"ވިޝާމް އެހުރިހާ އެއްޗެއް ހިފައިގެން ގެނެސްދިނުމުން ހުރިހާ ހަގީގަތެއް އެނގުނީ. ދެންވެސް އަމިއްލަ ކުށަށް އިއުތުރާފުވާން ވެއްޖެއެއްނު. ހިތަކަށްވެސް ނާރާ އަމިއްލަ ކޮއްކޮ ތިގޮތަށް ނުބައިބައި ކުޅެފާނެއޭ......" ހައިކަލް ގެ އަޑުގައިވަނީ ނުރުހުމުގެ އަސަރެވެ.\n"ސޮރީ ދޮންބެ....އަޅުގަނޑަށް މާފުކޮށްދެއްވާ. ދެން ނުކުރާނަން އެކަހަލަކަމެއް...." މެހެރީނާގެ ދެލޮލުން ކަރުނަފޭދުނެވެ. ހައިކަލް އަތަށް އެހުރިހާ އެއްޗެއް އަރައިފިކަން އެނގުމުން އޮޅުވާލުމުގެ މާނައެއް ނެތްކަން ވިސްނުނެވެ. އެ އެއްޗެހި އަންދާނުލެވުނީ އޭނަގެ މޮޔަކަމުންނެވެ.\nމެހެރީނާ އޭނަ ކުރި ކުށުގެ ތަފްސީލުތައް އެންމެންގެ ހާޟިރުގައި އިއްވަން ފެށުމުން ޒައިތޫންވެސް އިނީ ދެލޯ ބޮޑުވެ އަނގަ ހުޅުވިފައެވެ. ސަލްވާ ޕޫލަށް ކޮށްޕާލުމަށްފަހު ވިޝާމްއަށް ގުޅީވެސް ވީޑިއޯ ކޮށްފައި ހައިކަލްއަށް ދައްކަންވެގެންނެވެ. ބޭނުން ފޮޓޯތައް ރީއްޗަށް އެޑިޓްކުރެވޭނެތީއެވެ.\n"ދެން ބޭބީއަށް ހެދިގޮތެއްވެސް އެންމެނަށް ކިޔާދޭންވީނު......." ހައިކަލް ޝައްކުވުމާއިއެކު އަހައިލިއެވެ.\n"އަޅުގަނޑެއްނޫން ބޭބީ މަރައިލީ. ރައުދާ. ރައުދާ ދަސްކޮށްނުދިންނަމަ ސަލްވާއަށް ދޭންވީ ބޭހެއްވެސް ނޭގޭނެ. ރައުދާ ބުނީވެސް ޕޭންކޭކަށް ބޭސްގުޅަތައް ލާފައި ކާންދޭށޯ....." އެރޭގެ ހާދިސާ ކިޔާދީ ނިންމާލިއިރު ހައިކަލް ހުރީ ބުނާނެ އެއްޗެއް ނޭގި ޝޮކެއްގައެވެ. ހުރިހާކަމެއް ރަގަޅަށްގޮސް ކުއްލިއަކަށް ދަރިފުޅު ބައިގެން ދިޔުމަކީ ގުދުރަތީކަމެއްކަމަށް އޭނަ ހީކުރިއެވެ. ސަލްވާއާއި ދުޝްމަންވިޔަސް ކުޑަކުޑަ ފުރާނައެއް ނައްތާލަން އުޅެފާނެކަމަށް އޭނަ ހީކޮށްފައެއްނެތެވެ. ހައިކަލް ދުވަހަކު އަންހެނެއްގެ ގަޔަށް އަތް އިސްކޮށްފައިނުވިޔަސް އެވަގުތު ކެތެއްނުވިއެވެ. މެހެރީނާގެ މޫނަށް އެރި ދިލަ އެތިފަހަރެއްގެ ސަބަބުން މެހެރީނާ ވިއްސައިގެން ނުދިޔައީ ހަމަކިރިޔާއެވެ.\n"ދޮންބެ. އައިމް ސޮރީ. ޕްލީޒް ފޮގިވް މީ......" މެހެރީނާ ބިރުންގޮސް ރޯންފެށިއެވެ.\n"މަންމާ. ދޮންބެ ކައިރީ ބުނެބަލަ އަޅުގަނޑަށް މާފުކޮށްދޭށޭ. މޯނީ ބުނިހެން އެކަމުގެ ސަޒާ ލިބިއްޖެ......ޕްލީޒް މަންމާ...ބުނެބަލަ........" މެހެރީނަ ރޮއިރޮއިފާ ކިޔަމުން ދިޔައެވެ.\n"އަހަރެންގެ އަމިއްލަ ކަމެއްނަމަ މާފު ދީފިން. އެކަމަކު މެހެރީނާ ތިކުރީ ދުވަހަކު މާފުކުރެވޭނެ ކަހަލަ ކުށެއްނޫން. ގިޔާމަތާއި ހަމަޔަށްވެސް މާފެއްނުދޭނަން. އެތުއްތު ފުރާނައިގެ ކޮން ކުށެއް އޮތީ އެހެން ހަދަން؟ ސަލްވާދެކެ ރުޅިއައޭ ކިޔާފައި ނުޖެހޭނެ މައުސޫމް ފުރާނައަކަށް އެހާވަރުގެ އަނިޔާއެއްދޭން. މިގޭތެރޭގައި މި ހިންގި ވިޔާނުދާ ފާފަވެރި އަމަލުތައް ހުއްޓުވަން އަހަންނަށްވެސް ނުކެޅުދުނީ އަހަރެންގެ ހުރި ފަރުވާކުޑަކަމުން. ގޭ އެންމެނަށް ކުރެވުނު އިތުބާރެއްގެ ބޮޑުކަމުން. ލޯ ކުރިމަތީގައި ފެނުނީމަވެސް އަޅާނުލެވުނީ އެހެނޭ ކިޔާފައި ސަލްވާ ދުވަހަކުވެސް ޝަކުވާކޮށްފައެއްނުވޭ. އެހާއަނިޔާ ދިންއިރު ދުވަހަކުވެސް ނުބުނޭ އަނިޔާކުރިއޭ. ހުރިހާކަމެއް ފޮރުވައިގެން ހުރީ. އެހާ ރަގަޅު މާތް އަންހެންކުއްޖަކަށް މެހެރީނާ އެހެން ކަންތައްކުރީ ހަމައެކަނި މި އާއިލާގެ ޝާހީ ލަގަބު ނުލިބުނީމަތަ؟ އެލަގަބުގެ ނިވަލުގައި ހުރެ މެހެރިނާ ކުރި މުޑުދާރުކަންތައްތައް މިއަދު މިވަނީ ބޭޒާރުވެފައި. މޯނީގެ ދުލަކުވެސް ނުފިހެއްޓޭނެއޭ އޭނަ އެބުނީ. މިލިއަނުން ރުފިޔާ ދިނަސް އޭނަ ނުހުއްޓުވޭނެއޭ. އެންމެން ކައިރީ ކިޔާނަމޯ. ކިހާ ރީތިވެއްޖެ. މެހެރީނާގެ ސަބަބުން މިއަދު ޕޭރެންޓުންނަށްވެސް ލިބުނީ ހުތުރު ނަމެއް.."\n"އިންސާނުން ދުނިޔެއަށް އައީ އެންމެ ބޭނުމަކު. ހަމައެކަނި ހެއްދެވިފަރާތަށް އަޅުކަންކޮށް އެކަލާނގެ ނަންފުޅު މަތީ ސާބިތުވެ ރަގަޅު ތަގުވާވެރި ބަޔެއްގެ ގޮތުގައި އުޅެ އާޚިރަތުގެ ނަސީބު ހޯދަން. ތިމާގެ ބޮޑާކަމާއި މޮޅުކަން އަދި ޝާހީކަމުގެ ސަބަބުން ވަކި ބަޔަކު މޮޅުވެ އަނެއް ބަޔަކީ އެއްވެސް އެއްޗަކަށް ނަހަދާ ދެރަކުރާ މީހުންނަށް އެކަން ނުފެނި ނުދާނެ. މެހެރީނާ ދުނިޔެއަށް އައުމުގެ ބޭނުމަކީ މީހުންނަށް ލަނޑުދިނުމާއި ދޭތެރެ ޖެއްސުން އަދި ކެހިދިނުމާއި ދޮގުހަދަންތަ؟ އެކަންތައް ކުރާއިރު ހެއްދެވިފަރާތް ވާކަން ހަދާންކުރާނަމަ. ކިތައް ދުވަހު ބޭބެގެ ގޮތުގައި ހުރެ މެހެރީނާއަށް ހިމާޔަތްދިނީ. ކިތައްފަހަރު ސަލާމަތްކޮށްދީފައި ހުންނާނެ. ބޭބެއެއްގެ ވާޖިބު އެންމެ ފުރިހަމަ ގޮތުގައި އަދާކޮށްދިންކަން މެހެރީނާ ހަދާން ނެތޭނެ ދުވަހެއް ނުވޭ. އެކަމުގެ ބަދަލުދޭން އެނގުނުގޮތަކީ މިއީކަމަށްވަންޏާ އަހަންނަށް ބޭބެ ކިޔުމުގެ މާނައެއް ނުފެނޭ. އަމިއްލައަށް ހޯދައިގަތް ބޮނޑިއެއް ތިއީ. ދެން ރޯކަށް ނުވެސްޖެހޭ..."\n"ދޮންބޭ.. އަޅުގަނޑު އެހެން ހެދީ ދޮންބެއަށް ރަގަޅަށޭ......"\n"އިނަފް މެހެރީނާ. އިނަފް.....އިތުރަށް އެންމެ ވާހަކައެއްވެސް އަޑުއަހާކަށް ބޭނުމެއްނޫން، ދުވަހަކު މާފެއްނުކުރާނަން. ދެންވެސް ތައުބާވެގެން ދީނަށް އުޅެބަލަ. ކުޑައިރުއްސުރެން މީހުނަށް އުދަގޫކޮށް ޖެއްސުން ކުރަމުން ވަރަށް ދުވަސްވާންދެން އުޅެވިއްޖެ. އަމިއްލަ އަތުން މީހެއްގެ ދަރިއެއް މަރުވީމަ މިހާރު ގައިމު އިބުރަތެއް ލިބެންވެސް ވެއްޖެއެއްނު. މިހާރު މެހެރީނާގެ ސޫރަ ދެކޭކަށްވެސް އަހަރެން ބޭނުމެއްނޫން. އަދި މީގެ ފަހުން ރޯޒްމެހެލްއަށް ވަދެގެން ނުވާނެ. އަދި ރައުދާވެސް މީގެ ފަހުން މިގެއަށް އައިސްގެން ނުވާނެއޭ ބުނޭ.............." ހައިކަލް ދާން ހިނގައިގަތީ އޭނަގެ މަންމަގެ ގައިގާ ބައްދާލާފައި މަޑުމަޑުން ކޮންމެވެސް އެއްޗެކޭ ބުނެލާފައެވެ. މެހެރީނާ ކަރުނުން ފުރިފައިވާ ލޮލުން ހައިކަލް ދާތަން ބަލަން ހުއްޓެވެ. ދުވަހަކުވެސް އޭނަގެ ހިތަށް އެހާވަރުގެ އަނިޔާއެއް ލިބުނުކަމެއްނޭގެއެވެ. ހައިކަލްގެ ޖުމްލަތައް އޭނަގެ ހިތަށް ހާސް ކަށި ހަރައިލެވުނުހެން ހީވިއެވެ. އެއިން ކޮންމެ ބަހެއް އޭނަގެ ހިތަށް ވަނީ ތުޑު ތޫނު ތީރުތަކެއްފަދައިންނެވެ. ދުވަހަކު ދެރަނުވާވަރަށް ދެރަވެ ލޮލުން އޮހުނީ ހިތާމައިގެ ކަރުނައެވެ. ވޭނީ ކަރުނައެވެ. އުމުރަށްވެސް މިކަރުނަ ހުއްޓޭނެކަމެއް ނޭގެއެވެ. އެހާވެސް ހިތުގައި ޖެހިއްޖެއެވެ. ދޮންބެގެ މާފު ނުލިބި އޭނަ ދުނިޔޭގައި އުޅޭނީ ކިހިނެއްހެއްޔެވެ؟\n"މަންމާ...." މެހެރީނާއަށް ކިޔާލެވިއްޖެއެވެ.\n" ހައިކަލް ކުދިންދެކެ ވާ ލޯތްބަކީ އެންމެންވެސް ދަންނަ ވާހަކައެއް. މިޝަލް ނުކުޅެދޭ ބަލި ކުއްޖަކަށްވީއިރުވެސް އެކުއްޖާއާއިހެދި ހައިކަލް ވީވަރު މުޅި މި ޚާންދާން ދަނޭ. އެހާވަރަށް ކުދިންނާއި ހެދި އުޅޭ ބޭބެއެއްގެ ނުއުފަން ދަރިފުޅު މަރައިލިއިރު މެހެރީނާ އެއްޗެއް ހިތަށް ނޭރިތަ؟ އަދި އެވެސް ރައުދާއާއި ދެމީހުން ބައިވެގެން. ޝޭމް އޮން ޔޫ. އެބުނާހެން ސަލްވާއާއި ޖައްސާލިޔަސް އެންމެ ރަގަޅު. އެކަމަކު ހައިކަލްގެ ދަރިފުޅުވެސް ނައްތާލީ. ހެޔޮނުވާނެ މެހެރިނާ. ކޮންކަހަލަ ވިސްނުމެއް ތިހިރީ. އަހަރެންވެސް ލަދުގަނެއްޖެ.. ނުކުމޭ މިގެއިން. ހައިކަލް ބުނާގޮތަށް ހެދޭނީ. މިއީ ހައިކަލްގެ ގެ. މެހެރީނާ އަރީންގެ ގެއަށް ދޭ........." ޒައިތޫންވެސް ހުރީ ރުޅިގަދަވެފައެވެ. އެހާ ދެރަވެސްވެފައެވެ. ލޮލުން ކަރުނަ ހިލިފައެވެ. ކުށްވެރިއަކީ ހަމައެކަނި މެހެރީނާއެއްވެސް ނޫނެވެ. ޒައިތޫންއަށްވެސްވަނީ ކޮންމެވެސް ވަރަކަށް މެހެރީނާގެ އެ ޕްލޭންތަކުގައި ބައިވެރިވެވިފައެވެ. ހައިކަލްގެ ހަޔާތް ބަރުބާދުވެގެން ގޮސް ހަމަޖެހުމެއް ނުލިބުނީ އޭނައާއި ހެދިވެސް މެއެވެ.\nނިކަމެތި އަންހެންކުއްޖަކަށް ވިޔަސް ސަލްވާއަކީ ޖަވާހިރެއްކަން ސާބިތުކޮށްދީފިއެވެ.\nސަލްވާ ހުރީ ހައިކަލްއާއި ހަމަޔަށް މެހެރީނާގެ ވާހަކަވެސް ނުގެންގޮސް ފޮރުވައިގެންނެވެ. އެއީ ހަމަ "އެންޖެލް" އެކެވެ. ގޮނޑުން ހޮވިޔަސް ޖަވާހިރެއްވާނީ ޖަވާހިރަކަށެވެ. ހައިކަލްއަށް އުފާވެރިކަން ގެނެސްދެވޭނީ ސަލްވާއަށް ކަމަށްވަންޏާ އެކަން ހުއްޓުވަން އެމީހުން ޖެހޭހެއްޔެވެ؟ ބޭނުންވަނީ ކޮންމެހެން ޝާހީ މޮޅު އަންހެންކުއްޖެއްނޫނެވެ. އެ ބޯދާ އާދަތައް ހުއްޓާލާ ދަރިންގެ އުފާތަކަށް އިސްކަންދޭން ޖެހޭ ދުވަސް އަތުވެއްޖެއެވެ.\nމެހެރީނާ އިސް އޮބާލައިގެން ހުރެ އެ ގެއިން ނުކުތީ ރޮމުން ގިސްލަމުންނެވެ. ފުރަތަމަ ފަހަރަށް ހެއްދެވި ފަރާތް ހަދާންވެ އުޑާއި ދިމާލަށް ބަލައިލެވުނީ ދުނިޔޭގައި އޭނަ އެކަނިވެރިވެ ބާކީވެއްޖެކަމަށް ގަބޫލުކުރެވި މަޑު ހިތަކާއިއެކުގައެވެ. ގެއަށްގޮސް އޭނަ މުސައްލަ އޮތްތާކުން ހޯދައިގެން ސަޖިދައަށް ތިރިވީ ރޮމުންނެވެ. އޭރުވެސް ޝަކުވާއަކީ ހެއްދެވިފަރާތުން އޭނަ މިހާ ހާލުގައި ޖައްސާ އެކަނިވެރިކޮށްލީ ސަބަބެއް ނޭގުމެވެ. ދުނިޔެއަށް އައުމުގެ ބޭނުމަކީ ކޮބާހެއްޔޭ ކިޔާ ޝަކުވާކުރެވުނެވެ. ލޯބިވާ ބޭބެއަށް ޝާހީ ރަގަޅު އަންހެންކުއްޖަކު ހޯދަންވެގެން ކުރެވުނު ކަންތައް މިގޮތަށް ނާކާމިޔާބުވީ ކީއްވެބާވައޭ ސުވާލުކުރެވުނެވެ. އަދި އާއިލާ އެންމެން އޭނައާއި ރުޅިވީ ސަބަބަކާއިމެދުވެސް ޝަކުވާ ދެންނެވުނެވެ. ރޮއިރޮއި އޮތްއިރު އެކަނިވެރިކަމާއި ހިތްދަތިކަން ނޫން އެހެން އެއްވެސް އެއްޗެއް މެހެރީނާގެ ވަށައިގެނެއް ނުވެއެވެ.\nޒައިތޫން އޭނަގެ ދެއަންހެން ދަރިން ގޮވައިގެން ހައިކަލްއާއި ބައްދަލުކުރަން އެގެއަށް ދިޔައިރު ހައިކަލް ޒެލް ގޮވައިގެން ބޭރަށް ދާން ހަމަ ނުކުތީއެވެ. ހައިކަލް މަންމަމެން ކޮޓަރިއާއި ހަމަޔަށް ގެންގޮސްދިނެވެ. އޭރު ސަލްވާ ހުރީ ކްލޯޒެޓްގައި ހައިކަލްގެ ހެދުންތައް ރީތިކޮށް އެޅުވުމުގައި އަވަދިނެތިއެވެ. އިސްތަށިގަނޑުން ހުޅިއެއް ޖަހާލާފައި ވޫލްކޮޅަކުން އައްސާލާފައިވުމުން ދޮން ކަނދުރާއާއި އެމޫނުގެ ރީތިކަން ހުރީ ދިމާލަށް ފެންނާށެވެ. ކަކުލާއި ހަމަޔަށް އަރާވަރުގެ ޓައިޓަކާއި ރީދޫ އަދި ހުދުކުލައިގެ ގަމީހެއް ލައިގެން ހުރިއިރު މޮޑެލްއެކޭ ތަފާތެއްނެތެވެ. އެގޮތަށް ހުއްޓާ ޒައިތޫން މެންނަށް ފެނުމުން ސަލްވާ ލަދުންނާއި ކަންބޮޑުވެފައި ބަލައިލިއެވެ.\n"ސަލްވާ ހާދަ ބިޒީކޮށްލާފައި......."\n"ހައިކަލްވެސް ދެންމެ ބޭރަށް އެދުރުވީ...." މަންމަމެންނާއި ހައިކަލް ދިމާވިކަން ނޭގޭ ހާލުގައި ސަލްވާ ބުނެލީ ރަކި ހިނިތުންވުމާއިއެކުގައެވެ. ދެން ސަލްވާ އަވަސްވެގަތީ މަންމައާއި ރޯޒްލީން އަދި އަރުޖަމަންދުއަށް ސައި ތައްޔާރުކުރުމަށެވެ. ޅީދަރިފުޅުގެ މެހުމާންދާރީއިން މިއަދު އެ ތިންމައިންނަށް އެހެން ކަހަލަ އިހުސާސެއް ކުރުވިއެވެ. މި ސާދާ ސީދާ އަންހެންކުއްޖާ ކިހާ ރަގަޅުހެއްޔެވެ؟ އެންމެން އެހާ ދުރުކޮށްލިއިރު ވެސް ހިތުގައި އެކައްޗެއްވެސް އޮތްހެނެއް ހިޔެއްނުވެއެވެ.\n"ސަލްވާ އަމިއްލައަށްތަ ޗީޒް ކޭކާއި ޕިއްޒާ ހެދީ؟ " ސައިބޯން އިނދެފައި އަރުޖަމަންދު އަހައިލިއެވެ.\n"ލައްބަ. ހައިކަލްއަށް ވަރަށް މީރު މިގޮތަށް ޕިއްޒާ ހެދީމަ...." ސަލްވާ ހީލިއެވެ.\n"އަސްލު ހާދަ މީރޭ....ކައްކަންވެސް މޮޅު ކުއްޖެއް ދޯ. ކޮއްކޮ ބުނާހެން ޕަފެކްޓް ވައިފްއެއް ހަމަ..." އަރުޖަމަންދު ތައުރީފުކުރީ ހެޔޮހިތުންނެވެ. ޒައިތޫންވެސް މިއަދު ސަލްވާގެ ކޮންމެ ކަމަކާއި އުޅޭވަރުން ސަލްވާވެސް އިނީ ހައިރާންވެފައެވެ. އެންމެ ކުޑަވެގެން ސަލްވާ އެކަނި މަސައްކަތްކުރާތީ އެކަމާވެސް ދެރަވެގެން ރޯޒްމެހެލް އިން ކައްކާފައި ފޮނުވަން ހުށަހެޅިއެވެ. ސަލްވާ ބުނީ ހަމައެކަނި ދެމީހުންނަށް ކައްކަންވީމަ އެހާ ބޮޑު މަސައްކަތެއް ނޫންކަމުގައެވެ. ގެއަށް މެހުމާނުން އައިސްދާނެކަމަށް ބަލާފައި ސަލްވާ އިތުރަށް ކައްކާވާހަކައެއް އޭނަ ނުބުންޏަސް އެވަރު ޒައިތޫންއަށްވެސް ވިސްނުނެވެ.\nސައިބޮއިގެން ސިޓިންރޫމަށް ނުކުމެފައި ޒައިތޫން ދުރުދުރުންގޮސް އަސްލު ބޭނުން މައުޟޫއާއި ހަމަޔަށް ދިޔައެވެ. މެހެރީނާ ކަންތައްކުރިގޮތުން ދެރަވެ މާފަށް އެދުނެވެ.\n"އިއްޒަތާއި އަބުރު ހިފަހައްޓަންވެގެން ހުރި އެންމެ ފިރިހެންދަރިފުޅުގެ ހަޔާތް ހަލާކުކޮށްލެވުނުއިރުވެސް މަންމަމެންނަށް ރޭކާ ނުލި. އެހާ ސާލިހު ކިޔަމަންތެރި އަންބެއް ގެނައީމަވެސް ކުށް ހޯދާ ގެއިން ނެރެލަން އެންމެން މަސައްކަތްކުރީ. ހައިކަލްގެ އުމުރުން އެހާ ހިސާބަށް އައީ ހަގީގީ ހިތްހަމަޖެހުމެއްނުލިބި. ރައުދާއާއި ކެމީލާފަދަ އިއްޒަތްތެރިންގެ ގަދަރުހުރި އަންހެނުންނާއި ކައިވެނިކުރުވީމަ ހައިކަލްގެ ހަޔާތް ބަރުބާދުވީ. ސަލްވާގެ ދަރިފުޅު ވައްޓައިލިކަން އެނގުނީމަ ވަރަށް ހިތަށް އަސަރުކޮށްފި. މެހެރީނާ އެކުރި ނުބައި ކަންތައްތަކަށްޓަކާ ލަދުވެތިވަން. ސަލްވާގެ ބައްޕަ ރޯޒްލީންއަށް ރުގުޔާކޮށްގެން އެކުއްޖާވެސް މިއަދު މި މަންމަމެންނަށް ލިބިފައި މިހިރީ. އެހެންނޫންމަ ދުނިޔޭގައި ހުންނާނެކަމެއްވެސް ނޭގޭ. އެކަމަކު މަންމަމެން ކިހާ އަނިޔާވެރި. ކިހާ ބޮޑަށް ސަލްވާގެ ހިތުގައި ޖެއްސިއްޖެ. ކިހާ ދުރުކޮށްލާފައި ބެހެއްޓީ. އެކަމަކު ހައިކަލް ބުނިގޮތުން ވިއްޔާ ދުވަހަކުވެސް ސަލްވާ ޝަކުވާއެއް ނުކުރޭ. މިއަދު މަންމަމަށް ވިސްނިއްޖެ. ތިއީ ހަމަ މީހަކަށް ލިބޭނެ އެންމެ ރަގަޅު ޅީދަރިފުޅު. މަންމައަށް މާފުކޮށްދެއްޗޭ....." ޒައިތޫންގެ ލޮލުން ކަރުނަ އައުމާއިއެކު ސަލްވާ ގެނެސް މޭގައި ޖައްސާލަމުން އަސަރާއިއެކު ވާހަކަދެއްކިއެވެ.\nއޭރު ރޯޒްލީންއާއި އަރުޖަމަންދުގެ ލޯވެސް ފެންކަޅިވެއްޖެއެވެ.\n"މި މަންމަގެ އަތުން ހުރި އެންމެ ފިރިހެންދަރީގެ ދިރިއުޅުން ކަތިލެވުނީ. ހުރިހާ އުފާތަކެއް ނިގުޅައިގަނެވުނީ. އެދަރިފުޅު ވާނެ ދެރައާއި ކުރާނެ ހިތާމަ ކިރިޔާވެސް އިހުސާސްކުރެވުނީ އެމެރިކާގައި މި ވީ ތިން އަހަރު ދުވަހު. ހިތް ފަޅިފަޅިވެގެން ދިޔަ. ފިރިހެންދަރިއަކު އެކަނިމާއެކަނި އަމިއްލައަށް ކައްކައިގެން އުޅެތަން ފެނުނީމަ ކިހާ ހިތަށް އަސަރެއްކުރާނެ. ކިތަންމެ ދުވަހަކު ރޮވުނު ކިތަންމެ ދުވަހަކު ބުނަން ބޭނުންވި ސަލްވާ ހޯދަން ހިގާށޭ. ނަމަވެސް މެހެރިނާ ބުނަމުން ދިޔައީ ސަލްވާވަނީ ވިޝާމްއާއިއެކު ފިލައިގެން ގޮސްފައިކަމަށް....."\n"ދަރިފުޅާ. މި މަންމައަށް މާފުކޮށްދީ. މިހާރު މަންމަގެ ހުރިހާ ހެޔޮ ދުޢާއެއްވަނީ ތިދެކުދިންނާއިއެކު. މަންމަގެ އެހެން އަންހެންދަރިންނެކު ސަލްވާއެކޭ މިއަދުން ފެށިގެން އެއްވެސް ތަފާތެއް ނުކުރާނަން. ހައިކަލްއަށްޓަކާ މިހިތުގައިވާ ލޯބި ސަލްވާއަށްޓަކާވެސް ވާނެ.."\nސަލްވާގެ ދެލޮލަށްވެސް ކަރުނަ ޖަމާވިއެވެ. ނިޔާވެފައިވާ މަންމަގެ ހަނދާންތައް ހިތުގައި ހިނގައިގަތީ ވަކިގޮތެއް ބަލާފައެއްނޫނެވެ. އެތައް ޒަމާނަކަށްފަހު ފާގިޔާފަދައިން އެހެން މަންމައެއްގެ މައިވަންތަކަމުގެ ކުޑަނަމަވެސް ކުލުނަކާއި ލޯތްބެއް ސަލްވާއަށް އިހުސާސްވެ ރޮވުނީއެވެ. އަދި މިއީ މިދުނިޔެއިން ސަލްވާ އެންމެ ލޯބިވާ ފަރާތުގެ މަންމައެވެ.\n"މަންމާ. އަޅުގަނޑުގެ ހިތުގައި އެއްވެސް ބުރަކަމެއްނެތް. ހިތް މުޅިން ސާފު. މެހެރީން ދައްތަ ކޮންމެ ގޮތަކަށް ކަންތައްކުރިޔަސް އަޅުގަނޑުވަނީ އެހުރިހާކަމަށްވެސް މާފުކޮށްފައި. އެކަމަކު މަންމަ ތިބުނި އެއްޗެއް އަދި ނޭގުނު. ދަރިފުޅު ވައްޓައިލީއޭ ބުނީމަ އަދި މިހުރީ ނޭގިފައި..."\nމިފަހަރު ވާހަކަދެއްކީ އަރުޖަމަންދުއެވެ. ރޯޒްމެހެލްއަށް މޯނީ އައިސް ދެއްކި ވާހަކަތައް އިވުމުން ސަލްވާ އިނީ ޝޮކެއްގައެވެ. ހައިކަލްވެސް އަދި އެވާހަކަ ސަލްވާ ކައިރިއަކު ނުބުނެއެވެ. ހަމަޖެހިލައިގެން އެވާހަކަދައްކާނެ ވަގުތެއްނުވަނީކަން ނޭގެއެވެ.\n"ސުބުހާނަﷲ......." ސަލްވާ މޫނުގައި ދެއަތްއެޅިގޮތަށް އެދަރިފުޅަށްޓަކާ ރުޔެވެ. އެބުނާހެން އެރޭ ޕޭންކޭކު ކެއިފަހުން އޭނަ މާ ބޮޑަށް ބަލިވީއެވެ. އެހަދާންތައް ސަލްވާގެ ހިތަށްފުން އަސަރެއްކުރުވިއެވެ.\n"ނުރޮއި ހުއްޓާލާ ސަލްވާ ކޮއްކޯ. މެހެރްއަށް ދުވަހަކު މާފުނުކުރާނަމޭ ހައިކަލްވެސް ބުނި. އެހާވެސް ބޮޑުކަމެއް ވިއްޔަ އޭނަ އެކުރީ. މެހެރް ރޯޒްމެހެލްއިންވެސް ނެރެފި. އޭނަ ސަލްވާ ބާކީކުރިފަދައިން އެންމެންވަނީ މެހެރް ބާކީކޮށްފައި. އެއީ މެހެރްއަށް ލިބެންވީ ސަޒާ. މިހާރު އެއްޗެއް ވިސްނޭނެ....ދެރަނުވޭ..." ރޯޒްލީން އަނެއްފަރާތުގައި އިށީދެ ސަލްވާގެ ބުރަކަށީގައި ފިރުމައިލިއެވެ. ސަލްވާ އިރުކޮޅަކުން ހަމަޖެހިލައިގެން އިސްއުފުލައިލިއިރު އެމޫނަށްވަނީ ފިޔާތޮށިކުލަ ވެރިވެފައެވެ.\nޒައިތޫން އަރުޖަމަންދު އަދި ރޯޒްލީން ހައިކަލް އަންނަންދެން އެގޭގައި މަޑުކުރިއެވެ. ޒައިތޫން ސަލްވާއަށް އެމީހުން ބާޒާރުކޮށްގެން ގެނައި ކޮތަޅުން އެއްކޮތަޅު ދިއްކޮށްލިއެވެ. ސަލްވާ ޝުކުރު އަދާކުރިއެވެ. އުމުރުގައި މައިދައިތަ ދިން ފުރަތަމަ ހަދިޔާއެވެ. ޒެލް އުޅެގަތީ މުޅިން އެހެންކަމަކާއެވެ. ކައިރިއަށް އައުމާއިއެކު އުޅުނީ ގަމީހުގެ ގޮށްތައް ނައްޓާށެވެ.\n"ދަރިފުޅާ......" ސަލްވާ ލަދުގަންނަގޮތްވިއެވެ.\n"އަދިވެސް ޒެލް މިކަން ނުހުއްޓަނީތަ؟ ހަމަ ހައިކަލް ކުޑައިރު އުޅޭގޮތަށް މި ފުށްގަނޑުވެސް...." އަރުޖަމަންދު ޒެލްގެ ކޮލަށް ދޮނެއްދިނެވެ.\n"ހުއްޓުވާނެކަމެއް ނެތް. އަމިއްލައަށް ހުއްޓަންދެން ބަހައްޓާ. މަންމަ ދަންނަ ކުއްޖެއް ފަސްއަހަރުވާންދެންވެސް ބުއި....." ޒައިތޫން ބުނެލީ ލޯތްބާއިއެކު ޒެލް އުޅޭގޮތަށް ބަލަމުންނެވެ. ގަމީސްދަށަށް ވަދެ ޒެލް ހަމަޖެހިލިއެވެ. ހައިކަލް އިށީނީ މަންމައާއި އަރުޖަމަންދުގެ ދެމެދުގައި ހުރި ޖާގައިގައެވެ. އަރުޖަމަންދު ހައިކަލްގެ އިސްތަށިގަނޑު ހާވާލަމުން ސަމާސާކޮށްލީ ވަރަށް ލޯބިންނެވެ.\n"ތެދަށް ބުނަންޏާ ވަރަށް އުފާވެއްޖެ ދޮންތިގެ ލިޓްލް ބްރަދަރއަށް އެންމެފަހުން މިހާ އުފާވެރި ކުޑަ ފެމިލީއެއް ހޯދުނީމަ. އިރާދަކުރެއްވިއްޔާ މިގެއަށް ބަރަކާތްލައްވާ އުފާވެރިކަން ދެއްވާނެ. މިގެއަށް ވަނުމުން ލިބުނު ހިތްހަމަޖެހުން ވަރަށް ތަފާތު. ކިޔަމަންތެރި ރަގަޅު ވައިފްއެއްގެ ހުރިހާ ސިފައެއް ސަލްވާގެ އެބަހުރި. ސަލްވާ ކޮއްކޮ ގެ ފަރާތުން ފިރިޔަކަށް ލިބެންޖެހޭ ހުރިހާ ޚިދުމަތެއް ލިބޭކަން ގެއަށް ވަނުމާއިއެކު އެގިއްޖެ. އެސްފީނާއިން ސަލާމަތްކުރައްވާށި. ރައުދާއާއި ކެމީލާއަކީ ވައިފް މެޓީރިއަލްއެއްނޫން. ކެރިއާ ޗޫޒްކޮށްގެން އަބަދުހެން ޖޮބްގައި އުޅޭމީހުންނަށް ދަރިން ރަގަޅަށް ތަރުބިއްޔަތުކޮށް ފިރިމީހާއަށް ޚިދުމަތްކޮށް ނުދެވޭނެ. އެކަންތަކުން ސަލާމަތްވިކަމީ ހަމަ ކޮއްކޮގެ ނަސީބު. ސަލްވާއަކީ އިރާދަކުރެއްވިއްޔާ ހަމަ ބްލެސިންއެއް. އައިމް ސޯ ހެޕީ ފޯ ޔޫ ބޭބީ ބްރޯ. އަދި އާޒްވެސް މިގެއަށް ބަދަލުވާނެދޯ....." އަރުޖަމަންދު ހައިކަލްގެ ނިތްކުރިއަށް ބޮސްދިނެވެ.\n"އާޒްވެސް އެހެރީ މިސްއަންޑަސްޓޭންޑިއެއްގެ ތެރޭގައި ހެން ހީވަނީ. މިގެއަށް ޝިފްޓްވާން ހުރިހާ ތައްޔާރީތަކެއްވެފައި ހުއްޓާ ސަލްވާ އައުމުން ލަސްކޮށްލީ. އަދި އާޒްއަށް ސަލްވާގެ ކުށެއްނެތްކަން އެނގޭނެ. ހުރިހާކަމެއް ރަގަޅުވާނެ ދޮންތަ ބުނާހެން......" ހައިކަލް ހީލިއެވެ. ބައެއްފަހަރު ކިތަންމެ ރަސްމީވެފައި ހަރުވެގެން އުޅުނަސް ދޮންތަމެން ކައިރީ އޭނައަކީ އަބަދުވެސް ކޮއްކޮއެވެ. އެންމެން ލޯބިވާ ކުޑަ ކޮއްކޮ ހައިކަލްއެވެ.\n"ހުރިހާ އެންމެންވެގެން މަގޭ ފެވަރިޓް ބްރަދާގެ ދިރިއުޅުން ހަލާކުކޮށްލީ. ރޯޒްދައްތަ ހުރިނަމަ އެހެނެއްނުވާނެ. އެންމެ ލޯބިވި އިންސާނަކީ މިއީ. ހުރިހާކަމެއް ހަދާން ނެތުނުއިރުވެސް ހައިކަލްއާއި މަންމަ މަތިން ހަދާނެއް ނުނެތޭ..." ރޯޒްލީން ހީލިއެވެ. ޒައިތޫންގެ ދެލޯ ފެންކަޅިވީ އުފާވެރިކަމުގެ ކަރުނުންނެވެ. އެތައް ޒަމާނަކަށްފަހު ހިތުން ބޮޑު ބުރައެއް ލުއިވެ ފިރިހެންދަރިފުޅުގެ އުފާތަކަށް އިސްކަންދޭ އެ އުފަލުގައި ބައިވެރިވާ މަންމައެއްކަމުގައި އޭނަ ވެއްޖެއެވެ. މިއަދު ޒައިތޫންގެ ހިތް ސަލްވާއާއިމެދު މުޅިން ސާފެވެ. އެރީތި ފަރި އަންހެންކުއްޖާއަކީ ހައިކަލްގެ ދިރިއުޅުން އެންމެ ފުރިހަމައަށް އުފާވެރިކަމުގައި ކުރިއަށް ގެންގޮސްދޭނެ ބައިވެރިޔާކަމުގައި ގަބޫލުކުރެވިއްޖެއެވެ. ހުރިހާ ސިފަތަކުން ރީތިވެފައިވާ އަންހެންކުއްޖެއްކަން މިއަދު ސާފު ހިތަކުން ވިސްނައިލުމުން ޒައިތޫންއަށް އެގިއްޖެއެވެ. އާއިލީ މޮޅުކަމަކުން ނޫނީ ކިޔަވައިގެން ހުރި މުއްސަދި ޑޮކްޓަރަކަސް ތެދުވެރި ވަފާތެރި އަންބަކަށް ނުވަންޏާ ފިރިމީހާއަށް ލިބޭނީ ކޮން އުފަލެއްހެއްޔެވެ؟\nޒެލް ކުރަން ހުރި މަސައްކަތް ނިންމާލަފައި އައިސް ހައިކަލްގެ އުނގަށް އެރިއެވެ. ހައިކަލްގެ މޫނާއި އަތުގައި ބޮސްދީދީފައި އުޅުނުއިރު އެކުޑަ ކުޑަ ހިތުގައި ބައްޕައަށްޓަކާ ވި ލޯބި އެންމެނަށް ހާމަވިއެވެ. ސަކަރާތްޖަހަ ޖަހާފައި ވަރުބަލިވެފައި ހުރީކަން ނޭގެއެވެ. ހައިކަލްގެ ކޮނޑުގައި ބޯ އަޅާލައިގެން އިނގިލިޖަހަން އޮތްއިރު ލޯބިކަމުން ބަލާބަލާ ފޫހިނުވާވަރުވެއެވެ. ޒައިތޫންގެ ހިތްވެސް ފިދާވާވަރުވިއެވެ.\nރޭގަނޑު އެ މާބްލް ހުދު ގެވަނީ އަނދިރީގެ ތެރެއަށް ގެނބިފައެވެ. ބައެއް ކޮޓަރިތަކުން ފަނޑު އަލިކަމެއް ފެނިލައެވެ. އެހެންދާ ކޮންމެ މީހަކަށް އެގެއާއި ދިމާލަށް ބަލައިލެވެނީ ގޭގެ ހުވަފެނީކަމާއި ހައިބަތު ހުރިވަރުންނެވެ. ނިދަން ތައްޔާރުވުމަށްފަހު ސަލްވާ ކޮޓަރި އުއްބައްތިތަކުން ޒީނަތްތެރިކުރިއެވެ. ލޭސްފޮތީގެ ތުނިހެދުމެއްލައިގެން ސެންޓްވެސް ޖަހާ ތައްޔާރުވެލީ ލޯބިވާ ފިރިމީހާއަށްޓަކައެވެ. ތާޒާ ފިނިފެންމަލެއްފަދައެވެ. އިޝާ ނަމާދަށްފަހު ކައިގެން ދެން ރޭގަނޑު އިތުރު އެހެން ކަމެއް ނުކޮށް ނިދުމަށް ހައިކަލްވަނީ ޕްލޭންކޮށްފައެވެ. އަޅުކަމާއިއެކު އަނބިމީހާއަށްވެސް ވަގުތުދެވޭނީ އޭރުންނެވެ. މުއްސަދިކަމާއި އާރާއި ބާރުލިބުމުން ވަޒީފާވެސް އޭނަ ބޭނުންވާގޮތަކަށް ބަދަލުގެނެވޭނެއެވެ. ރޭގަނޑަކީ އަޅުކަމާއި އަރާމުކުރަން ޚާއްސަބަޔެވެ. ވަޒީފާއަށް ރޭގަނޑު ދިޔުމަކީ ދެން ހައިކަލް ކުރާނެކަމެއް ނޫނެވެ.\nހައިކަލް ފަހަތުން އައިގޮތަށް ސަލްވާގެ މޭމަތީގައި އަތް އަޅުވާލިއިރު އޭނަގެ މަޑު ހަށިގަނޑު ހައިކަލްގެ ހަށިގަނޑާއި ޖެހިފިތިގެންދިޔައެވެ. އޭރު ދެމޫނުވެސްވަނީ ޖެހި ބާރުވެފައެވެ. ލޯގަނޑުން ފެންނަން ހުރި އެދެމީހުންގެ ސޫރައިގެ ރީތިކަން އުއްބައްތީގެ ހުޅުކޮޅާއި އަޅުވާކިޔޭވަރަށް ވުރެ ފުރިހަމައެވެ. ވެރިވެފައިވާ ރަންކުލަ އެހާ ހިތްގައިމެވެ. ސަލްވާގެ ހިތުގެ ތެޅުން އެތައްގުނަ ބާރުވެލިއެވެ. ހައިކަލް އެގޮތަށް ކައިރިވުމުން ހިތް ހަމަ ލޯބިން ފުރޭވަރުވެއެވެ. މުޅިޖިސްމާއި ރޫހުވެސް އެއަތުގެ ތެރެއަށް ވިރިގެންދާން ބޭނުންވިއެވެ. މަޑުމަޑުން އަތްތިލަތައް ގުޅުވާލުމާއިއެކު ހައިކަލް ސަލްވާ އޭނައާއި ދިމާލަށް އަނބުރުވައިލިއެވެ. އަދި އެބާރުގަދަ މުލައްދަނޑީގެ ހިމާޔަތުގައި ބިމުން ހިއްލައިލެވުނުއިރު ސަލްވާގެ ދެއަތް ހައިކަލްގެ ކޮނޑަށް ވައްޓައިލެވުނީ ލޯބިވެތި ހިނިތުންވުމަކާއި އެކުގައެވެ.\n"ލުކިން ސޯ ޕްރިޓީ ބޭބީ ގާލް. މޭކަޕްނުކޮށްހުރީމަ ކިހާ ފުރިހަމަ. ކިހާ ސޮފްޓް......." ހައިކަލް އެންމެ ފަހު ޖުމްލަ ބުނެލީ ހަމައެކަނި ސަލްވާއަށް އިވޭވަރަށެވެ. ހައިކަލް ސަލްވާ ތަންކޮޅެއް ތިރިކޮށްލިގޮތުން މޫނުވަނީ އޭނައާއި އެއްހަމައެއްގައެވެ. އޭރުވެސް ސަލްވާގެ ފައި ބިންމަތީގައި ނުޖެހެއެވެ.\n"ހެހެ. ބޭނުންގޮތެއް. އައިމް އޯލް ޔޯސް ޑިއަރ ހަޒްބެންޑް...." ސަލްވާ މިފަހަރު އިސްނެގިއެވެ. ބައެއްފަހަރު ހައިކަލްދެކެ ވެވޭ ލޯތްބެއްގެ ބޮޑުކަމުން ލަދުވެތިކަމާއި ރަކިކަން އެއްފަރާތްކޮށްލެވޭފަހަރު އާދެއެވެ. އެހެންނޫނަސް މިހާރު އެދޭތެރޭގައިވަނީ ކޮން ދުރުކަމެއްހެއްޔެވެ؟ ހުރިހާ ފަރާތަކުން މަގު އަމާންވެގެންވެއެވެ. ކޮންމެރެއަކީ އަދި ދުވާލަކީވެސް އެ ދެ ލޯބިވެރިންނަށް އުފަލާއި ހިތްހަމަޖެހުން ބޭނުން ކޮންމެ ވަގުތަކު ހާސިލުކުރަން ލިބޭ ވަގުތުތަކެވެ. ސަލްވާ ހުރީ މިއަދު ޒައިތޫން ދެއްކި ވާހަކަތައް އަހަން ހަދާންކޮށްގެންނެވެ. ނަމަވެސް ރެއެކޭ އެއްފަދައިން މިރޭވެސް ދެމީހުންނަށް އެހެން ވާހަކައެއް ދައްކާނެ ވަގުތެއްނުވިއެވެ. އެއަށްވުރެ ކުރަންވާ އެހެން ކަންތައް ގިނައީއެވެ.\nފަތިސް ނަމާދަށްފަހު ކޮފީ ބޮއިގެން ސަލްވާވެސް އެނދުގައި ކަންނެތްވެފައި އޮތްވާ ހައިކަލް ކޮޓަރިއަށް ވަނީ ސިޓީއެއް ހިފައިގެންނެވެ. އަޒަލް މަރުވުމުގެ ކުރިން ފޮނުވި ސިޓީތައް އެންމެފަހުން އޭނަގެ އަތަށް އެރިގޮތް ކިޔައިދިނެވެ. ސަލްވާގެ ދެލޮލުންވެސް ހިތާމައިގެ އަސަރު ކުޑަކޮށް ފެނުނެވެ. އަދި ޒައިތޫން ހަވީރު ދެއްކިވާހަކަތައް އެހުމުން ހައިކަލް ސަލްވާ ގެނެސް މޭގައި ޖައްސާ ބޮނޑިކޮށްލިއެވެ. ސަލްވާއަށް އެވަރުންވެސް ރޮވުނެވެ. އެރޭ ޕޭންކޭކުތައް ކޭއިރު އެކަހަލަ އެއްޗެއް ކުޑަކޮށްވެސް ހިތަށް އެރިނަމަ ނުވެސް ކެއީހެވެ. އެހާ ބޮޑުކަމެއް އެއްވެސް މީހަކު ކޮށްފާނެއޭ ހިތަށް އަރާނީ ކިހިނެއްހެއްޔެވެ؟ ހައިކަލް ސަލްވާގެ ކަރުނަތަކާއިއެކު އެދެލޮލުގައި ބޮސްދީފައި ނުރޯން އެދުނެވެ. ދެން އިރާދަކުރެއްވިއްޔާ އެއްވެސް މީހަކަށް ސަލްވާއަށް ދެރަގޮތެއް ނެހެދޭނެއެވެ. އެހުރިހާ ކަމެއް މާޒީއާއި އެކުވެގެން ހިގައްޖެއެވެ.\n"މިސިޓީގައި ޒެލް ލިޔެފައިވަނީ ކީކޭބާ. މިސިން ޒެލް ސޯ މަޗް..ޒެލް ހާދަ ރަގަޅޭ. އެންމެން ދެކޮޅަށް ތިބިއިރުވެސް ޒެލް ދުވަހަކު އެއްޗެކޭ ނުބުނޭ. އަބަދުވެސް ހިތްވަރުދިން....." ސަލްވާ ހަމަޖެހިލުމަށްފަހު ލެނގޭބައިގާ ލެނގިލަމުން ސިޓީ ކަނޑައިލިއެވެ. އަސަރުން ފުރިފައިވާ ސިޓީއެކެވެ. އަޒަލް ވިޝާމްއަށް ތައުރީފުކޮށް އޭނަގެ ވާހަކަ ދައްކާފައި އިނެވެ. ކައިވެނިކުރީ ވިޝާމްއަށް އޭނަ ފޭސްބްލައިންޑްނެސް ހުރިކަން އެނގި އެކަމުގެ ސަބަބުން އެކީގައި އަބަދު ހުންނާނެ ޕާޓްނާއެއް ބޭނުންވާނެކަމަށް ބުނެފައެވެ. އަޒަލްވެސް އޭރު ވިޝާމްއާއިހެދި އެއްވެސް ވަރަކަށް ނޫޅެއެވެ. ވިޝާމް ދުވަހަކުވެސް އޭނަގެ ފަރާތުން ފައިދާ ނަގާކަށް ނޫޅެއެވެ. ކެތްތެރިކަމުގެ ނަމޫނާއެކެވެ. އޭރު ވިޝާމް ސަލްވާދެކެ ލޯބިވާކަމެއް އަޒަލްއަކަށްވެސް ނޭގެއެވެ. ވިޝާމް އަޒަލްއަށް "ސްވީޓް" ކަމުން އަޒަލްގެ ހިތް ލެނބެންފެށީއެވެ. މަޑުމަޑުންގޮސް އަޒަލްގެ ހިތުގައި ވިޝާމްއަށްޓަކާ ލޯބި އުފެދުނުއިރުވެސް އޭނަ ފަހަރެއްގައިވެސް ވިޝާމްއަށް އެކަން ނާންގައެވެ. އެހެންނޫންނަމަ ފަހަރެއްގައި ވިޝާމް ގެ ހިތް ބަދަލުނުވާނެކަމެއް ނޭގެއެވެ. ނޫނީ ވިޝާމްގެ އެހުންނަ ރަގަޅުކަމުން ލޯބިނުވިޔަސް އަޒަލްއާއި ގުޅުނީސްކަން ނޭގެއެވެ. އަޒަލް އެލޯބި ހިތުގައި ފޮރުވިއެވެ. އޭނައަކީ ބަލި ކުއްޖަކަށްވެފައި މަރުވެގެންދާއިރު ކޮންމެހެން ލޯބިވުން މުހިއްމުވާނެ ހެއްޔެވެ؟ ވިޝާމް ސަލްވާދެކެ ވީ ތެދުވެރި ސާފު ތާހިރު ލޯތްބެކެވެ. އަޒަލް ދެރަވީ ބައްޕައަށް އެކަމުން ދެރައެއް ލިބިދާނެތީއެވެ. އެކަން އެނގި ބައްޕަގެ ހިތަށް އަސަރުކޮށްފާނެތީއެވެ. ނަމަވެސް ސަލްވާ ލޯބިވަނީ ބައްޕަދެކެ ކަން އެނގުމުން ވިޝާމްއާއިމެދު ހަމްދަރުދީވެސް ވިއެވެ. މެހެރީނާދައްތަ އޮޅުވާލުމެއްގައި އެންމެން ބެހެއްޓިޔަސް ހަގީގަތް ހާމަވުމުން ސަލްވާއާއި ވިޝާމްގެ ކުށެއްނެތްކަން އަޒަލްއަށް އެނގިއްޖެއެވެ.\nއަޒަލް ގިޔާމަތާއި ހަމަޔަށް ވިޝާމްއަށް އިންތިޒާކުރާނެއެވެ. އޭނަ މަރުވެގެން މިދަނީ ވިޝާމްގެ އަންހެނުންގެ ގޮތުގައި ހުރެއެވެ. އޭނައެދެނީ ބައްޕައާއި ސަލްވާ އެކުގައި އަބަދަށްޓަކާ ވުމެވެ. އޭނަގެ ހީރޯއަކީ ބައްޕައެވެ. އަޒަލް އެދެނީ ސަލްވާ ބައްޕައާއިއެކު އަބަދަށްޓަކާ ވުމަށެވެ. ދުވަހަކުވެސް ވަކިނުވުމަށެވެ. ދުވަހަކު ދެރަކޮށްނުލުމަށެވެ. އަބަދަށް ބައްޕަދެކެ މިހާރު ސަލްވާ ވާ ފަދައިން ލޯބިވުމަށެވެ.\nއަޒަލް ސަލްވާއަށް ވަރަށް ތައުރީފުކުރިއެވެ. ސަލްވާގެ ސަބަބުން އޭނަ ބަދަލުވީގޮތް ވަރަށް ތަފްސީލުކޮށްލިޔެފައިވިއެވެ. ނިންމާލަމުން އަޒަލް ލިޔެފައިވަނީ އޭނަ ބައްޕައަށްވެސް ސިއްރުކުރި ވާހަކައެކެވެ. ބައްޕައަށް އެކަން އެނގިލައްވައިފިއްޔާ ދުވަހަކު މެހެރިނާ ދައްތައާއި މަންމައަށް މާފުނުކުރާނެއެވެ. އޭނަގެ ދުޢާއަކީ މެހެރީނާ ދައްތަގެ ދުލުން ކޮންމެވެސް ދުވަހަކުން ކުށަށް އިއުތިރާފުވުމެވެ. ނަމަވެސް އޭނަ ސަލްވާއަށް އެވާހަކަ ހާމަކުރާނެއެވެ. ސަލްވާގެ ޕޭންކޭކުތަކަށް އެބޯޝަން ޕިލްސް އަޅައިގެން ބޭބީ ވައްޓާލިކަން އަޒަލްއަށް އެނގުނީ މަންމައާއި މެހެރިނާ ބޮޑުދައިތަ ދެއްކި ވާހަކަ އިވިފައެވެ. އަޒަލްއަށް އެދުވަހު ޝޮކެއްލިބުނެވެ. އެދުވަހު ވަރަށް ގަދަޔަށް ރޮވުނެވެ. މިސިޓީ ލިޔެ ނިންމާލަން އުޅެފައި ނުނިންމާ އޮތްވާ އެވާހަކަ އިވުމުން އަޒަލް ލިޔުނީކަމަށް އަޒަލް ސިޓީ ނިންމާލިއިރު ލިޔެފައި އޮތެވެ. އަދި އޭނައަށް އަބަދުވެސް ހެޔޮ ދުޢާކޮށްދިނުމަށާއި ކޮންމެވެސް ކުއްޖަކަށް ޒެލްގެ ނަން ދޭން އެދުނެވެ.\nމެހެރީނާގެ ހިތް ހަލާކުވެ ކަރުނަ ނުހިކޭއިރުވެސް މިފަހަރު ޑިޕްރެޝަންއަކަށް ނުދިޔައެވެ. އަމިއްލަ ނަފުސަށް ބާރުފޯރުވުނެވެ. އެހެން އެވި އަބަދުހެން ނަމާދުކޮށް ގުރުއާން ކިޔަވަން އިނީމަކަމަށްވެދާނެއެވެ. ދުވަހަކު ކުރިމަތިނުވާފަދަ ހިތާމަވެރި ހާލަތެއް އައުމުން އޭނަ ހެއްދެވިފަރާތަށް ކުރިމަތިލީ މި ހިތާމައިން މިންޖުވާނީ ހަމައެކަނި އެގޮތުން ކަމަށް ގަބޫލުކުރެވިގެންނެވެ. އެހެންހުއްޓާ އަރީންގެނެސްދިން ޚަބަރަކުން އަނެއްކާވެސް މެހެރީނާގެ ދުނިޔެ އެފުށްމިފުށަށް ޖެހުނެވެ.


REPORT: Vaahaka furolhai nulaa saafukoh dheyn jeheyne!\nވާހަކަ ފުރޮޅައި ނުލައި ސާފުކޮށްދޭން ޖެހޭނެ!\nރައްޔިތުންގެ މަޖިލީހުގެ ރައީސް މުހައްމަދު ނަޝީދު: އެމަނިކުފާނު ހުށައެޅުއްވި އިސްލާހެއްގެ މައްސަލާގައި ރައްޔިތުން ވަނީ ވަރަށް ބޮޑަށް ނުރުހިފައި -- ފޮޓޯ: އަވަސް\nސަރުކާރުގެ ފަރާތުން އިމިގްރޭޝަން ގާނޫނަށް ހުށައެޅި އިސްލާހުގެ ބިލް މަޖިލީހުގެ ގައުމީ ސަލާމަތާއި ހާރިޖީ ގުޅުންތަކާބެހޭ ކޮމިޓީން ފާސް ކުރުމަށް ފަހު މަޖިލީހުގެ ތަޅުމަށް ފޮނުވި އެވެ. ނަމަވެސް މަޖިލީހުގެ ތަޅުމުގައި އެ ބިލް ފާސް ކުރަން ވޯޓަށް އެހުމުގެ ބަދަލުގައި މަޖިލީހުގައި ރިޔާސަތުން ރައީސް މުހައްމަދު ނަޝީދު ބޭފުޅުންވެ ވަޑައިގެންނެވީ އެ ބިލަށް އިތުރު ބަދަލުތަކެއް ގެންނަވާށެވެ. އިތުރު އިސްލާހުތަކެއް ގެންނާށެވެ. އެހެން ކަމުން އެ މަނިކުފާނު އެ ބިލު އަނބުރާ ކޮމެޓީއަށް ފޮނުވާ ލެއްވީ އެވެ.\nއިމިގްރޭޝަން ގާނޫނުގެ އެ ބިލަށް ގެނައުމަށް ރައީސް ނަޝީދުގެ ފަރާތްޕުޅުން ތިން އިސްލާހެއް ހުށައަޅާފައި ވެއެވެ. އެމަނިކުފާނު އެދިވަޑައިގެންނެވީ ބިލްގެ ހަތްވަނަ މާއްދާގެ ކުރިއަށް މާއްދާއެއް އިތުރު ކުރައްވާށެވެ. އަދި ބިދޭސީންނަށް ރެޒިޑެންޓް ވިސާ ލިބިދާނެ ތިން ގޮތެއް ބިލްގައި ހިމަނާށެވެ.\nއެގޮތުން ރެސިޑެންޓް ވިސާއަކީ ގާނޫނާ އެއްގޮތްވާ ގޮތުގެ މަތިން ދިވެއްސަކާ ކައިވެނި ކޮށްގެން އުޅޭ ބިދޭސީންނަށް ލިބޭ އެއްޗެއްގެ ގޮތުގައި ހެއްދެވުމަށް ހުށައެޅުއްވި އެވެ. އަދި ސަރުކާރުގެ ކަމާބެހޭ އިދާރާއެއްގެ ހުއްދަ ލިބިގެން އެ އިދާރާއިން ގަބޫލު ކުރާ ވިޔަފާރިއެއް ނުވަތަ މަސައްކަތެއް ކުރަން އެއްލައްކަ ރުފިޔާއަށްވުރެ ބޮޑު އިންވެސްޓްމަންޓެއް ކުރާ ބިދޭސީއަކަށް ވެސް ރެސިޑެންޓް ވިސާ ލިބޭނެ ކަމަށް ބިލްގައި ހިމެނުމަށް އެދިވަޑައިގެންނެވި އެވެ. ފަހު ކަމަށް ހުށައެޅުއްވީ ދިވެހިރާއްޖޭގައި 10 އަހަރަށްވުރެ ދިގު މުއްދަތަކަށް ގެއެއް ކުއްޔަށް ހިފާފައިވާ ބިދޭސީއަކަށް ވެސް ރެސިޑެންޓް ވިސާ ލިބޭ ގޮތް ބިލްގައި ހިމެނުމެވެ.\nނަޝީދުގެ އެ ހުށައެޅުއްވި ގޮތާގުޅޭގޮތުން މަޝްވަރާ ކުރުމަށް މިދިޔަ ބުދަ ދުވަހު ގައުމީ ސަލާމަތާއި ހާރިޖީ ގުޅުންތަކާބެހޭ ކޮމިޓީގެ ބައްދަލްވުމެއް ބޭއްވި އެވެ. އަދި އެ އިސްލާހުތަކާމެދު މެންބަރުންނަށް ފެނިވަޑައިގަންނަވާ ގޮތަކާމެދު މަޝްވަރާ ކުރި އެވެ. ގިނަ މެންބަރުން މި އިސްލާހުތަކާމެދު ކަންބޮޑުވުން ފާޅުކުރެއްވި އެވެ. ހާއްސަކޮށް ރާއްޖޭގެ ރެސިޑެންޓް ވިސާ އެހާ ފަސޭހައިން ލިބޭނެ ގޮތްތަކެއް ބިލް ފާސް ކޮށްފިނަމަ އެކަމުގެ ނާޖައިޒު ފައިދާ ނަގާނެ ކަމަށް ވިދާޅުވަމުން ގެންދެވި އެވެ.\nއަދި މިހާރު ވެސް ރެސިޑެންޓް ވިސާ ލިބޭނެ ގޮތްތަކެއް ގާނޫނުގައި ހަމަޖެހިފައި ވާއިރު އިތުރު ގޮތްތަކެއް ހަމަޖައްސަން ހުށައެޅި ސަބަބުތަކާމެދު ވެސް ބައެއް މެންބަރުން ސުވާލު އުފެއްދި އެވެ.\nނަޝީދު ހުށައެޅުއްވި އެ އިސްލާހުތަކުގެ މައުލޫމާތު އާންމުންނާ ހާމައަށް ތިލަ ވެގެން އައީ އިއްޔެ އެވެ. އެއާއެކު އާންމުންގެ ރުޅިގަނޑު ފަޅައިގެން ދިޔަ އެވެ. ސިޔާސީ އެތައް ބަޔަކާއި އެތައް ބޭފުޅުންގެ ފަރާތުން ރައީސް ނަޝީދަށް ފާޑުވިދާޅުވި އެވެ. އަދި މިފަދަ އިސްލާހުތަކެއް ގެނައުމުގެ ބޭނުމަކީ ކޮބައިތޯ ވަރަށް ގިނަ ބަޔަކު ސުވާލު ކުރިއެވެ.\nކުރީގެ ނާއިބު ރައީސް އަދި އިދިކޮޅު ކޯލިޝަންގެ އެޑްވައިޒަރު ޑރ. މުހައްމަދު ޖަމީލް އަހުމަދު ވިދާޅުވި ގޮތުގައި އިމިގްރޭޝަން ގާނޫނަށް ހުށައަޅާފައިވާ އިސްލާހަކީ ދިވެހި ގައުމިއްޔަތު ނައްތާލަން ރާވާ ރޭވުމެކެވެ. އަދި މިއީ ދިވެހި ރާއްޖޭގެ ހުރިހާ ލީޑަރުން އެކުގައި އެކަމާ ދެކޮޅަށް ތެދުވަން ޖެހޭ ކަމެކެވެ.\n"މިހާ ފަސޭހަކޮށް މިކަން ދޫކޮށްލައިފިނަމަ މާދަމާ ދިވެހިރާއްޖެ ކިޔާނެ ތަނެއް ނޯންނާނެ. އަބަދުވެސް [ރައީސް މުހައްމަދު ނަޝީދު] ދިވެހިންނަށް ގެއްލުން ދޭން ރާވަނީ ކީއްވެބާ؟" ޖަމީލް ސުވާލު ކުރެއްވި އެވެ.\nމިހާ ފަސޭހަކޮށް މިކަން ދޫކޮށްލައިފިނަމަ މާދަމާ ދިވެހިރާއްޖެ ކިޔާނެ ތަނެއް ނޯންނާނެ! އަބަދުވެސް ދިވެހިންނަށް ގެއްލުންދޭން ރާވަނީ ކީއްވެބާ؟\nއިދިކޮޅުން ނައިފަރު ދާއިރާގެ މެންބަރު އަހުމަދު ޝިޔާމް ވިދާޅުވި ގޮތުގައި ދިވެހި ރައްޔިތުންނަށް އެންމެ އަސާސީ ހައްގުތައް ވެސް ކަށަވަރުކޮށް ނުދީ، އަވަށްޓެރި ގައުމެއްގެ ނުބައި ރޭވުންތަކުގެ ތެރެއިން ގާނޫނު އަސާސީއާ ހިލާފަށް ބޭރު މީހުންނަށް ދާއިމީ ރަށްވެހިކަން ދިނުމަކީ ސައްތައިން ސައްތަ އިސްލާމީ މި ގައުމަށް އޮތް ބޮޑު ނުރައްކަލެކެވެ.\n"ލޮބުވެތި ރައްޔިތުން ހޭލާ!" އާންމުކޮށް ވަރަށް އަޑު ހަރުކޮށް ވާހަކަފުޅު ދައްކަވާ ޝިޔާމް ގޮވާލެއްވި އެވެ.\nމަޑުއްވަރީ ދާއިރާގެ މެންބަރު އާދަމް ޝަރީފު އުމަރަކީ ކުރީގެ ޑިފެންސް މިނިސްޓަރެވެ. އޭނާ ވިދާޅުވި ގޮތުގައި ރައީސް ނަޝީދުގެ އިސްލާހުތަކުގެ އަމާޒު ހުރި ކަމަށް ފެންނަނީ ބިދޭސީން މެދުވެރިކޮށް ވެރިކަން ފުރޮޅައިލުމެވެ. އަދި 2023 ގައި ބިދޭސީންނަށް ވޯޓް ލެވޭނެ ގޮތަށް ގާނޫނު ބަދަލު ކުރުމުގެ ބިރު ވެސް މިހާރު އެބައޮތް ކަމަށް އޭނާ ވިދާޅުވި އެވެ.\n"މިފަހަރު 6485 އަށް ރެސިޑެންސް ވިސާ... 2023 ގައި ބިދޭސީންނަށް ވޯޓް ލެވޭނެ ގޮތަށް ގާނޫނުތައް ބަދަލު ކުރުމުގެ ބިރު މިހާރު ވެސް އެބައޮތް... [އަޅުގަނޑުމެން] ފަހު ނޭވަޔަށް ދަންދެން މި ގައުމު ހިޔާމަތް ކުރާނަން!" ޝަރީފު ވިދާޅުވި އެވެ.\nމިފަހަރު 6485 އަށް ރެސިޑެންސް ވިސާ... 2023 ގައި ބިދޭސީންނަށް ވޯޓް ލެވޭނެ ގޮތަށް ގާނޫނުތައް ބަދަލު ކުރުމުގެ ބިރު މިހާރު ވެސް އެބައޮތް... [އަޅުގަނޑުމެން] ފަހު ނޭވަޔަށް ދަންދެން މި ގައުމު ހިޔާމަތް ކުރާނަން!\nކުރީގެ އިސްލާމިކް މިނިސްޓަރު އަދި އިސްލާމިކް ޔުނިވާސިޓީގެ ކުރީގެ ޗާންސެލާ ޑރ. މުހައްމަދު ޝަހީމް އަލީ ސައީދު ވިދާޅުވި ގޮތުގައި ފަލަސްތީނުގެ މިނިވަންކަން ނިގުޅައިގަނެ ގުދުސް އަޅުވެތި ކުރުމަށް އެންމެ ފުރަތަމަ ކުރެވުނު ކަމަކީ އެ ގައުމުގެ ބިން ވިއްކުމާއި ޔަހޫދީންނަށް ދާއިމީ ގޮތެއްގައި އެތާ ތިބެވޭނެ ގޮތް ހެދުމެވެ.\n"މިއީ ގައުމެއް އަޅުވެތިކޮށް ހަރާބު ކޮށްލަން ކުރާ ފުރަތަމަ ކަންތައް. މިފަދަ ކަންކަމާމެދު ސަމާލުވާން ޖެހޭ،" ނަޝީދު ހުށައެޅުއްވި އިސްލާހުތަކާމެދު ކަންބޮޑުވުން ފާޅުކޮށް ޝަހީމް ވިދާޅުވި އެވެ.\nކުރީގެ ހައުސިން މިނިސްޓަރު ޑރ. މުހައްމަދު މުއިއްޒު ވިދާޅުވި ގޮތުގައި ރައީސް ނަޝީދުގެ ފަރާތްޕުޅުން އިމިގްރޭޝަން ގާނޫނަށް ހުށައަޅާފައިވާ އިސްލާހުތަކަކީ ރާއްޖޭގެ ގައުމިއްޔަތަށް ލިބިދާނެ ފޫނުބެދޭވަރުގެ ގެއްލުމެކެވެ. އަދި އެއީ ދިވެހިންގެ އެއްބައިވަންތަކަމާއި މިނިވަންކަމާ އިސްލާމީ ވަހުދަތަށް ސީދާ ގޮތުން ގެއްލުންވާނެ އިސްލާހުތަކެކެވެ.\nމިއީ ގައުމެއް އަޅުވެތިކޮށް ހަރާބު ކޮށްލަން ކުރާ ފުރަތަމަ ކަންތައް. މިފަދަ ކަންކަމާމެދު ދިވެހިން ސަމާލުވާން ޖެހޭ،\nޑރ. މުހައްމަދު ޝަހީމް އަލީ ސައީދު | ކުރީގެ އިސްލާމިކް މިނިސްޓަރު\nމަޖިލީހުގެ ކޮމެޓީގައި ވާހަފުޅު ކަދެއްކެވި އެމްޑީޕީގެ މެންބަރުން ވެސް ވަނީ އެ އިސްލާހުތަކާމެދު ސުވާލުތައް އުފައްދާފަ އެވެ. ނަމަވެސް އެމްޑީޕީގެ ސުޕަ މެޖޯރިޓީ އޮތް މަޖިލީހަކީ ރައީސް ނަޝީދު ކޮންޓްރޯލް ކުރައްވާ މަޖިލީހަކަށް ވުމުން ދިމާވެފައި ވަނީ ކިތަންމެ ކަންބޮޑުވުމެއް އޮތް ހައްސާސީ މައްސަލައެއް ކަމަށް ވިތަސް ފާޅުގައި ފާޑުވިދާޅުވާން އެމްޑީޕީގެ ބައެއް މެންބަރުންނަށް ކެރިވަޑައެއް ނުގެންނެވި އެވެ.\nއެހެން ކަމުން އެ ކޮމެޓީން ނިންމީ އެ މައްސަލާގައި ކަމާބެހޭ އިދާރާތަކުގެ އިސް ބޭފުޅުންނާ މަޝްވަރާ ހޯދާށެވެ. އެގޮތުން އިކޮނޮމިކް މިނިސްޓަރު ފައްޔާޒު އިސްމާއީލް އެ ކޮމެޓީއަށް ހާޒިރު ކުރަން ނިންމުމަށްފަހު މިވަގުތަށް އެއޮތީ ކޮމެޓީ ހިމޭން ވެފައެ އެވެ.\nމި މައްސަލަ ރަށުތެރެއަށް ނުކުމެ ރައްޔިތުންގެ ރުޅިވެރިކަން ކޮޅުންލައި އެންމެނަށްމެ ބަސް ބުނެވޭ ސޯޝަލްމީޑިއާގައި ނުރުހުމުގެ ބަސްތައް އަމާޒުވުމުން ނަޝީދަށް ވަފާތެރި ބައެއް މެންބަރުން ވަނީ އެފަދަ އިސްލާހުތަކެއް މަޖިލީހަށް ހުށަނާޅާ ކަމަށް ވިދާޅުވެ ވާހަކަ ދައްކަވާފަ އެވެ. އޭގެ ސަބަބުން ވެސް އާންމުންގެ ނުރުހުން ނަޝީދާއި އެމްޑީޕީއަށް އަމާޒުވުން ފިޔަވައި އިތުރު ކަމެއް ނުވި އިރު މި ކަމުގައި ސަރުކާރުގެ ބައިވެރިވުމެއް އޮތްތޯ ނުވަތަ ނޫންތޯ ވެސް ދަނީ ސުވާލު ކުރަމުންނެވެ.\n"ސަރުކާރުން ސާފު ކޮށްދޭން ޖެހޭ މިއީ ސަރުކާރުގެ ވިސްނުމާ އެއްގޮތަށް ހުށައަޅާފައިވާ އިސްލާހުތަކެއްކަން ނުވަތަ ނޫންކަން. ނޫނީ މިއީ ރައީސް ނަޝީދު އަމިއްލަފުޅަށް ހުށައެޅި އިސްލާހުތަކެއްކަން،" އާންމުންގެ އެތައް މީހަކު މި ސުވާލުކޮށްފައި ވެއެވެ.\nރައީސް އިބްރާހިމް މުހައްމަދު ސޯލިހު އަދި މަޖިލީހުގެ ރައީސް މުހައްމަދު ނަޝީދު: މި މައްސަލަ ސާފުކޮށް ދެއްވަން ޖެހިވަޑައިގަންނަވާނެ -- ފޮޓޯ: މަޖިލީސް\nމިފަދަ އިސްލާހުތަކެއް ހުށައެޅުމުގެ މަގުސަދު ވަރަށް ސާފުވާން ޖެހޭ ކަމަށް ގިނަ ބަޔަކު މިހާރު އެބަ ބުނެ އެވެ. ނަޝީދުގެ އިސްލާހުތަކަކީ ރާއްޖޭގެ ރަށްވެހިކަން ބޭނުން މީހަކަށް ހޯދައިން ހުޅުވާލެވޭ ދޮރެކެވެ. މަހަކު ވަރަށް ކުޑަކުޑަ ކުއްޔަކަށް ތަނެއް ހިފައިގެން 10 އަހަރު ހަމަ ކުރުމުން ރަށްވެހިކަން ލިބުނީ އެވެ. ލައްކައެއްހާ ރުފިޔާގެ ކުޑަކުޑަ އިންވެސްޓްމަންޓަކުން ދިވެހި ރަށްވެހިކަން ލިބެނީ އެވެ.\nމިހާރު ވެސް ރެސިޑެންޓް ވިސާ ދެވޭނެ ދެ ގޮތެއް ގާނޫނުގައި ބުނެފައި ވެއެވެ. އެއީ ބިދޭސީއަކު ދިވެއްސަކާ ކައިވެނި ކުރުމާއި ސަރުކާރުން ގަބޫލުކުރާ މިންގަނޑަކަށް ރާއްޖޭގައި ބޮޑެތި އިންވެސްޓްމަންޓެއް ކުރުމެވެ.\nކަން މިހެން އޮތްއިރު ކުއްލި ގޮތަކަށް ރެސިޑެންޓް ވިސާ ލިބޭނެ އުސޫލުތައް ވަރަށް ބޮޑަށް ފަސޭހަކޮށް ގިނަ ބަޔަކަށް އެ ފުރުސަތު ދިނުމުގެ ބޭނުމެއް ނިޔަތެއް އޮންނާނެ އެވެ. އެފަދަ އިސްލާހުތަކެއް ގެންނަން މަސައްކަތް ކުރަން ޖެހޭ ސަބަބުތަކެއް ފަހަތުގައި ވާނެ އެވެ. އެހެން ނޫންނަމަ ސަރުކާރުގެ ފަރާތުން އިމިގްރޭޝަން ގާނޫނަށް ހުށައެޅި އިސްލާހުގެ ބިލްގެ ކޮމެޓީ މަރުހަލާ ނިމި ތަޅުމަށް ފޮނުވުމުން އާ އިސްލާހެއް ފޮނުވާ ބިލް ކޮމެޓީއަށް ފޮނުވައެއް ނުލީހެވެ. އެ އިސްލާހުތަކާ ދެކޮޅަށް ރައްޔިތުން އަޑުއުފުލާ ރުޅިވެރިކަން ފާޅުކުރަން ފެށުމުން ވާހަކަ އެހެން ދިމާއަކަށް ފުރޮޅާލައި އެއީ ނުހިނގާ ކަމަކަށް ނުހެދޭ އެވެ. އަދި އެކަން ކުރަން އުޅުނު ހަގީގީ މަގުސަދު ސާފުކޮށްދޭން ވެސް ޖެހޭނެ އެވެ. މިކަމުގައި ރައީސް ނަޝީދުވެސް ދިވެހި ސަރުކާރު ވެސް އަދި މަޖިލި ވެސް ޖަވާބުދާރީވާން ޖެހޭނެ އެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު + އިމިގްރޭޝަން ޕޮލިޓިކްސް\nރައީސް ނަޝީދު ދެއްވީ އިންޒާރެއްތަ؟


PPM Ge Aharee Dhuvas Faahaga Kurumah Dhidha Negumuge Rasmihyyaatheh Budha Dhuvahu Bahvvanee ޕީޕީއެމްގެ އަހަރީ ދުވަސް ފާހަގަކުރުމަށް ދިދަނެގުމުގެ ރަސްމިއްޔާތެއް ބުދަ ދުވަހު ބާއްވަނީ – Huvadhoo News PPM Ge Aharee Dhuvas Faahaga Kurumah Dhidha Negumuge Rasmihyyaatheh Budha Dhuvahu Bahvvanee Huvadhoo News\nޕީޕީއެމްގެ އަހަރީ ދުވަސް ފާހަގަކުރުމަށް ދިދަނެގުމުގެ ރަސްމިއްޔާތެއް ބުދަ ދުވަހު ބާއްވަނީ\nއިދިކޮޅު ޕްރޮގްރެސިވް ކޯލިޝަންގެ 10 ވަނަ އަހަރީ ދުވަސް ފާހަގަ ކުރުމަށްޓަކައި، ޚާއްސަ ދިދަ ނެގުމުގެ ރަސްމިއްޔާތެއް ބޭއްވުމަށް ނިންމައިފިއެވެ.\nޕީޕީއެމްއިން މިއަދު ބޭއްވި ޕްރެސް ކޮންފަރެންސުގައި ޕީއެންސީގެ ނާއިބް ރައީސް އިބްރާހިމް ޝުޖާ ވިދާޅުވީ މި އިވެންޓަކީ ޕީޕީއެމްއަށް 10 އަހަރު ފުރުން ފާހަގަ ކުރުމަސް ބާއްވާ ޚާއްސަ ހަރަކާތެއް ކަމަށެވެ. މިއިވެންޓް މާލޭގައި އޮންނާނީ ޕީޕީއެމް އޮފީސް ދޮރުމަތީގައެވެ. ދިދަ ނެގުމުގެ ރައްމިއްޔާތުގައި ޕީޕީއެމްއަށް ތާއީދު ކުރައްވާ ބޭފުޅުން، މިނިވަން ކަމުގެ ދިފާއުގެ ޓީޝާޓު ލައިގެން އައުމަށް ޝުޖާ ވަނީ އެދިފައެވެ. އަދި މިނިވަން ކަމުގެ ދިފާއުގެ ޓީޝާޓު ނެތް މީހުން ރަތް ކުލައިގެ ޓީޝާތެއް ލައިގެން އައުމަށް އޭނާ ވަނީ އެދިފައެވެ.\nމި އިވެންޓް ބޭއްވުމަށް ހަމަޖެހިފައިވަނީ ބުދަ ދުވަހުގެރޭ 9:00 ގައެވެ. ހުރިހާ ރަށެއްގައިވެސް މި ހަރަކާތް އޮންނާނީ އެގަޑީގައި ކަމަށް އެޕާޓީން ވަނީ ބުނެފައެވެ.\nމާލޭގެ އިތުރުން އަތޮޅު ތެރޭގެ ހުރިހާ ރަށެއްގައިވެސް ދިދަ ނަގުމުގެ ރަސްމިއްޔާތު އޮންނާނެކަމަށް ޝުޖާ ވިދާޅުވިއެވެ. ޕީޕީއެމް އުފެދުނީ 27 އޮކްޓޯބަރ 2011 ގައެވެ. އެޕާޓީގައި މިހާރު 37093 މެމްބަރުން ތިބެއެވެ.\nޕީޕީއެމްއިން އަހަރީ ދުވަސް ފާހަގަ ކުރުމަށް އިތުރު އިވެންޓުތަކެއް ބާއްވާ ކަމެއް އަދި މައުލޫމާތު ލިބިފައި ނުވެއެވެ. ނަމަވެސް ކޮންމެ އަހަރުވެސް އެޕާޓީގެ އަހަރީ ދުވަސް ފާހަގަ ކުރުމަށް ޖަލްސާއެއް ނުވަތަ އެފަދަބޮޑު އިވެންޓެއް ބާއްވައެވެ.


GST Aa TGST In Dhaulathah Libunu Aamdhanee Bodu Thanun Dhashah\nޖީއެސްޓީއާ ޓީޖީއެސްޓީން ދައުލަތަށް ލިބުނު އާމްދަނީ ބޮޑުތަނުން ދަށަށް\nއާއްމު ގޮތެއްގައި ދައުލަތަށް އެންމެ ގިނައިން އާމްދަނީ ވައްދާ ޖީއެސްޓީ އަދި ޓީޖީއެސްޓީން ދައުލަތަށް މިއަހަރުގެ މިހާތަނަށް ލިބުނު އާމްދަނީ މިދިޔަ އަހަރުގެ މިހާތަނަށް ލިބުނު އާމްދަނީއަށް ވުރެ ބޮޑުތަން ދަށްވެއްޖެއެވެ.\nފިނޭންސް މިނިސްޓްރީން އާއްމުކޮށްފައިވާ މިއަހަރުގެ 12ވަނަ ހަފްތާގެ ތަފާސް ހިސާބުތައް ދައްކާ ގޮތުގައި މިއަހަރުގެ މިހާތަނަށް ދައުލަތަށް ލިބުނީ 1.8 ބިލިއަން ރުފިޔާއެވެ. ނަމަވެސް މިދިޔަ އަހަރުގެ މިހާތަނުގައި ދައުލަތަށް ޖީއެސްޓީގެ ގޮތުގައި ދެ ބިލިއަނަށްވުރެ ގިނަ ރުފިޔާ އާމްދަނީގެ ގޮތުގައި ލިބިފައިވެއެވެ. ޓީޖީއެސްޓީގެ ގޮތުގައި މިއަހަރުގެ މިހާތަނަށް ލިބުނީ 1.24 ބިލިއަން ރުފިޔާއެވެ. ޓީޖީއެސްޓީގެ ގޮތުގައި 1.4 ބިލިއަނަށްވުރެ ގިނަ ރުފިޔާ މިދިޔަ އަހަރު ދައުލަތަށް ލިބިފައިވެއެވެ. ގްރީން ޓެކްސްގެ ގޮތުގައި ދައުލަތަށް މިއަހަރު ލިބިގެން ދިޔައީ 205.6 މިލިއަން ރުފިޔާއެވެ. ނަމަވެސް މިދިޔަ އަހަރުގެ މިހާތަނަށް 214 މިލިއަން ރުފިޔާ ގްރީން ޓެކްސް އިން ދައުލަތަށް ލިބިފައިވެއެވެ.\nމުޅި ޖުމްލަ އާމްދަނީއަށް ބަލާއިރު ދައުލަތަށް އާމްދަނީގެ ގޮތުގައި ލިބިފައިވަނީ 4.5 ބިލިއަން ރުފިޔާއެވެ. ނަމަވެސް މިދިޔަ އަހަރުގެ މިހާތަނުގައި ދައުލަތަށް 5.9 ބިލިއަން ރުފިޔާ ވަނީ ލިބިފައެވެ. އެހެންކަމުން މިއަހަރުގެ މިހާތަނަށް ދައުލަތަށް ލިބިފައިވާ އާމްދަނީ އަކީ މިދިޔަ އަހަރުގެ މިހާތަނާއި އަޅާ ބަލާއިރު ލިބުނު އާމްދަނީ އަށްވުރެ 1.3 ބިލިއަން ރުފިޔާ ދަށް އަދަދެކެވެ.\nޓެކްސްގެ ގޮތުގައި މިއަހަރުގެ މިހާތަނަށް ދައުލަތަށް މުޅި ޖުމްލަ ލިބިފައިވަނީ 3.94 ބިލިއަން ރުފިޔާއެވެ. ޓެކްސް ނޫން ގޮތް ގޮތުން ދައުލަތަށް މިހާތަނަށް ލިބިފައިވަނީ 631.7 މިލިއަން ރުފިޔާއެވެ. ނަމަވެސް މިދިޔަ އަހަރުގެ މިހާތަނުގައި ޓެކްސްގެ ގޮތުގައި ދައުލަތަށް ވަނީ4ބިލިއަނަށްވުރެ ގިނަ ރުފިޔާ ލިބިފައިވެއެވެ. ޓެކްސް ނޫން ގޮތް ގޮތުން 1.16 ބިލިއަން ރުފިޔާ ދައުލަތަށް ލިބިފައިވެއެވެ.\nމިއަހަރުގެ މިހާތަނަށް ދައުލަތަށް މިދިޔަ އަހަރުގެ މިހާތަނަށްވުރެ އެންމެ ގިނަ އާމްދަނީ ލިބިފައިވަނީ ބިޒްނަސް އެންޑް ޕްރޮޕަޓީ ޓެކްސް އަދި ބިޒްނަސް ޕްރޮފިޓް ޓެކްސް (ބީޕީޓީ) އިންނެވެ. އެގޮތުން ބިޒްނަސް އެންޑް ޕްރޮޕަޓީ ޓެކްސްގެ ގޮތުގައި ދައުލަތަށް 1.13 ބިލިއަން ރުފިޔާ މިއަހަރުގެ މިހާތަނަށް ލިބުނުއިރު މިދިޔަ އަހަރުގެ މިހާތަނަށް ލިބުނީ 1.1 ބިލިއަން ރުފިޔާއެވެ. މިދިޔަ އަހަރުގެ މިހާތަނަށް ދައުލަތަށް ބީޕީޓީން ލިބުނީ 869.4 މިލިއަން ރުފިޔާއެވެ. ނަމަވެސް މިއަހަރުގެ މިހާތަނަށް ބީޕީޓީން ވަނީ 919 މިލިއަން ރުފިޔާ ދައުލަތަށް ލިބިފައިވެއެވެ.\nއެއާޕޯޓު ސާވިސް ޗާޖުގެ ގޮތުގައި ދައުލަތަށް މިދިޔަ އަހަރު ބޮޑު އާމްދަނީއެއް އަހަރުގެ މިހާތަނަށް ލިބުނެވެ. އެގޮތުން މިދިޔަ އަހަރު ލިބުނީ 192.4 މިލިއަން ރުފިޔާއެވެ. މިއަހަރު ލިބުނީ 172.5 މިލިއަން ރުފިޔާއެވެ. އެއާޕޯޓު ޑިވެލޮޕްމަންޓު ފީގެ ގޮތުގައި ދައުލަތަށް މިއަހަރުގެ މިހާތަނަށް 174.2 މިލިއަން ލިބުނުއިރު މިދިޔަ އަހަރުގެ މިހާތަނަށް ދައުލަތަށް އެއާޕޯޓު ޑިވެލޮޕްމަންޓު ފީގެ ގޮތުގައި ލިބުނީ 194 މިލިއަން ރުފިޔާއެވެ. މިއަހަރުގެ މިހާތަނަށް ދައުލަތަށް އެހީގެ ގޮތުގައި ލިބިފައިވަނީ ވެސް ކުރީ އަހަރުގެ މިހާތަނާއި އަޅާ ބަލާއިރު ކުޑަ އަދަދެކެވެ. އެއީ 21.9 މިލިއަން ރުފިޔާއެވެ. ނަމަވެސް މިދިޔަ އަހަރުގެ މިހާތަނަށް 439.7 މިލިއަން ރުފިޔާ ދައުލަތަށް އެހީގެ ގޮތުގައި ލިބިފައިވެއެވެ.


BREAKING: Konmme Aharaku Covid Vaccine Jahan Jehidhaane - Vaguthu\nކޮވިޑް-19 އިން ރައްކާތެރިވުމަށް ކޮންމެ އަހަރަކު ވެކްސިން ޖަހަން ޖެހިދާނެ ކަމަށް އެމެރިކާގެ ފައިޒާ ކުންފުނީގެ ސީއީއޯ، އަލްބާޓް ބޫލާ ބުނެފިއެވެ.\nބޫލާ ބުނީ، ކޮވިޑް ވެކްސިންގެ ދެވަނަ ޑޯޒް ހަމަކުރާ ފަހުން،6މަހާއި 12 މަހާއި ދެމެދު ތިންވަނަ ޑޯޒެއް ޖަހަން ޖެހިދާނެ ކަމަށާއި އޭގެ ފަހުން ކޮންމެ އަހަރަކު ގޮތަކަށް ވެކްސިން ދޭން ޖެހިދާނެ ކަމަށެވެ.\n"ގޮތަކަށް ބުނާނަމަ ތިން ވަނަ ޑޯޒެއް ބޭނުން ވެދާނެ. އެއީ6މަހާއި 12 މަހާއި ދެމެދު. އޭގެ ފަހުން ކޮންމެ އަހަރަކު ގޮތަކަށް ބޭނުން ކުރަން ޖެހިދާނެ. އެހެން ނަމަވެސް އެކަމަކީ އެއީ ޔަގީން ކުރަން ޖެހޭ ކަންކަން" ބޫލާ ބުންޏެވެ.\nބޫލާ ވިދާޅުވީ ދެކުނު އެފްރިކާއިން ފެނުނު ކޮވިޑް-19 ގެ ނުރައްކާ ބޮޑު އާ ވޭރިއެންޓެއް ފެތުރެން ފެށުމާއެކު ވެކްސިނާއި މެދު ބައެއް މީހުން ކުރާ އިތުބާރު ދަށްވެގެން ދިޔަކަމަށެވެ. ނަމަވެސް ފައިޒާގެ ވެކްސިނަކީ އޭގެ ސަބަބުން ކޮވިޑް-19 ގެ އާ ވޭރިއެންޓުންވެސް ރައްކާތެރިކޮށްދޭހައި ޤާބިލުކަން ހުރި ވެކްސިނެއް ކަމަށް އޭނާ ވިދާޅުވިއެވެ.\nތިން ވަނަ ޑޯޒެއް ޖަހަން ޖެހިދާނެ ކަމަށް ބޫލާ ބުނެފައިވާއިރު، އިނގިރޭސިވިލާތުގެ ވެކްސިން މިނިސްޓަރ ނަދީމް ޒަހާވީ ވަނީ ބަލީގެ ނުރައްކާ ބޮޑު ހަތަރު ގްރޫޕަކަށް ސެޕްޓެމްބަރ މަހާއި ހަމައަށް ތިން ވަނަ ޑޯޒެއް ޖަހަން ދައުވަތު ދޭނެ ކަމަށެވެ.\nކޮވިޑް-19 އިން ރައްކާތެރިވުމަށް މިހާރު ޑަބްލިއުއެޗްއޯއިން ގިނަ ވެކްސިން ތަކަށް ހުއްދަ ދީފައިވާއިރު، ގިނަ ގައުމުތަކުން ބޭނުން ކުރަމުން އަންނަނީ ކޮވިޝީލްޑް ވެކްސިން، ފައިޒާ ވެކްސިން، ސިނަފާމް ވެކްސިނެވެ.\nމާފުށިން އިތުރު ފަސް މީހަކު ކޮވިޑަށް ފައްސިވެ، ޖުމްލަ އަދަދު 349 އަށް\nމާކުރިންވެސް އެނގޭކަމެއްތީ ކޮވިޑް 19 އޭ މިކިޔާ ޚިޔާލީ ގޭމަކީ ބޭހާއި ވެކްސީން އުފައްދާ ކުންފުނިތަކުން އެމީހުންގެ ވިއަފާރިފުޅާކޮށް ކުރިއަރުވާ އެ ވިއްކަން ކުޅޭގޭމެއްކަން.\nއޭޕްރީލް 17, 2021 01:14\nއޭޕްރީލް 17, 2021 04:10\nއޭގެ ކުރިން މިމީހުން ބޭޒާރުކޮށް ހަލާކުރަށް ވާށި


Asia gai video game kulhay anhenun ithuruvanee | Mihaaru\nލައިފްސްޓައިލް / އޭޝިއާ\nޒުވާން އަންހެނަކު ވީޑިއޯ ގޭމް ކުޅެނީ.\nގޫގުލް އިން އިސްނަގައިގެން ނިކޯ ޕާޓްނާޒް ގުޅިގެން ހެދި ދިރާސާ އިން ދައްކާ ގޮތުގައި ވީޑިއޯ ގޭމް ކުޅޭ އަންހެނުން އެންމެ ބޮޑަށް އިތުރުވަމުންދާ އޭޝިއާގެ ގައުމުތަކުގެ ގަދަ ތިނެއްގައި އުޅެނީ ޗައިނާ އާއި އިންޑިއާ އާއި ޖަޕާނެވެ. މި ތިން ގައުމަށް ބަލާ އިރު، ޗައިނާ އާއި އިންޑިއާ އަކީ އާބާދީ އެންމެ ބޮޑު ދެ ގައުމެވެ.\nދިރާސާގައި ފާހަގަކޮށްފައިވާ ގޮތުގައި މިދިޔަ އަހަރު އެކަނި ވެސް އޭޝިއާގެ ގައުމުތަކުގައި ވީޑިއޯ ގޭމް ކުޅޭ އަންހެނުންގެ ނިސްބަތަށް ވަނީ 19 ޕަސެންޓްގެ އިތުރުވުމެއް އައިސްފަ އެވެ. މުޅި ދުނިޔެ އަށް ބަލާއިރު އޭޝިއާގެ ވީޑިއޯ ގޭމް ކުޅޭ މީހުންގެ ނިސްބަތަކީ އާބާދީގެ 48 ޕަސެންޓެވެ. އަދި މިއީ ވީޑިއޯ ގޭމްގެ ވިޔަފާރިން އެންމެ ބޮޑު އާމްދަނީއެއް ލިބޭ މާކެޓް ވެސް މެ އެވެ.\nގޫގުލް އޭޝިއާ ޕެސިފިކްގެ ފަރާތުން ވާހަކަ ދެއްކި ރޯހިނީ ބުޝަން ބުނި ގޮތުގައި އޭޝިއާގެ ގައުމުތަކުގައި އަހަރުން އަހަރަށް ވީޑިއޯ ގޭމް ކުޅޭ މީހުންގެ އަދަދު އަންނަނީ ފިރިހެނުންނާ އަޅާބަލާ އިރު އިތުރުވަމުންނެވެ. ވީޑިއޯ ގޭމްތައް އާންމުކޮށް ކުޅެނީ ފުރާވަރުގެ ކުދިންނާއި ޒުވާނުންނެވެ.\nނަމަވެސް ދުވަސްވީ މީހުންގެ ތެރޭގައި ވެސް މި އާދަ ކޮންމެވެސް ވަރަކަށް އޮވެ އެވެ.\n"ސްމާޓް ފޯނު ގެންގުޅޭ މީހުންގެ އަދަދު އިތުރުވަމުން ދިއުމާ އެކު އިންޓަނެޓް އެކްސެސް މިހާރު އޭޝިއާގައި ވަރަށް ފުޅާ. އެހެންވީމަ އަންހެނުންނަށް މިހާރު ގޭމިންގެ ތެރެއަށް ވަނުމުގެ މަގު ވަރަށް ފަސޭހަ."\nރޯހިނީ ބުނިގޮތުގައި އަންހެނުން ވީޑިއޯ ގޭމް ކުޅޭ މިންވަރު އިތުރުވަމުން ދިއުމުގައި އެކި ސަބަބުތައް އެބަހުއްޓެވެ.\n"އޭގެ ތެރޭގައި އަންހެނުން ގަޔާވާ ކަހަލަ ތީމްތަކުގެ ގޭމްތައް އިތުރުވަމުން ދިއުމާއި ކަނެކްޓިވިޓީ އިތުރުވަމުން ދިއުން ހިމެނޭ،" އޭނާ ބުންޏެވެ.\nމިދިޔަ އަހަރުގެ ތަފާސްހިސާބުތައް ދައްކާ ގޮތުން މުޅި ދުނިޔޭގެ ގޭމިން ކޮމިއުނިޓީ އަށް ބަލާ އިރު އަންހެނުންގެ ނިސްބަތަކީ 38 ޕަސަންޓެވެ. މުޅި ދުނިޔޭގެ ގޭމިން ކޮމިއުނިޓީގެ އާބާދީ އަކީ 1.33 ބިލިއަން މީހުންނެވެ.\nއޭޝިއާގެ ގައުމުތަކުގެ ތެރެއިން ވީޑިއޯ ގޭމް ކުޅޭ އަންހެނުންގެ ނިސްބަތް އެންމެ މަތީ ޗައިނާގަ އެވެ. އެ ގައުމުގެ 45 ޕަސެންޓް އަންހެނުން ގޭމް ކުޅެ އެވެ. އަދި ދެކުނު ކޮރެއާ އާއި ޖަޕާން ފަދަ ދެކުނު އިރުމަތީ އޭޝިއާގެ ގައުމުތަކަށް ބަލާ އިރު ނިސްބަތް އުޅެނީ 40 ޕަސެންޓްގަ އެވެ.\nގޫގުލް އޭޝިއާ ޕެސިފިކްގެ އެޕްސް، ޕާޓްނާޝިޕްސް އެންޑް ޕްލެޓްފޯމް މާކެޓިންގެ ހެޑް މެޓް ބްރޮކަލްހާސްޓް ވިދާޅުވި ގޮތުގައި އޭޝިއާގެ ގައުމުތަކުގައި ވީޑިއޯ ގޭމް ކުޅޭ އަންހެނުންގެ އަދަދު އިތުރުވަމުންދާ ސަބަބުތަކުގެ ތެރޭގައި ޓެކްނޮލޮޖީގެ ޒަމާނީ ވަސީލަތްތަކާއި އިންޓަނެޓް ލިބޭ މިންވަރު ފުޅާވަމުން އައުން ވަރަށް ބޮޑު ރޯލެއް އަދާކުރެ އެވެ.\n"ސްމާޓް ފޯނު ގެންގުޅޭ މީހުންގެ އަދަދު އިތުރުވަމުން ދިއުމާ އެކު އިންޓަނެޓް އެކްސެސް މިހާރު އޭޝިއާގައި ވަރަށް ފުޅާ. އެހެންވީމަ އަންހެނުންނަށް މިހާރު ގޭމިންގެ ތެރެއަށް ވަނުމުގެ މަގު ވަރަށް ފަސޭހަ،" އޭނާ ވިދާޅުވި އެވެ.\nމެޓް ވިދާޅުވި ގޮތުގައި އޭޝިއާގެ އަންހެނުންގެ މެދުގައި ވީޑިއޯ ގޭމްތައް ކުޅުމުގެ ފޯރިގަދަވަމުން އަންނަ ސަބަބުތަކުގެ ތެރޭގައި މި ސަރަހައްދުގައި ގޭމް އުފައްދާ ކުންފުނިތައް އިތުރުވުމާއި އަންހެން ކުޅުންތެރިންނަށް މިހާރު ސްޕޮންސަޝިޕް ފަސޭހަ އިން ލިބުމާއި ވާދަކުރަން ލިބޭ ޕްލެޓްފޯމްތައް އިތުރުވަމުން ދިއުން ފަދަ ކަންކަން ހިމެނެ އެވެ.\nބަޔަކު ވީޑިއޯ ގޭމް ކުޅެނީ.\nއެގޮތުން މިހާރު އޭޝިއާގައި ނަގާކިޔާ އަންހެން ކުޅުންތެރިންނަށް ލިބޭ އާމްދަނީ 20 މިލިއަނުން މައްޗަށް އަރާ ކަމަށް ވިދާޅުވި އެވެ.\n"ފޮލޯވަރުން އިތުރުވެ، ލައިވް-ސްޓްރީމްގައި އަންހެނުންގެ ނުފޫޒު އަންނަނީ ބޮޑުވަމުން." މެޓް ވިދާޅުވި އެވެ.\nވީޑިއީ ގޭމްތައް ކުޅުމަކީ އެއްވެސް މައްސަލައެއް ނޫނެވެ. އެކަމަކު ގޭމަށް ދެވިހިފައި މުޅި ހަތަރުދަމު އެކަމުގައި އުޅުމަކީ މައްސަލައެކެވެ. ދުނިޔޭގެ ސިއްހަތު ޖަމިއްޔާ ޑަބްލިއުއެޗްއޯ އިން 2017 ގައި ވަނީ ވީޑީއޯ ގޭމަށް ދެވިހިފުމަކީ ނަފުސާނީ ބައްޔެއް ކަމަށް ކަނޑައަޅައިފަ އެވެ.\nއިންޑިއާ ޖަޕާން އަންހެނުން އޭޝިއާ ޗައިނާ ޒުވާނުން ސައުތު ކޮރެއާ ވީޑިއޯ ގޭމް


EU , america adhi Igireysi vilaathah ves , Nihaanuge Varugadha Suvaaleh\nby vomadmin March 9, 2018\nޔޫރަޕިއަން ޔޫނިއަންއާއި އެމެރިކާ އަދި އިނގިރޭސިވިލާތަށް ވެސް މެމްބަރު ނިހާނު ގެ ވަރުގަދަ ސުވާލެއް އަމާޒު ވެއްޖެއެވެ.\nރާއްޖޭގައި ކުއްލި ނުރައްކަލުގެ ހާލަތު އިއުލާން ކުރުމާ ގުޅިގެން އެކި ގައުމުތަކާއި އދ. އާއި ޔޫރަޕިއަން ޔޫނިއަންގެ ފާޑު ކިޔުން ރާއްޖެއަށް އަމާޒުކުރަމުން ދާތީ، ސީރިއާގައި ހިނގަމުންދާ ހަމަނުޖެހުންތަކާ ގުޅޭ ހަބަރެއްގެ ވީޑިއޯ ފޭސްބުކްގައި ޝެއާ ކުރުމަށް ފަހު ނިހާން ވަނީ އެމެރިކާ އާއި އިނގިރޭސިވިލާތާއި އީޔޫއަށް އެ މަންޒަރުތައް ނުފެންނަނީތޯ ސުވާލު ކުރައްވައިފައެވެ.\nއަދި ރާއްޖޭގެ ހާލަތާ މެދު ދުނިޔޭގެ ބޮޑެތި ބާރުތަކުން ކަންބޮޑުވުން ފާޅުކުރަމުންދާއިރު، ފަލަސްތީނާއި ސީރިއާގައި ހިނގަމުންދާ ޖަރީމާތައް ކުށްވެރި ކުރަން ނުކެރިގެން އުޅެނީ ކީއްވެތޯވެސް ނިހާން ވަނީ ސުވާލުކުރައްވާފައެވެ.\nރައްޔިތުންގެ މަޖްލީހުގެ ޕީޕީއެމްގެ ޕާލިމަންޓްރީ ގުރޫޕުގެ ލީޑަރ އަދި ވިލިމާލެ ދާއިރާގެ މެމަބެރު ނިހާނު މި ސުވާލުތައް އެ ޤައުމުތަކާއި އަދި ޖަމްޢިއްޔާތަކާއި ކޮށްފައިވަނީ އޭނާގެ ރަސްމީ ޓްވީޓަރ އެކައުންޓުންނެވެ.\nކއަތޮޅުން ފެށިގެން ލ އަތޮޅާއި ދެމެދުގެ ރަށްތަކަށް މޫސުން ގޯސްވެދާނެކަމަށް ލަފާކޮށް މޫސުމާއިބެހޭ ގައުމީ އިދާރާއިން ވައިޓް އެލާޓް ...


Masveringe Partee Ge Namugai Aa Siyaasee Perty Eh Ufahdhanee މަސްވެރިންގެ ޕާޓީގެ ނަމުގައި އާ ސިޔާސީ ޕާޓީއެއް އުފައްދަނީ – Huvadhoo News Masveringe Partee Ge Namugai Aa Siyaasee Perty Eh Ufahdhanee Huvadhoo News\nމަސްވެރިންގެ ޕާޓީގެ ނަމުގައި އާ ސިޔާސީ ޕާޓީއެއް އުފައްދަނީ\nމަސްވެރިން ތަކެއް އިސްވެ ސިޔާސީ ޕާޓީއެއް އުފައްދަން ނިންމައިފިއެވެ.\nޕާޓީ ހެދުމުގައި އިސްކޮށް އުޅެނީ މާލެއަށް އުފަން އަބްދުﷲ ރަޝީދުއެވެ. އޭނާއަކީ “ހަމްދު-6” ނަމަކަށް ކިޔާ ދޯނީގެ ކެޔޮޅެވެ. މި ޕާޓީގެ މައިގަނޑު މަގްސަދކީ މަސްވެރިކަމުގެ ސިނާއަތް ކުރިއަރުވާ، މަސްވެރިންގެ ހައްގުތައް ކަށަވަރު ކުރުން ކަމުގައި އޭނާ ބުނެއެވެ.\nމިހާރު ކުރިޔަށް ދަނީ ޕާޓީ ރަޖިސްޓްރީ ކުރަން ހުށަހެޅުމުގެ މަސައްކަތެވެ. އޭނާގެ އުންމީދަކީި އަންނަ ސެޕްޓެމްބަރު ހިސާބުގައި މި ޕާޓީ އުފެދިގެން ދިއުމެވެ. މީގެ އިތުރުން އެ ޕާޓީއިންވެސް އަންނަ އިންތިހާބުގައި ވާދަކުރުމަށް މަސްވެރިންގެ ތެރޭގައި އުޅޭ ތައުލީމީ، އަދި ގާބިލް ޒުވާނެެއް އެ ޕާޓީގެ ޓިކެޓުގައި ނެރޭނެ ކަން ވަނީ ހާމަކޮށްފައެވެ.\nގިނަ ދިވެހިންތަކެއް މި ސިނާއަތުގައި މަސައްކަތް ކުރާއިރުނީ ރިޔާސީ އިންތިހާބެއް ކާމިޔާބު ކުރަން ބޭނުންވާ މެޖޯރިޓީ ލިބޭނީ މަސްވެރިންގެ ވޯޓުން ކަމަށް ވެސް އަބްދުﷲ ރަޝީދު ބުނެއެވެ.\nސިޔާސީ ޕާޓީ އުފެއްދުމަށް 3000 މެމްބަރުންގެ ސޮއި ބޭނުންވާނެއެވެ. ދައުލަތަށް ގިނަ ހިދުމަތްތަކެއް ކުރެއްވި އަބްދުﷲ ކަމާލުއްދީން ވެސް ވަނީ ވަރަށް ފަހުން ދިވެހި އެއްބައިވަންތަ ކަމުގެ ޕާޓީގެ ނަމުގައި ޕާޓީ އެއް އުފެއްދުމުގެ މަސައްކަތްކުރިޔަށް ގެންގޮސްފައިވެއެވެ.\nމަސްވެރިން ސިޔާސީ ޕާޓީ\nބިދޭސީ މަސްވެރިންގެ ހައްގު ތަ !!! ކޮންމެ ދޯންޏެއްގަ 15 ބިދޭސީން… ކޮންމެ އެހެންކަަމަކާ އުޅެބާ


Gaidhuru Kamah Belumeh Nethi Bangladesh Gai Lakka Akah Vure Gina Meehun Janaaza Eh Gai Baiverivejje - Vaguthu\nރާއްޖޭގައި ކޮވިޑް ޓެސްޓް ކުރުން އިންތިހާއަށް ދަށަށް، ސަބަބެއް ނޭނގޭ! - 1 ގަޑިއިރު ކުރިން\nކޮވިޑް-19: ބަންގްލަދޭޝްގެ ލައްކައަކަށްވުރެ ގިނަ މީހުން ބިރެއްނެތި ޖަނާޒާއެއްގައި ބައިވެރިވެއްޖެ\n12 މަސް ކުރިން ( އޭޕްރީލް 20, 2020 )\nކޮވިޑް-19 ހަލުވިކަމާއި އެކު ފެތުރެމުންދާ ބަންގްލަދޭޝްގައި އިޖުތިމާޢީ ގައިދުރުކަމަށް އެއްވެސް ބެލުމެއް ނެތި ލައްކައަކަށް ވުރެ ގިނަ މީހުން ޖަނާޒާއެއްގައި ބައިވެރިވެ، ސިޔާސީ ލީޑަރެއްގެ މައްޗަށް ކަށުނަމާދު ކޮށްފިއެވެ.\nފުލުހުންނާއި ހަވާލާދީ މީޑިއާތަކުން ރިޕޯޓް ކުރާ ގޮތުގައި ހޮނިހިރު ދުވަހު ބަންގްލަދޭޝްގެ ބްރަމަންބާރިއާ ނަމަކަށް ކިޔާ ސަރަހައްދުގައި ގިނަ އަދަދެއްގެ މީހުން ބައިވެރިވީ ސިޔާސީ ލީޑަރެއް ކަމަށްވާ މައުލާނާ ޖަބަޔާ އަހްމަދު އަންސާރީގެ ޖަނާޒާގައެވެ. ޖަނާޒާގައި ބައިވެރިވި މީހުން ތިބީ މާސްކް އެޅުން އަންގި ލެއްވުން ފަދަ އެއްވެސް ރައްކާތެރިކަމުގެ ފިޔަވަޅެއް ވެސް ނާޅައެވެ.\nބަންގްލަދޭޝްގައި ކޮވިޑް-19 ހަލުވިކަމާއި އެކު ފެތުރެމުން ދާތީ ގިނަ ބަޔަކު އެއްވެގެން އެއްވެސް ހަރަކާތެއް ނުހިންގުމަށް އެގައުމުގެ ރައްޔިތުންނަށް ވަނީ އަންގާފައެވެ. ޖަނާޒާގައި ގިނަ ބަޔަކު ބައިވެރިވެފައި ވަނީ ސަރުކާރުން އެގޮތައް އަންގަމުން ދަނިކޮށެވެ. ފުލުހުން ބުނާ ގޮތުގައި ޖަނާޒާގައި ބައިވެރިވި މީހުންގެ އަދަދު ގިނަކަމުން ފުލުހުންނަށް ވެސް އެމީހުން ހުއްޓުވަން މާބޮޑު ކަމެއް ނުކުރެވުނީއެވެ.\n"އަހަރެމެން މިހާރު މިދަނީ މިކަން ރާވައި، އިންތިޒާމް ކުރި މީހުންގެ މައްސަލަ ބަލަމުން. އެމީހުންގެ މައްޗަށް ދައުވާ އުުފުލެނެ." ފުލުހުންގެ އޮފިޝަލަކު ވިދާޅުވިއެވެ.\nމާޗް މަހުގެ 26 ވަނަ ދުވަހުން ފެށިގެން ބަންގްލަދޭޝް ވެސް އޮތީ ފުރަބަންދު (ލޮކްޑައުން) ކޮށްފައެވެ. ފަސް މީހުންނަށް ވުރެ ގިނަ މީހުން އެކުގައި މިސްކިތްތަކުގައި ނަމާދު ކުރުން ވެސް ވަނީ މަނާ ކޮށްފައެވެ.\nބަންގްލަދޭޝް އިން މިހާތަނަށް 2456 މީހަކު ކޮވިޑް-19 އަށް ފައްސި (ޕޮޒިޓިވް) ވެފައިވެއެވެ. އަދި 91 މީހަކު ވަނީ މަރުވެފައެވެ. ނަމަވެސް މީޑިއާ ރިޕޯޓްތައް ބުނާ ގޮތުގައި ބަންގްލަދޭޝްގައި ބަލި ޖެހުނު މީހުންގެ އަދަދު މިއަށްވުރެ އެތައް ގުނައެއް އިތުރުވާނެއެވެ. އެގައުމުން މާގިނަ މީހުން ޓެސްޓް ނުކުރާތީ ބަލި ޖެހި، ނަމަވެސް ބަލި ޖެހުނުކަން ކަށަވަރު ނުކުރެވޭ އެތައް ބަޔަކު ތިބޭނެ ކަމަށް މީޑިއާ ރިޕޯޓްތައް ބުނެއެވެ.\nކޮވިޑް-19: އިންޑިއާއިން ރެކޯޑް މިންވަރަކަށް ފައްސި، އިއްޔެ އެކަނިވެސް 233,000 އަށްވުރެ ގިނަ\nރާއްޖޭގައި ކޮވިޑް ޓެސްޓް ކުރުން އިންތިހާއަށް ދަށަށް، ސަބަބެއް ނޭނގޭ!\nކޮވިޑް ޖެހޭ މީހުންނާއި މަރުވާ މީހުންގެ އަދަދު އިތުރުވަމުން ދަނީ ބިރުގަންނަހާ ބާރަށް - ޑަބްލިއުއެޗްއޯ\nއޭޕްރީލް 20, 2020 10:56\nމިވަރަ ގަމާރުބައެއް އެބައުޅޭބާ ދުނިޔޭގެ އެއްވެސްތަނަކު؟\nއޭޕްރީލް 20, 2020 13:51\nދުނިޔޭގެ ގައުމުތަކުގެ ހާލަތުވެސް ބަލައިފަ ވިސްނާފަ ކޮމެންޓުކުރޭ\nއޭޕްރީލް 20, 2020 11:37\nތީގެ މީހުން އެއްވެސް ހައްދެއް ނެތް މިންވަރަށް މިތަނަށް އެތެރެކޮށް އެމީހުން ފޮނުވާލުމަށް އެއްވެސް ފިޔަވަޅެއް ނާޅައި މި އޮތީ. ބަނގުލަދޭޝް މީހުން ރާއްޖެއިން މަދުކޮށް ގަވަައިދުތައް ތަންފީޒު ނުކުރާ މީހުންާ ދެކޮޅަށް މުޒާހަރާ ކޮށްލާނެ އެއްވެސް ބައެއް ނެތް ރާއްޖޭގައި. އަސްލު ގައުމީ އެންމެ ބޮޑު ނުރައްކަލަކީ އެކަމަކު މީ.\nއޭޕްރީލް 20, 2020 14:49\nޢިންޑިއާގަވެސް އެމީހުންދޭ ހިސާބުތަ ކަށްވުރެ ބަލިޖެހިފަ ތިބި މީހުން ގިނަވާނެ ކަމަށް ލަފާ ކުރެވޭ، ޓެސްޓް ނެހެދެންޏާ ނޭގޭނެތާ ބަލި ހުރި ކަމެއް ނޫން ކަމެއް މަމެންވެސް ޓެސްޓް ހެދީމަ މިއެގެނީ ދޮއްތަ\nއޭޕްރީލް 20, 2020 16:32\nތިޔަހެން ނުބުނޭ ބަންގާޅު މީހުންނަކީ ނިކަން ގޮތްދޫނުކުރާ ހަރުކަށި ބޭފުޅުން އެކަން އެބޭފުޅުންނައްވެސް އެނގޭ


ވާހަކަ: އުމުރު ދިގު ކުޅުންތެރިޔާ\n8 މެއި 2021 | ހޮނިހިރު 10:44\nނާޝީދާގެ ޒުވާން ފިރިހެން ދަރިފުޅުގެ ކުއްލި މަރާ ގުޅިގެން އެގޭ ދޮށަށް މީހުން އެއްވަމުން ދިޔައެވެ. ގޭތެރެއާއި ގޯތިތެރެ ފުރިގެން ގޮސް އިސާހިތަކުން މަގުމަތިވެސް ފުރިއްޖެއެވެ. ވާނީވެސް އެހެންނެވެ. މިޒުވާނާ އަކީ ފުޓްބޯޅައިގެ އެންމެ ކުރީ ސަފުގައި ހިމެނޭ މޮޅު ހުނަރުވެރި ކުޅުންތެރި އެކެވެ. އެހެންކަމުން އާއިލާ މީހުންނާއި ތިމާގެ މީހުންގެ އިތުރުން އޭނާއަކީ، އޭނާގެ ސަޕޯޓަރުންގެ އަދަދު ހިމަނައި ކޮޅުން ނުލާހައި ގިނަ މުޅި ރާއްޖެއަށް ވަރަށް މަޝްހޫރު ކުޅުންތެރިޔެކެވެ.\nފަޔާޒް (ފުޓްބޯޅައިގެ ދަނޑުގައި ނަމަ ފިޔަނޭ) މަރުވީ، ދިމާވި އެކްސިޑެންޓެއްގައި ކުއްލި ގޮތަކަށެވެ. ޑޮކްޓަރީ ފަރުވާ ލިބި ލިބި އޮއްވައެވެ. މަންމަޔާ ބައްޕަގެ ލޮލުން ކަރުނަ އޮހި އޮހި ހުއްޓެވެ. ރަހުމަތް ތެރިންނާއި ރައްޓެހިންގެ ހެޔޮ ދުއާތައް އިވިއިވި ހުއްޓައެވެ. ޓީވީ އާއި ރޭޑިޔޯ އިން މިޚަބަރު ކުއްލި ޚަބަރެއްގެ ގޮތުގައި ގެނެސްދެމުން ދިޔައެވެ. ލިބުނު ފުން ހިތާމައިގެ މެސެޖްތައް ހެޔޮއެދޭ ފަރާތްތަކުން ދިޔައީ މެދުނުކެނޑީ ކިޔަމުންނެވެ.\nއެންމެ ފަހުގެ ސަލާމަށް ފަޔާޒުގެ މޫނު ދެއްކުމުގެ ބުރަށް ފެށިއްޖެވެ. ފަޔާޒުގެ މޫނު ދެކިލުމަށް ކުޅިވަރުގެ ވުޒާރައިގެ މިނިސްޓަރުވެސް އަދި ފުންނާބު އުސް އެކި ފެންވަރުގެ ބޭފުޅުން ވަޑައިގަތެވެ. މީގެ އިތުރުން ފަޔާޒަށް ސަޕޯޓް ކުރާ އޭނާގެ ސަޕޯޓަރުން ގިނަ އަދަދަކަށް ވަދެ ނުކުމެ ހަދަމުން ދިޔައެވެ. އެތަނުން ނުކުންނައިރު ބައެއް މީހުން ގިސްލައެވެ. ބައެއް މީހުން އަޑުން އަޑު ނަގާ ރޮޔެވެ. ބައެއް މީހުން ކުޑަރުމާ ފެލަމުން ފެލަމުން ނުކުމެއެވެ. ދެތިން ކުއްޖަކު އަނބުރައި ގަނެގެން ވެއްޓިގެން އަތުލަފި ކޮށްގެންވެސް ނެރެން ޖެހުނެވެ.\n"ދޮންތޫ! މަށަށްވެސް އެބަފެނޭ މިތާ ޙާލަތު! ކުދިން ކުދިން ރޯތަން، ގިސްލާތަން، އަނބުރައި ގަންނަތަން! އެކަމަކު ހަމަ އެއްކަމެއްް ބޮލަށް ނުވަދެގެން މި އަހާލަނީ! ތިޔަވަރަކަށް ކަލޭ ތިޔަ ރޮނީ ކީއްވެ! ކަލޭތީ ބޮޑު ފިރިހެނެއްނު! އަނެއްކާ ތިޔަ ވަރަށް ރޯން ކަލެޔާ ފަޔާޒާ އޮތީ ކޮން ގުޅުމެއް؟ ކަލޭތީ ހެންވޭރު ސިއްލަންކޮޅު! ފަޔާޒުމީ މިތާ ސޯސަލް ސެންޓަރު ކައިރި؟" އަލީ ވަރަށް ސުވާލު އުފައްދަމުން ބުނެލިއެވެ. "އައްޔާ، އަހަރުމެންވެސް ވަރަށް ދެރަވޭ ފަޔާޒު މަރުވީމާ! ވަަރަށް ހެޔޮ ވަރަށް ރަނގަޅު ރަޙުމަތް ތެރިއެއް! އެންމެންނަށްވެސް ވަރަށް ރަނގަޅު، ޚާއްސަ ކޮށް ގާތް ރައްޓެހިންނަށް ޚާއްސަ ނަޒަރަކުން ބަލާ، މީހުންނަށް އޭނާގެ އަތުން އެހީތެރިކަންވެސް ވަރަށް މާތް އިންސާނެއް ފަޔާޒަކީ، އަދި މި ރާއްޖެ ދުށް ފުޓްބޯޅައިގެ އެންމެ ވިދުން ގަދަ އެއްތަރި!" ވަހީދު، އަލީއާ ބައިވެރިވެލިއެވެ. "ހަނީފުވެސް، ހަސަން މުޙައްމަދުވެސް ސައްޔިދު އަޙްމަދުވެސް ދިޔައީނު! އެކަހަލަ ކިތައް ތަރި އޮއްސިއްޖެ؟ އެއީ ގުދުރަތީ ޤާނޫނު! ދެރަވީމާ ނުވަތަ ފިކުރު ކުރީމާ ކީއްކުރާނީ! ކީކޭ ދޮންތޫ؟" އަލީ އިތުރަށް ބުނެލިއެވެ. "ފަހުގެ ކުޅުންތެރިންނަށް ބަލާލާއިރުވެސް ކިހާ ބަޔަކު ވަކިވެއްޖެ! ސޮހޮލޭ، ކަށްވަޅޭ، ދުމަށްޓޭ، ބަރަބޮލޭ، ކަކުންޏޭ، ސުއްޓޭ، ކޮބާ މިމީހުން؟ އަހަރެމެންނާ ވަކިވެގެން ދިޔައީނު! އޭރު މީން މީހަކު މެޗެއް ކުޅެންޏާ ދަނޑަށް ވަންނަން ޓިކެޓެއް ހޯދަން އުޅެންޖެހޭ ގޮތް، ސަހަރޯ ހީވޭ! އަސުރުން ފައިބާން ކިއޫގަ ޖެހިއްޖެއްޔާ ދެންވާ ޓިކެޓެއް ލިބިދާނެ! އަދި ކޮބާ، ރޭޑިއޯ އިން ވަގުތުން މެޗު ދުރަށް ފޮނުވާ މީހާވެސް ހީވާނީ ކުދި ކުދި ވެދާނެހެން! އަބަދު ގޮވާނީ އެމީހެއްގެ ނަން! އޭނަ ބޮލުން ޖަހައިފި! އޭނަ މެއިން މަތަކޮށްފި! ދެން އަބަދުވެސް އޭނާ، އޭނާގެ ވާހަކަ!" އަލީ، ދޮންތުގެ ބުރަކަށީގައި އަތް ޖައްސާލިއެވެ. "ދޮންތޫ! އަނެއްކާ ކަލެޔާ ފިޔަނޭއާ ތިމާގެއީތަ؟ އެހެންވެސް ވެދާނެތާ!" ދޮންތު މޫނު ފޮހެލާފައި އަލީމެންނާ ދިމާއަށް ބަލާލިއެވެ. "އަހަންނަށް މި ރޮވެނީ ސަބަބެއް އޮވެގެން، މާދަން ކުޅެން ހަމަޖެހިފައި އޮތީ އަހަރެން ސަޕޯޓް ކުރާ 'ފަަސްމުގޫ' ކްލަބް ކަމަށްވެފައި، ފިޔަނޭ އަކީ އެކްލަބްގެ އެންމެ އިތުބާރު ފޯވާޑް ކަމަށް ވުމުން! އަނެއްކާ ސެމީއަށް ދެވޭނީ މިއަދު މެޗުން މޮޅުވެގެން! އެކަމާ ދެރަވީވަރުން ރޮވުނީ! ކޮންމެހެން ފިޔަނޭއާ ތިމާގެ ވެގެންނެއްނޫން!" ދޮންތު ހަރުދަނާ ވެލިއެވެ.\nސަންދޯއްވެސް ނުނެރޭތީ އާ އެކު، އެތާ މަޑުކޮށްލައިގެން ހުރި މުސްކުޅި އީސަބެއަށް މިވެރިން މިދެއްކި ހުރިހާ ވާހަކައެއް، ރަނގަޅަށް އަޑު އިވުނެވެ. އީސަބޭ އެވެރިންނާ ގާތަށް ޖެހިލިެވެ. "ތިޔަ ހެންޏާ ހާދަ ބަޔަކު ތިޔަ ކުޅިވަރުގައި ވެސް އުޅެފަ ހިންގައްޖެޔޭދޯ؟ އެމީހެއްގެ އުމުރު ހަމަވީމާ އެމީހަކު ދަނީ! އަޅެ ބޭބެވެސް ސުވާލެއް ކޮށްލާނަން! ބޭބެވެސް ހިސާބަކަށް މެޗު ފޮނުވާ އަޑުއަހަން! ބޭބެ ހިތަށް އަރަނީ ތިޔަ އެންމެން މަރުވެދިޔައިރު ވެސް ހާދަ އުމުރު ދިގު އެކަކު އެބަ އުޅެޔޭ!؟ އާނފަހެ!، އަބަދު މެޗުތައް ރެޑިޔޯއިން ވަގުތުން ދުރަށް އެފޮނުވާ ސޮރު އަބަދު ކިޔާނެ މާވަރުގަދަ ސެންޓަސާކަލެއްގެ ވާހަކަ! ހަމަ އިރުއިރުކޮޅާ ސެންޓަސާކަލް އެހެންނޭ މިހެންނޭ ކިޔާނެ! ހީވަނީ މުޅި ދަނޑުގައި ވެސް އުޅެނީ ސެންޓަސާކަލް އެކަނިހެން! ބޭބެ ކުޑައިރު އެދުރުގެއަށް ދިޔައިރުވެސް ސެންޓަސާކަލް ގެ ނަން އަހަން! މިހާރު ބޭބެ އުމުރުން 60 ވަނީ، އަދިވެސް އޭނަ ހަމަ އެވަރަކަށް އެބަ ކުޅޭ! އަޅެފަހެ ތިޔަ ކުދިން ބުނެބަލަ ސެންޓަސާކަލް އެއީ މި މާލެ ސޮރެއްތަ ނޫނީ، ރާއްޖެތެރޭ ސޮރެއްތަ؟ އަދި ބޭބެ ހަމަލޮލުން އެސޮރު ނުދެކެން!"


އަވިން ހަންގަނޑު ސަލާމަތްކޮށްދީ، ހަންގަނޑު ކުލަ އަލިކޮށްދޭ، ރާއްޖޭގެ ތިމާވެއްޓާ ގުޅޭ ގޯލްޑެން ފެއަރނެސް ކްރީމް މިހާރު ރާއްޖެއިން – Dhen.mv\nޢާއިޝަތު ނުޒުހާ November 5, 2020 - 11:34 pm\nމޫނުގެ ހަންގަނޑު ރީތިިކޮށް ބެހެއްޓުމަކީ ހަމަ ކޮންމެ މީހަކު ވެސް ބޭނުންވާނެ ކަމެކެވެ. ރާއްޖެއަކީ ހޫނުގަދަ ގައުމަކަށް ވުމާއެކު، އިރުގެ އަވިން ހަންގަނޑު ސަލާމަތް ކުރުމަކީ، ރީތި ހަންގަނޑެއް ބޭނުން ނަމަ މުހިންމު ކަމެކެވެ.\nއަވީގައި ގިނަވަގުތު ހޭދަކުރުމުން މޫނުގެ ހަންގަނޑަށް އެޅޭ އިރުގެ ގާމާ ދޯދީގެ ސަބަބުން ގެއްލުންތައް ވެއެވެ. ގިނަ ވަގުތު އަވީގައި އުޅޭނަމަ މޫނުމަތިން އަނދާ ކަޅުވެ ލަށް ޖެހުމަށް މެދުވެރި އެވެ. އަދި މޫނުމަތީގައި ކުދި ރޫޖެހި މީހާ މޫނުމަތީގެ ހަނގަނޑު ދޫވެ މުސްކުޅި ފާޑުޖަހަން ފަށަ އެވެ.\nއިރުގެ ޔޫވީރޭސް ނުވަތަ ގާމާ ދޯދީގެ ސަބަބުން ކޮންމެ މީހެއްގެ މޫނަށްވެސް މި ގެއްލުންތައް ވާނެ އެވެ. ނަމަވެސް މި ގެއްލުންތަކުން ކުޑަކޮށްދޭ ކްރީމެއް، ރާއްޖޭގެ ބާޒާރަށް މިވަނީ، މަދު ދުވަސްކޮޅެއްގެ ތެރޭގައި ރާއްޖޭގެ ގިނަ ބައެއްގެ ސަމާލުކަން ހޯދި އޮންލައިން ވިޔަފާރި އެއް ކަމަށްވާ، ދަ ކްރިމްސަން ޝޮޕްއިން ނެރެފައެވެ.\n"ދެން" އަށް މަޢުލޫމާތު ދެމުން ކްރިމްސަން އިން ބުނެފައި ވަނީ، ދުނިޔޭގެ މަޝްހޫރު ބްރޭންޑެއް ކަމަށްވާ، 4އެވަރ ނެޗްރަލްސްގެ ގޯލްޑް ފެއާނެސް ކްރީމް މިހާރު ރާއްޖޭގެ މާކެޓަށް އެކުންފުނިން ނެރެފައިވާ ކަމަށާއި މި ބްރޭންޑްގެ އިތުރު ޕްރަޑަކްޓްތައް ވެސް އެ ކުންފުނިން މިހާރު ވިއްކަމުން އަންނަ ކަަމަށެވެ.\nއަލޯވެރާ، ވައިޓައިމިން، އޭ، ވައިޓަމިން ބީ2، ވިޓަމިން ވައިޓަމިން އީ ބޭނުންކޮށްގެން އުފައްދާފައިވާ ފޯއެވަރ ނެޗްރަލްސް ގޯލްޑް ފެއަރނަސް ޑޭ ކްރީމަކީ ދުވާލުގެ ވަގުތު ތަކުގައި ހަންގަނޑު ތާޒާކޮށް ބެހެއްޓުމަށް އެހީތެރިކަން ފޯރުކޮށްދޭ ޕްރަޑަކްޓްއެކެވެ. މި ކްރީމް ބޭނުން ކުރުމުގެ ސަބަބުން، ހަންގަނޑުގައި ހުންނަ ކަޅު ސްޕޮޓްތައް ދުއްވާލާ، ހަންގަނޑު މުސްކުޅިވެ، ރޫ ޖެހުމުން ދުރުކޮށްދެއެވެ. އަދި ހަންގަނޑުގެ ތެތްކަން ދަމަހައްޓައިދީ، ހަންގަނޑު ކަޅުވުމަށް މެދުވެރިވާ ޕިގްމެންޓެއް ކަމަށްވާ މެލާނިން އުފެއްދުމުން ދުރުކޮށްދެއެވެ. މިކަމުގެ ސަބަބުން ހަންގަނޑުގެ ކުލަ އަލިވެ، ހަންގަނޑު ކުރަކި ވުމުން ދުރުކޮށްދެއެވެ.\nރާއްޖޭގެ ތިމާވެއްޓާ ވެސް އެންމެ ގުޅޭ ގޮތަށް ތައްޔާރުކޮށްފައިވާ މި ޕްރޮޑަކްޓް ގެ އެންމެ ހާއްސަ ކަމަކީ މިއީ ދެ ޖިންސަށް ވެސް ބޭނުން ކުރެވޭ ގޮތަށް ތައްޔާރުކޮށްފައިވާ "ޔުނިސެކްސް" ޕްރޮޑަކްޓަކަށް ވުމެވެ.\nކްރިމްސަންގެ ޕްރޮޑަކްޓްތައް ބައްލަވައިގަތުމަށާއި މައުލޫމާތު ސާފު ކުރެއްވުމަށް 9477001 ނަމްބަރު ފޯނާއި ގުޅުއްވުމަށް ނުވަތަ ވައިބާ ކުރެއްވުމަށް ނުވަތަ އެ ފަރާތުގެ ފޭސްބުކް ޕޭޖް މެދުވެރިކޮށް މުއާމަލާތް ކުރެއްވުމަށް ކްރިމްސަން އިން ވަނީ އެދިފައެވެ. އެ ފަރާތުގެ ހުރިހާ ޕްރޮޑަކްޓްތަކެއް ވެސް މާލެއާއި ހުޅުމާލެއަށް ޑެލިވަރީ ކޮށްދެއެވެ. އަދި އައްޑޫ ސިޓީގެ ހިތަދޫގައި ހުންނަ އެލްފިން އިން ވެސް މިތަކެތި ލިބެން ހުންނާނެއެވެ. މިޕްރަޑަކްޓްގެ އަގަކީ 149 ރުފިޔާއެވެ.\nމި ކްރީމް ބޭނުން ކުރަންވާނެ ގޮތް:\nފުރަތަމަ މޫނު އަދި ކަރު ރަނގަޅަށް ދޮވެލާށެވެ. އަދި ފެން ރަނގަޅަށް ހިއްކާލާށެވެ. ދެން ވަށްކޮށް މަސާޖުކުރާ ގޮތަށް، މޫނުގައި ކްރީމް ހާކާލާށެވެ. ކްރީމް ބޭނުން ކުރައްވާނީ ކޮންމެ ދުވަހަކު އެއްފަހަރުއެވެ.\nގޯލްޑް ފެއާނެސް ކްރީމްގެ އިތުރުން ކްރިމްސަން އިން ވިއްކާ އެހެނިހެން އައިޓަމްތަކުގެ ތެރޭގައި ފައިތިލަ ފަޅައިގެން ދިއުމުގެ މައްސަލައަށް ހައްލު ގެނެސްދޭ ފޫޓް ކްރީމް، ބުރުގާ އަޅުއްވާ ބޭފުޅުންގެ ތެރެއިން އިސްތަށިގަނޑަށް އެކި މައްސަލަ ދިމާވާ ބޭފުޅުންނަށް ޚާއްޞަ އިންދުލޭކާ އޮއިލް އާއި ، ނުރަވުމުން ދުރުކޮށްދޭ އޯގަން އޮއިލްގެ އިތުރުން އިސްތަށި ފަޅުވާ އެސް3ޑީ ހެއަރ ޓޮނިކް ، ސްޓްރެޗް މާކް ކުރީމް ހިމެނެއެވެ. އަދި އޮށާޅަ ފިލުވައިދޭ ފޯއެވާ ކުރީމާއި ލޮލުކައިރި ކަޅުވުމުން ދުރުކޮށްދޭ އައިޖެލް އަކީ ވެސް މަގުބޫލު ޕްރޮޑަކްޓްތަކެވެ.\n"ދެން" މެދުވެރިކޮށް 30 ހާހަށްވުރެ ގިނަ މީހުން ދަގަނޑޭއަށް ވޯޓް ލައިފި\nއަލްޚާފިޒް އަބްދުއްރަޝީދު މުހައްމަދުގެ އަޑުން ރާއްޖޭގައި މުޅިން އަލަށް ކީރިތި ޤުރުއާން އެއްކޮށް ރެކޯޑް ކޮށްގެން ނެރެނީ\nމާލޭގައި ބޯހިޔާވަހިކަމެއް ނެތި އުޅޭ މީހުންނަށް ސަރުކާރުން އެހީ ވަނީ\nއެމްޕީއެލް ގެ ޗެއާމަން ކަމުން ޒަކީ އިސްތިއުފާ ދެއްވައިފި\nވެލާނާ އިންޓަނޭޝަނަލް އެއާޕޯޓަކީ ހިލޭ އެޅެން އޮތްތަނެއް: ނަޝީދު


Ras Online - ސައެންސްގެ އަލީގައި ކުލަ\nސައެންސްގެ އަލީގައި ކުލަ\nޕްރޮފެސަރ ހަސަން އުގައިލް 30 ޖެނުއަރީ 2022 - 21:5\nލޮލަށްފެންނަ ކުލަތައް އަޅުގަނޑުމެންގެ ދިރިއުޅުމުގައި ވަރަށް މުހިންމު ދައުރެއް އަދާކުރެއެވެ. ކުލަތަކުން އަޅުގަނޑުމެންގެ ވިސްނުމުގެ އިތުރުން ކުރާކަންތައްތައްވެސް ބަދަލުކުރުވައެވެ. ބައެއް ކުލަތަކުން އަޅުގަނޑުމެންގެ ލޮލަށް ފިނިކަން ގެނެސްދޭއިރު، އަނެއްބައި ކުލަތަކުން އަޅުގަނޑުމެންގެ މޫޑަށް ބަދަލުތަކެއް ގެނުވައި ކާހިތްވެސް ކަނޑުވާލައެވެ! މީހުންނާއި މުއާމަލާތްކޮށް މެސެޖްތައް ދިނުމުގައިވެސް ކުލަތައް ވަރަށް މުހިންމު ދައުރެއް އަދާކުރެއެވެ. ޓްރެފިކްލައިޓަކީ މީގެ އެއް މިސާލެވެ. މިސާލަކަށް، ޓްރެފިކް ލައިޓްގެ ކުލަ ރަތަށް ބަދަލުވުމުން، އޭގެ މާނައަކީ ހުއްޓޭށެވެ. އަދި ފެހިކުލައަކީ ކުރިއަށް ދިޔުމަށް އަންގާދޭ ކުލައެކެވެ. މީގެއިތުރުންވެސް، އަލަށް އުފައްދާ އެއްޗެއް ނުވަތަ ވެބްސައިޓެއް، ނުވަތަ ލޯގޯއެއްގައި އެކުލެވޭ ކުލައަކުން އެއެއްޗަކަށް މީހުންދޭ ސަމާލުކަން އިތުރުވެ ނުވަތަ ކުޑަވެގެން ދެއެވެ.\nއަޅުގަނޑުމެންގެ ލޮލަށްފެންނަ ކުލަތަކާއި ބެހޭގޮތުން ވާހަކަދައްކާއިރު ދުވާލުގެ އަލި ނުވަތަ 'ވައިޓްލައިޓް' އާއި ކުލަތަކާއި ވަރަށް ބޮޑު ގުޅުމެއް ވާކަން ފާހަގަ ކޮއްލަންޖެހެއެވެ. މިގޮތުން ދުވާލުގެ އަލި ނުވަތަ ވައިޓްލައިޓްގައި އެކުލެވެނީ ހަތްކުލަކަމަށް 1665 ވަނަ އަހަރުގައި ސާރ އައިސަކް ނިއުޓަން ވަނީ ހާމަކޮށްދެއްވާފައެވެ. މިގޮތުން، އެއްޗެއްގެ ހުންނަ ކުލައަކީ އަލި އެއެއްޗަކަށް އެޅުމުން ރިފްލެކްޓް ވެގެން އަންނަ ކުލައެއްކަން ސައެންސުވެރިން ވަނީ ސާބިތު ކޮށްދީފައެވެ. މިސާލަކަށް، ގަހެއްގެ ފަތްތަކުގައި ފެހިކުލަހުންނަނީ އިރުގެ އަލީގައި ހިމެނޭ ކުލަތަކުގެ ތެރެއިން ފެހިކުލަ ފިޔަވައި އެހެން ހުރިހާ ކުލަތަކެއް ފަތުގެ ތެރެއަށް ދަމައިގަތުމުން ނުވަތަ އެބްޒޯރބް ކުރުމުންނެވެ. އެހެންކަމުން އަޅުގަނޑުމެންނަށް ފަތުގެ ކުލަ ފެންނަނީ ފެހިކުލައިގައެވެ.\nއަޅުގަނޑުމެން ލޮލަށް ފެންނަ ކުލަތަކަކީ އޭގެ ސަބަބުން އަޅުގަނޑުމެންނަށް ތަފާތު އިޙްސާސްތައް ކުރުވައިދޭ އެއްޗެކެވެ. މިގޮތުން ތަފާތު ދެތިން ކުލައަކަށް ބަލަމާ ހިނގާށެވެ.\nނޫކުލަ: ނޫކުލަ އަކީ ދުނިޔޭގެ އެންމެ ގިނަ މީހުންނަށް އެންމެ ރީތި ކުލައެވެ. މިއީ މަނޑުމައިތިރިކަމާއި ގުޅިފައިވާ ކުލައެކެވެ. ދުނިޔޭގެ އެންމެ ބޮޑުބައެއް ވަނީ ނޫކުލައިގައެވެ. މިގޮތުން، ކަނޑުތަކާއި އުޑުވެސް އަޅުގަނޑުމެންނަށް ފެންނަނީ ނޫކުލައިގައެވެ. ނޫކުލައަކީ އިތުބާރާއި ވަފާތެރިކަމުގެ ކުލައެކެވެ. ނޫކުލަ ހުރިތަނެއްގައި މަސައްކަތްކުރާއިރު، މީހުންގެ އުފެއްދުންތެރިކަން އިތުރުވެ މީހާ މަޑުމައިތިރިވެއެވެ. އަދި ކުރަންބޭނުންވާ މަސައްކަތަށް މީހާގެ ވިސްނުން ފަސޭހަކަމާއެކު ފޯކަސް ކުރެވެއެވެ. ބައެއް ހޯދުންތަކުން ދައްކާގޮތުން ބޮޑީ ބިލްޑް ކުރާމިހުންނަށް ނޫކުލަ ހުރިތަނެއްގައި އާދަޔާއި ޚިލާފަށް ބޮޑު ބަރުތައް އުފުލެއެވެ.\nފެހިކުލަ: މިއީ ހެދިބޮޑުވުމާއި، އަޅުގަނޑުމެންގެ ވަށައިގެންވާ މާހައުލުގައިވާ ގަސްގެހީގެ ކުލައެވެ. މިއީ އެކަކު އަނެކަކަށް އެހީތެރިވުމާއި، ސުލްހައާއި މަސަލަސްކަމާއި ގުޅިފައިވާ ކުލައެކެވެ.\nރީނދޫކުލަ: ރީނދޫ ކުލައަކީ އިރުގެ ކުލައެވެ. މިކުލައަކީ އުފާވެރިކަމާއި ގުޅިފައިވާ ކުލައެވެ. ރީނދޫ ކުލަހުރި ތަނެއްގައި ހުރި މީހަކަށް އިހްސާސްކުރެވޭނީ އުފާވެރިކަމެވެ. ސަބަބަކީ ރީނދޫ ކުލަ ހުރިތަނެއްގައި ހުރުމުން ސިކުންޑީގައި އުފާވެރިކަން އިހްސާސް ކުރުވައިދޭ ކެމިކަލް މާއްދާތައް އިތުރުވާތީއެވެ. އެހެންނަމަވެސް، ރީނދޫކުލަ މާބޮޑަށް ގަދަވުމުން އަލިފާނުގެ ކުލައަށް ބަދަލުވެގެންދެއެވެ. ހޯދުން ތަކުން ދައްކާ ގޮތުގައި ގަދަ ރީނދޫ ކުލަ ހުރި ތަނެއްގައި ކުޑަކުދިން ބޭތިއްބުމުން އެކުދިން ރުއިމާއި ރުޅިގަދަ ވުމުގެ ފުރުސަތު އެހެން ކުލަތަކާއި އަޅާބަލާއިރު އިތުރުވެއެވެ.\nވިޔަފާރީގެ ބާޒާރުގައި މާކެޓް ކުރެވޭ ޕްރޮޑަކްޓްތައް މީހުން ބަލައިގަތުމުގައިވެސް އޭގައި ހުންނަ ކުލަތައް ވަރަށް މުހިންމު ދައުރެއް އަދާކުރެއެވެ. ދިރާސާ ކުރާފަރާތްތަކުން ހާމަ ކުރާގޮތުގައި މީހަކު އެއްޗަކާއި ނުވަތަ ތަނަކާއި މެދު ދެކޭގޮތް ފުރަމަތަ ނަޒަރުގެ ނުވަދިހަ ސިކުންތުގެ ތެރޭގައި ނިންމައެވެ. މިނިންމުމުގެ ގާތްގަޑަކަށް ފަސްދޮޅަސްދެއިންސައްތަ ހިމެނިފައިވަނީ އެއެއްޗެއްގައި ހުންނަ ކުލައަށެވެ. މާކެޓްތައް ދިރާސާކުރާ ފަރާތްތަކުން ހާމަ ކުރާގޮތުގައި ކުލައާއި މީހުން ތަކެތި ގަންނަ ގޮތާއިވެސް ވަރަށް ބޮޑު ގުޅުމެއް ވެއެވެ. މިގޮތުން، އެއްޗެއް ފެންނަ އިރަށް އެރީތިވެގެން ނުވަތަ ކަމުގޮސްގެން ގަންނަ ފަރާތްތަކަށް އެންމެ ބޮޑަށް ކަމުދަނީ ރަތާއި އޮރެންޖަށް ދާކުލަތައް، އަދި ކަޅު އަދި ރޯޔަލް ބްލޫ އިން ހުންނަ ތަކެއްޗެވެ. އެއާއި ޚިލާފަށް ބަޖެޓަށް ބަލައިގެން ތަކެތި ގަންނަ މީހުންނަށް ކަމުދަނީ ފިޔާތޮށި، ޓީލް، މަޑުނޫ، އަދި ނޭވީ ކުލަތަކުގެ ތަކެއްޗެވެ.


އެސްޓީއޯއިން ތެޔޮ އަގުހެޔޮކުރަން ނިންމައިފި\nއައިޝަތު ހަނާ 21 މާރިޗު 2020 14:49\nބައިނަލްއަޤުވާމީ ބާޒާރުގައި ތެލުގެ އަގު ހެޔޮވުމާއެކު، އެސްޓީއޯއިން ދިވެހިރާއްޖޭގައި ތެޔޮ ވިއްކާ އަގު ވަރަށް ބޮޑަށް ހެޔޮކުރަން ނިންމައިފިއެވެ.\nމިއީ ދައުލަތުގެ މައި ވިޔަފާރި ކުންފުނި އެސްޓީއޯއިން މި މަހު ތެލުގެ އަގު ހެޔޮކުރި ދެވަނަ ފަހަރެވެ. އަދި މިފަހަރު ކޮންމެ ޑީސަލް ލީޓަރަކުން 1.68 ރުފިޔާ އަދި ޕެޓްރޯލް ލީޓަރަކުން 1.53 ރުފިޔާ އަގު ހެޔޮކޮށްފައިވެއެވެ.\nމިބަދަލާއެކު މިހާރު ޑީސަލް ލީޓަރެގެ އަގަކީ މިހާރު 8.71 ރުފިޔާއެވެ. އަދި ޕެޓްރޯލު ލީޓަރެއްގެ އަގަކީ މިހާރު 8.07 ރުފިޔާއެވެ. މިއަގުތަކަކީ މިފަހުގެ ތާރީޚުގައި ރާއްޖޭގެ ބާޒާރުގައި ތެޔޮ ލިބެންހުރި އެންމެ ހެޔޮ އަގުތަކެކެވެ.\nއެންމެ ފަހުން ރާއްޖެއިން ތެޔޮ އަގު ހެޔޮކޮށްފައިވަނީ މި މަހުގެ 13 ވަނަ ދުވަހުއެވެ. އެ ދުވަހު ގެނައި ބަދަލުގެ ސަބަބުން ޑީސަލް ލީޓަރަކުން 0.50 ރުފިޔާ އަދި ޕެޓްރޯލު ލީޓަރަކުން 0.53 ރުފިޔާ ހެޔޮކޮށްފައިވެއެވެ.\nކޮރޯނާ ވައިރަސްގެ ސަބަބުން ދުނިޔޭގެ ޤައުމުތަކުގެ މެދުގައި ކުރާ ދަތުރުފަތުރު މަދުވެފައިވެއެވެ. އަދި ދަތުރުކުރާ މީހުންގެ ޢަދަދުވެސް ވަރަށް ބޮޑަށް މަދުވެފައިވެއެވެ. މިކަމުގެ ސަބަބުން ތެލަށް އޮތް ޑިމާންޑު ކުޑަވެ، ސާފު ނުކުރާ ތެޔޮ ފީފާއެއްގެ އަގު 30 ޑޮލަރަށް ވެއްޓިފައިވެއެވެ.\nތެޔޮ ބާޒާރު އަގުހެޔޮ އެސްޓީއޯ\nSeptember 23, 2020 09:45:48\nތެލުގެ އަގު އަނެއްކާވެސް ދަށަށް ހިނގައްޖެ\nApril 13, 2020 13:27:40\nތެޔޮ އުފައްދާ މިންވަރު ދަށްކުރަން އޯޕެކުން އެއްބަސްވުމާއެކު ތެލުގެ އަގު އުފުލިއްޖެ\nJune 28, 2020 11:21:49\nތެލުގެ އަގުގެ ހަނގުރާމައިން ސަޢޫދީއަށް 12 ބިލިއަން ޑޮލަރުގެ ގެއްލުން ވެއްޖެ: އޮއިލް ޕްރައިސް\nއިޒްރޭލު ސިފައިން ދިން އަނިޔާތަކެއްގެ ސަބަބުން ފަލަސްތީނުގެ ޒުވާނަކު ނިޔާވެއްޖެ\nOctober 25, 2020 15:40:02\nބީއެމްއެލް އިން ޑިޖިޓަލް ޕިންގެ ހިދުމަތް ތައާރަފްކޮށްފި\nOctober 25, 2020 14:57:45\nސަފާރީ ކޭސްއާމެދު އިމްރާނު ދެއްކެވި ވާހަކަފުޅާ ގުޅިގެން އިމްރާނަށް ގޯސްވީ ރިޕޯޓުކުރި ނޫސްވެރިން\nOctober 25, 2020 14:50:34\nސަފާރީ ކޭހާ ގުޅިގެން އިމްރާން ދެއްކެވި ވާހަކައިން ކުށްކުރި މީހުންނަށް ހިތްވަރުލިބޭ: ޣައްސާން\nOctober 25, 2020 14:30:49\nއިސްލާމްދީނުގެ ދިފާޢުގައި ފަރަންސޭސި ރައީސަށް ޢިމްރާން ޚާން ފާޑުވިދާޅުވެއްޖެ\nOctober 25, 2020 14:14:14\nކާފިއުގެ ފަހުން އުޅަނދު ދުއްވާ މީހާގެ އިތުރަށް އުޅަނދުގެ ވެރިފަރާތްވެސް ޖޫރިމަނާކުރަނީ\nOctober 24, 2020 11:50:17\nއިންޑިއާގައި ބުދަކަށް ޒިޔާރަތްކުރާ މީހުން ބޭނުން ކުރުމަށް މޯލްޑިވިއަންގެ ފްލައިޓެއް އިންޑިއާއަށް!\nOctober 25, 2020 13:32:24\nފުލުހުން ބަދުނާމުކޮށް ރެކިގަންނަން އިމްރާނު ދޮގުހެއްދެވީ ހަމަހޭގައި ހުންނަވައިގެންތޯ: ސަޢުދީ\nOctober 22, 2020 15:31:11\nހޯމް މިނިސްޓަރުގެ އަތްޕުޅުން އަތުލި ހެކީގެ ވާހަކަ: ދައްކައިލަންޖެހޭ ވާހަކައެއް!\nOctober 22, 2020 10:58:06\nފަސްޓް ލޭޑީއަށް ތުހުމަތުކުރެވޭ ކޮރަޕްޝަންގެ މައްސަލައެއް ރިޕޯޓުކުރި ނޫހަކަށް ފިޔަވަޅު އަޅަނީ\nOctober 24, 2020 14:17:15


4122.00 ރުފިޔާ (ހަތަރުހާސް އެއް ސަތޭކަ ބާވީސް ރުފިޔާ)\nއިތުރުގަޑީގައި މަސައްކަތް ކޮށްފިނަމަ ހަމަޖެހިފައިވާ އުސޫލުން އިތުރު ގަޑީގެ ފައިސާ ލިބޭނެއެވެ.\nމެއިލް އެލަވަންސް: ކަނޑައެޅިފައިވާ މިންގަނޑަށް ބަހާނަމަ، ހަމަޖެހިފައިވާ އުސޫލުގެ މަތިން މެއިލް އެލަވަންސް ލިބޭނެއެވެ.\nއަމިއްލަ ސައިކަލުގައި މަސައްކަތްކުރާނަމަ ޕެޓްރޯލް އެލަވަންސް ދެވޭނެއެވެ.\nދަށްވެގެން ގްރޭޑް ހަތެއްގެ ފެންވަރުހުރުމާއެކު ކުރެވޭ އިންޓަރވިއުއަކުން ފާސްވުން. ނުވަތަ،\nއިނގިރޭސި ބަހުންނާއި ދިވެހި ބަހުން ލިޔެފައި ހުންނަ އެއްޗެތި ލިޔަން އަދި ކިޔަން ފަރިތަކަމާއެކު އެނގުމާއެކު ކުރެވޭ އިންޓަރވިއުއިން ފާސްވުން.\nހުޅުމާލެއާއި މާލޭގެ ގެތަކާއި/ އެޑްރެސް އަދި މަގުތަކަށް ފަރިތަވެފައިވާ ފަރާތްތަކަށް އިސްކަންދެވޭނެއެވެ.\nވޭތުވެދިޔަ 05 އަހަރު ޖިނާއީ އެއްވެސް ކުށެއް ސާބިތު ވެފައިވާމީހަކު ކަމުގައި ނުވުން ނުވަތަ އެފަދަ ކުށެއްގެ މައްސަލައެއް ހުށަހެޅި ބަލަމުންދާ މީހަކު ކަމުގައި ނުވުން.\nގިނަ ވަގުތު މަސައްކަތުގައި އުޅެވޭފަދަ ޞިއްޙަތެއް ހުރި މީހަކަށްވުން.\nބަރުތަކެތި އެއްތަނުން އަނެއްތަނަށް އުފުލޭ މީހަކުކަމުގައިވުން.\nއަމިއްލަ ދުއްވާއެއްޗެއްގައި މެއިލްބެހޭ ފަދަ މީހަކަށްވުން.\nމަޤާމަށްއެދި ހުށަހަޅާ ސިޓީ (ސިޓީގައި އިއުލާން ނަންބަރާއެކު ގުޅޭނެ ފޯން)\nމުއްދަތުހަމަނުވާ ދިވެހި ރައްޔިތެއްކަން އަންގައިދޭ ކާޑުގެ ކޮޕީ\nވަޒީފާގައި މިހާރު އުޅުއްވާ ފަރާތެއްނަމަ ނުވަތަ ކުރިން ވަޒީފާއެއްގައި އުޅުއްވާފައިވާ ފަރާތެއްނަމަ އަދާކުރައްވާ ނުވަތަ އަދާކުރެއްވި ވަޒީފާ އެނގޭނެ ރަސްމީ ލިޔުން.\nމި މަޤާމަށް ޝައުޤުވެރިވެވަޑައިގަންނަވާ ފަރާތްތަކުން، ހުށަހަޅުއްވަންޖެހޭ ލިޔުންތަކާއެކު 03 މޭ 2015 ވާ އާދީއްތަ ދުވަހުގެ 15:00 ގެ ކުރިން ޕޯސްޓް ބިލްޑިންގގެ3ވަނަ ފްލޯރއަށް ވަޑައިގެން އެޗްއާރ ޑިޕާރޓްމަންޓަށް ހުށަހެޅުއްވުން އެދެމެވެ. ސިޓީއުރައިގެ ބޭރުގައި "ވަޒީފާއަށް އެދި" މިހެން ޖައްސަވަންވާނެއެވެ.\nމިމަޤާމުތަކަށް އެދި ސިޓީ ހުށަހަޅާ ފަރާތްތަކުގެ ތެރެއިން، މަޤާމުގެ ޝަރުޠު އަދި ލިޔެކިޔުންތައް ހަމަނުވާ ފަރާތްތަކުގެ ސިޓީތައް ބާޠިލުކުރެވޭނެއެވެ. އަދި އިންޓަރވިއުއަށް ދެންނެވޭނީ ވަޒީފާއަށް އެދި ސިޓީ ހުށަހަޅާ ފަރާތްތަކުގެ ތެރެއިން ޝޯރޓްލިސްޓް ކުރެވޭ ފަރާތްތަކަށެވެ. ސިޓީ އެޑްރެސް ކުރައްވާނީ:\nފޯން: 3009271، 3009272، 3009273\nސުންގަޑި: 03 މޭ 2015 1500


Runway: Bura masahkathehge foni nimun!\nއާ ރަންވޭ: ބުރަ މަސައްކަތެއްގެ ފޮނި ނިމުން!\nހުޅުލެ 28، އޮގަސްޓް 2018: ވެލާނާ އިންޓަނޭޝަނަލް އެއާޕޯޓުގެ އާ ރަންވޭ މަތީގައި އެމްއޭސީއެލްގެ އޮފިޝަލެއް- ފޮޓޯ: މުހައްމަދު އަފްރާހު | އަވަސް\nމީގެ އަހަރެއްހާ ދުވަސް ކުރި މި ތަނަށް އައިއިރު މިއީ މޫދެވެ. ވެލާނާ އެއާޕޯޓުގެ އާ ރަންވޭ އަޅަން ކަނޑައަޅާފައި އޮތް މި ސަރަހައްދުގެ ފެންމަތީގައި އޭރު އޮޔާދާން އޮތީ ކުނި ބުންޏެވެ. އޭރު މިއީ މި ވަރުގެ މަސައްކަތެއް ހިންގާނެ ތަނެއް ކަމަށް ގަބޫލުކުރާނީ މަދު ބައެކެވެ. އެހެންވެ، އެ ދުވަހުގެ އެ ތަނަށް ދިޔަ ނޫސްވެރިންގެ ތެރެއިން އެއް ބައިވެރިއަކު ބުނި ވާހަކައެއް މިއަދު ހަނދާން އެބަހުއްޓެވެ. މިއިން ދުވަހަކު މިކަމެއް ނުވާނެ އެވެ. ސަބަބަކީ މިތަނުގައި ރަންވޭ އަޅަން، ކުރަން ޖެހޭ މަސައްކަތް ބޮޑުވެފައި ބުރަކަން ވަޒަން ކޮށްލެވުމެވެ. އެކަމަކު އެ ދަތުރަށް އަހަރެއްވީއިރު މިއަދު މިތަނަށް އައުމުން ފެނުނު މަންޒަރު މުޅިން ތަފާތެވެ. މިހާރު މިތަނުގައި މިވަނީ ރީތި ރަންވޭއެއް އަޅައި ނިންމާފަ އެވެ. މަސައްކަތް ގާތްގަނޑަށް މިއޮތީ ނިމިފަ އެވެ. ބުރަ މަސައްކަތެއްގެ ފޮނި ނިމުން ފެނިއްޖެ އެވެ.\n"ވަރަށް ބޮޑު މަސައްކަތެއް މި ނިމެނީ، ދެން ގާތްގަނޑަކަށް މި ލައިވް ވީ،" ވެލާނާ އިންޓަނޭޝަނަލް އެއާޕޯޓުގެ އާ ރަންވޭގެ މަސައްކަތް ދައްކާލުމަށް އެއާޕޯޓުގައި އިއްޔެ ބޭއްވި މީޑިޔާ ޓުއާގެ ތެރޭގައި ހުންނަވާ، އެމްއޭސީއެލްގެ ޑެޕިއުޓީ ޗީފް އޮފިސަރު- ކޯޕަރޭޓް އެފެއާޒް، ހުސެއިން ނިޔާޒު ވިދާޅުވި އެވެ.\nނިޔާޒު ފަދައިން، މި މަސައްކަތުގައި ކޮންމެ ދުވަހަކު ބުރަކޮށް މަސައްކަތް ކުރެއްވި އެތަށް ބަޔަކު އެބަތިއްބެވެ. މީގެތެރޭގައި "ކެމެރާގެ ކުރިމައްޗާއި" ފުރަގަހުން ވެސް ގިނަ ބަޔަކު އެފަޓްލާފައިވެ އެވެ. އާރަންވޭއަކީ ޗައިނާގެ އެގްޒިމް ބޭންކުން 373 މިލިއަން ޑޮލަރުގެ ލޯނެއް ނަގައިގެން ހަދާފައިވާ ތަނެވެ. މިތަނުގެ މަސައްކަތް ކޮށްފައިވަނީ މި ބާވަތުގެ މަސައްކަތް ކުރުމަށް ދުނިޔޭގައި ދެވަނައެއް ނެތް ކުންފުންޏެއް ކަމަށްވާ ޗައިނާގެ ބެއިޖިން އާބަން ކޮންސްޓްރަކްޝަން ގުރޫޕް (ބީޔޫސީޖީ) އިންނެވެ. މި ލޯނު އެއްބަސްވުމުގައި ސޮއިކުރީ 8، ޑިސެމްބަރު 2015 ވަނަ އަހަރު އެވެ. އަދި ރަންވޭ އަޅާ ސަރަހައްދުގެ ބިން ހިއްކުމުގެ މަސައްކަތް ފަށާފައިވަނީ 25، ޖުލައި 2016 ގަ އެވެ. މަސައްކަތް ފައްޓަވައި ދެއްވީ ރައީސް އަބްދުﷲ ޔާމީން އެވެ. ރަންވޭ އަޅަން 60 ހެކްޓަރުގެ ބިން ހިއްކާފައިވެ އެވެ.\nބޮޑު މި މަސައްކަތް ކުރިއަށް ގެންދިއުމުގައި އެންމެ ކައިރިން މަސައްކަތް ކުރެއްވި އެއް ބޭފުޅާ ކަމަށްވާ އެމްއޭސީއެލްގެ އެމްޑީ އާދިލް މޫސާ އިއްޔެ ވިދާޅުވީ މާތް ﷲ އިރާދަފުޅާއެކު ރަންވޭ ގާތްގަނޑަކަށް ނިމިފައިވާ ކަމަށެވެ.\n"ޓެކްސީވޭ އާއި ހުރިހާ ތަން ތަނެއް ނިމިއްޖެ. ލައިޓްތައް ވެސް ޓެސްޓް ކުރަމުން މިދަނީ. އަޅުގަނޑުމެން ޓެސްޓް ފްލައިޓަށް ތައްޔާރީ މިވަނީ. ގްލައިޓް ޕާތާއި އިންސްޓްރޫމަންޓް ލޭންޑިން ސިސްޓަމުގެ ވެސް ހުރިހާ އެއްޗެއް ހަރުކޮށް ނިމިއްޖެ. ބައެއް އޭރިޔާތަކުގައި މާކިން ހުންނާނީ. ދެން ކުރާނީ ގްރާސް އިންދުމުގެ މަސައްކަތް،" އާ ރަންވޭގެ މެދުގައި ހުންނަވާ، އާދިލް ވިދާޅުވި އެވެ.\nރަންވޭ އިފުތިތާހު ކުރުން އަންނަ މަހު\nއާ ރަންވޭގެ މައުލޫމާތު- އަވަސް އިންފޮގްރެފިކް: އަހުމަދު މާނިޝް\nދުނިޔޭގެ އެންމެ ބޮޑެތި ބޯޓު ފަހަރަށް ޖެއްސޭ "ކޯޑް އެފް" ސްޓޭންޑަޑްގައި ހަދާ އާ ރަންވޭގެ ދިގުމިނުގައި 3،400 މީޓަރު އަދި ފުޅާމިނުގައި 60 މީޓަރ ހުން ރަންވޭ އެކެވެ. އެންމެ ބޮޑެތި ބޯޓު ފަހަރަށް ޖެއްސޭގޮތަށް ފަރުމާކޮށްފައިވާ މި ރަންވޭގެ ބޯމިނުގައި 200 މިލިމީޓަރު ހުންނާނެ އެވެ.\nތަފާތަކީ ކޮބާ؟ ބަދަލަކީ ކޮބާ؟\nއައިއެލްއެސް އެޕްރޯޗް މަސައްކަތް ކުރާ ގޮތުގެ ވީޑިއޯ\nއެމްއޭސީއެލްގެ އެމްޑީ އާދިލް ވިދާޅުވީ އާ ރަންވޭގައި ބޯޓު ޖައްސާ ނަގަން، ހާއްސަ ދެ އިންސްޓޫމަންޓް ލޭންޑިން ސިސްޓަމް (އައިއެލްއެސް) ހަރުކޮށްފައި ހުންނާނެ ކަމަށެވެ. އައިއެލްއެސް ދެ ކޮޅުގައި ހަރުކުރުމުން މޫސުން ގޯސްވާ ދުވަސްވަރު ޖައްސައި ނެގުމާއި ރަންވޭގެ ދެކޮޅުން ބޯޓު ޖައްސަައި ނަގަަން ފަސޭހަ ވެގެންދާނެ އެވެ.\nހުޅުލެ 28، އޮގަސްޓް 2018: ވެލާނާ އިންޓަނޭޝަނަލް އެއާޕޯޓުގެ އާ ރަންވޭގައި އައިއެލްއެސް ހަރުކޮށްފައި، ރަންވޭގެ ދެކޮޅުގައި މި ހަރުކޮށްފައި ހުރޭ. ފޮޓޯ: މުހައްމަދު އަފްރާހު | އަވަސް\n"ވިއްސާރަ ދުވަސް ދުވަހު ޖައްސަން އިތުރު ފަސޭހައެއް އާ ރަންވޭ ބޭނުން ކުރަން ފެށުމުން ލިބިގެން ދާނެ. އޭރުން ވިއްސާރަ ދުވަސް ދުވަހު ވެސް ޑިލޭތައް މަދު ވާނެ. މޯލްޑިވިއަން އަށް ބަލާނަމަ އާ ރަންވޭގެ ސަބަބުން ހަތަރު ގަޑިއިރު ސަލާމް ވެގެން ދާނެ. މި ސަލާމަތް ވަނީ ހަތަރު ގަޑިއިރުގެ ޑިލޭއެއް. މޯލްޑިވިއަންގެ ޑިލޭ އަށް ވެސް ބޮޑު ހައްލެއް ލިބިގެން ދާނެ،" ރަނޭ ވިދާޅުވި އެވެ.\nއެމްއޭސީއެލްގެ އެމްޑީ އާދިލް ވިދާޅުވީ މި ރަންވޭގެ ސަބަބުން ގާތްގަނޑަކަށް ދެމިނެޓު ތެރޭގައި ޖާގަ ލިބިގެންދާނެ ކަމަށެވެ.\nހުޅުލެ 28، އޮގަސްޓް 2018: ވެލާނާ އިންޓަނޭޝަނަލް އެއާޕޯޓުގެ އާ ރަންވޭ މަތީގައި އެމްޑީ އާދިލް މޫސާ ނޫސްވެރިންނަށް މައުލޫމާތު ދެއްވަނީ ފޮޓޯ: މުހައްމަދު އަފްރާހު | އަވަސް\n"މީގެ ސަބަބުން އެއާލައިން އާއި އަޅުގަނޑުމެން [އެމްއޭސީއެލް] އަށް ވެސް ފަސޭހަ ވެގެންދާނެ. ވިންޓަ ސީޒަން ފެށެންވާއިރަށް އާ ރަންވޭ ކޮމާޝަލީ ބޭނުން ކުރަން ފެށޭނެ،" އާދިލް ވިދާޅުވި އެވެ.\nއަދި، އެހެން ފެސިލީޓީތައް ބޭނުންވޭ!\nމި ރަންވޭ އަޅާފައިވަނީ އެންމެ ބޮޑެތި ބޯޓު ފަހަރު ޖެއްސޭ ފެންވަރަށެވެ. ނަމަވެސް އެ ސައިޒުގެ ބޯޓު ޖައްސަން އެއާޕޯޓުގެ އެހެން ފެސިލިޓީތައް ވެސް ރަނގަޅު ކުރަން ޖެހެ އެވެ. އެ މަސައްކަތް ވެސް ދަނީ ކުރަމުންނެވެ.\nއެމްއޭސީއެލްގެ އެމްޑީ އާދިލް ވިދާޅުވީ އޭ380 ޖައްސާނަމަ ޕެސެންޖަރު ޓާމިނަލްވެސް ނިމެން ޖެހޭނެ ކަމަށެވެ.\n"އެއްފަހަރާ 700 ޕެސެންޖަރުން އަންނައިރު ހިއެއް ނުވޭ މިހާރު އެރައިވަލްސްގައި އެ ކެޕޭސިޓީ ހުރިހެނެއް. އެހެންނަމަވެސް ފާހަގަ ކޮށްލަން އެ ކެޕޭސިޓީ ގެނައުމަށްޓަކައި ޓާމިނަލް އެޅުމުގެ މަސައްކަތްވެސް ކުރިއަށް އެބަދޭ. މިހާރު ހުރި ޓާމިނަލްގެ ޕިއަބްރިޖްތައް ޑިމޮލިޝް ކުރަމުން މިދަނީ. ހަމައެއާއެކު ޕައިލިންގެ މަސައްކަތް ވެސް ކުރަމުން އެބަދޭ،" އާދިލް ވިދާޅުވި އެވެ.\nކޮންމެއަކަސް އާރަންވޭ ނިމި އަންނަ މަހު ޓެސްޓް ފްލައިޓް ޖައްސާނެ އެވެ. އެއާޕޯޓު ތަރައްގީގެ އެންމެ މުހިންމު ބައި ނިމިގެން މިދަނީ ގިނަ ބައެއްގެ ބުރަ މަސައްކަތުންނެވެ. ކުރިން މޫދެއްގެ ގޮތުގައި އޮތް ބޮޑު ސަރަހައްދު ހިންކައި މިހާރު ފެނިގެން މިދަނީ ރީތި ހިތްގައިމު ބޮޑު ރަންވޭ އެކެވެ.\nވެލާނާ އިންޓަނޭޝަނަލް އެއާޕޯޓް މަސީ އިގްތިސޯދު\nދިވެހިން ރަންވޭގެ ވާހަކަ މި ދައްކަނީ ކީއްވެ؟


Youth Leaders Network ge midhauruge furathama masakkathu bahdhaluvun fashaifi - vNews.mv\nޝިފްޒާ މުސްޠަފާ 22 February 2019, 17:48\nޔޫތު ލީޑަރސް ނެޓްވޯކްގެ މިދައުރުގެ ފުރަތަމަ މަސައްކަތު ބައްދަލުވުން ފަށައިފިއެވެ.\nހއ.ހޯރަފުށީގައި ކުރިއަށްދާ މިބައްދަލުވުން އިފުތިތާހު ކޮށްދެއްވީ ހޯމް މިނިސްޓަރު އިމްރާން އަބްދުﷲ އެވެ.\nހއ.އަތޮޅުގެ ރަށްތަކުން ޒުވާނުން ބައިވެރިވާ މިބައްދަލުވުން ކުރިއަށް ގެންދަނީ "ޒުވާނުންނާއި މީޑިއާ" މިޝިއާރުގެ ދަށުންނެވެ.\nދެދުވަހުގެ މުއްދަތަށް ކުރިއަށްގެންދާ މިމަސައްކަތު ބައްދަލުވުމުގައި މީޑިއާގެ ދާއިރާއާއި، ދީނީ އިލްމާއި، ތާރީޚާއި، ސަގާފަތް ހިމެނޭގޮތަށް މައިގަނޑު ހަތް ސެޝަނެއް ވަނީ ހިމަނާފައެވެ. އެދާއިރާތަކުން ޒުވާނުންނަށް މައުލޫމާތު ދިނުމަށް ތަޖުރިބާކާރުން ބައިވެރިވެއެވެ.\nމިމަސައްކަތު ބައްދަލުވުމުގައި ހިމެނޭ ބައިތަކުގެ ތެރޭގައި ރާއްޖޭގައި ރަޖިސްޓަރީކޮށްގެން ހިންގާ ނޫސްތަކުގެ މައުލޫމާތު ދިނުމާއި، ޒުވާނުންގެ މެދުގައި ދީނީ އަގީދާ ހަރުދަނާ ކުރުމަށް މައުލޫމާތު ދިނުމާއި، ޒުވާނުންގެ މެދުގައި އެއްބައިވަންތަކަން އިތުރުކުރުމާއި، ދިވެހި ސަގާފަތާއި އާދަކާދަތައް ގެއްލިގެން ނުދާނެގޮތް ހޯދުން ފަދަ ބައިތައް ހިމެނެއެވެ.\nމިޕްރޮގްރާމްގެ ބޭނުމަކީ ހަރުދަނާ ޒުވާނުން ބިނާކުރުމަށް އެހީތެރިވެދިނުމެވެ. އަދި ޒުވާނުންނަކީ އެއްބައިވަންތަ، މައުލޫމާތު މުއްސަނދި، ދިވެހި ތާރީޚާއި، ސަގާފަތަށް ޝައުގުވެރި ބަޔަކަށް ހެދުމެވެ.\nހޯމް މިނިސްޓްރީން ބުނީ މިމަސައްކަތު ބައްދަލުވުމުގެ ތެރެއިން ޒުވާން އިސްވާރުންގެ ވިއުގަ ފުޅާކުރެވޭނެ ކަމަށެވެ. މިމަސައްކަތު ބައްދަލުވުމުގައި ހަތް ރަށަކުން 80 އަށްވުރެ ގިނަ ޒުވާނުން ބައިވެރިވެއެވެ. މަސައްކަތު ބައްދަލުވުމުގައި ދަރިވަރުންނާއި ޒުވާނުންގެ ބައި ކުރިއަށްގެންދަނީ ވަކިންނެވެ.\nޔޫތު ލީޑަރސް ނެޓްވޯކަކީ ހޯމް މިނިސްޓްރީން ކުރިއަށްގެންދާ ނެޓްވޯކެކެވެ.


ކޮމިޓީގެ ބައްދަލުވުން ސިއްރުކޮށްފި - DhiDaily\nކޮމިޓީގެ ބައްދަލުވުން ސިއްރުކޮށްފި\nބޮޑުތަކުރުފާނު މަގުގައި މިދިޔަ ހުކުރު ދުވަހުގެ ރޭ ހިނގި އަލިފާނުގެ ހާދިސާއާ ގުޅިގެން ސިފައިންނާއި ފުލުހުން ބައްދަލުކުރަން މިއަދު ބެއްވި ޤައުމީ ސަލާމަތާއި ހާރިޖީ ގުޅުންތަކުގެ ކޮމިޓީގެ ބައްދަލުވުން ސިއްރުކޮށްފިއެވެ.\nކޮމިޓީގެ ބައްދަލުވުމަށް ސިފައިންނާއި ފުލުހުންގެ އިތުރުން ނެޝަނަލް ޑިޒާސްޓާ މެނޭޖްމަންޓް އޮތޯރިޓީ ބޭފުޅުން ހާޒިރުކުރިއެވެ.\nކޮމިޓީގެ ބައްދަލުވުން ސިއްރު ކުރީ ކޮމިޓީގައި ހިއްސާ ކުރާ މަޢުލޫމާތު ދާންވާ ދިމާ ނޫން އެހެން ހިސާބަކަށް ގޮސްދާނެތީ ކޮމިޓީ ސިއްރުކޮށް ދިނުމަށް ސަލާމަތީ ބާރުތަކުން އެދުމުންނެވެ.\nހުކުރު ދުވަހުގެ ރޭ ހިނގި އަލިފާނުގެ ހާދިސާގައި އަލިފާން ރޯވި ކެފޭ އެއްކޮށް އަނދައި ހުލިވެފައިވާ އިރު ކެފޭއާ އިންވެގެން ހުރި ގަދަގޭ މުޙައްމަދުފުޅު ބިލްޑިންގއަށް ވެސް ބޮޑެތި ގެއްލުންތަކެއް ލިބިފަވެއެވެ.\nއެ ހާދިސާ ޤައުމީ ސަލާމަތާއި ހާރިޖީ ގުޅުންތަކާ ބެހޭ ކޮމިޓީން ބަލަމުން އަންނަ އިރު ހެންވޭރު ދެކުނު ދާއިރާގެ މެންބަރު ހުސެއިން ޝަހީމް ވިދާޅުވީ އަލިފާނުގެ ހާދިސާއަކީ ޓެރަރިޒަމްގެ އަމަލެއް ކަމުގައިވުން އެކަށީގެންވާ ކަމަށެވެ.\nރައީސް ސޯލިހްގެ ކޮއްކޯފުޅު އަހްމަދު އަވަހާރަވެއްޖެ


Islamic University In 500 Ahvure Gina Dharivarun Dhasvenivehjje - Vaguthu\nއިސްލާމިކް ޔުނިވާސިޓީން 500އަށްވުރެ ގިނަ ދަރިވަރުން ދަސްވެނިވެއްޖެ\nއައިޔޫއެމް އިން ރޭ ބޭއްވި ދަސްވެނިވުމުގެ ހަފްލާގެ ތެރެއިން - ފޮޓޯ: އައިޔޫއެމް\nދިވެހި ރާއްޖެގެ އިސްލާމިކް ޔުނިވާސިޓީ (އައިޔޫއެމް) އިން 500 އަށްވުރެ ގިނަ ދަރިވަރުން ދަސްވެނިވެއްޖެއެވެ.\nރޭ ދަރުބާރުގޭގައި ބޭއްވި ރަސްމިއްޔާތެއްގައި އެ ޔުނިވާސީޓީން ދަސްވެނިވި ދަރިވަރުންނާއި، ސެޓްފިކެޓާއި އެވޯޑް ވަނީ ހަވާލުކޮށްފައެވެ. އެ ރަސްމިއްޔާތު ރައީސް އިބްރާހިމް މުހައްމަދު ސޯލިހު އާއި ސަރުކާރުގެ އިސްވެރިން ބައިވެރިވެވަޑައިގެންނެވިއެވެ.\nއިސްލާމިކް ޔުނިވާސިޓީން ބުނީ، އެ ޔުނިވާސިޓީން 500 އަށްވުރެ ގިނަ ދަރިވަރުން ދަސްވެނިވެއްޖެ ކަމަށާއި، 325 ދަރިވަރުން ސެޓްފިކެޓް ހާސިލް ކުރި ކަމަށެވެ. އޭގެ ތެރޭގައި، މާސްޓާސް ހާސިލް ކުރި 105 ދަރިވަރަކާއި، ޕޯސްޓްގެރެޖުއޭޓް ހާސިލް ކުރި، 48 ދަރިވަރަކާއި، ޑިގްރީ ހާސިލް ކުރި 107 ދަރިވަރަކާއި، ޑިޕްލޮމާ ހާސިލް ކުރި 67 ދަރިވަރުންގެ އިތުރުން، ސެޓްފިކެޓް ލެވެލް ހާސިލް ކުރި 246 ދަރިވަރަކު ހިމެނެއެވެ.\nއެ ޔުނިވާސީޓީން ބުނީ، ރޭގެ ހަފްލާގައި އެ ޔުނިވާސިޓީގައި ކިޔަވަމުންދާ ރާއްޖެއިން ބޭރުގެ ތިން ދަރިވަރަކުވެސް ދަސްވެނިވެފައިވާކަަމަށެވެ. އެއީ މާސްޓާސް ޑިގްރީ ހާސިލްކުރި ތިން ދަރިވަރެކެވެ. އެއީ ސައުދީ އަރަބިއްޔާގެ ދަރިވަރަކާއި، ސްރީލަންކާގެ ދެ ދަރިވަރެކެވެ.\nރޭގެ ހަފްލާގައި އެ ޔުނިވާސިޓީން ދޭ "ބެސްޓް ސްޓޫޑެންޓް އެވޯޑް" އަށް ދަރިވަރަކު ވަނީ ހާސިލްކޮށްފައެވެ.


އެޑްމިން – Page 111 – Liyuntheringe Gulhun\nVisitors online  286:users  0guests  250bots  36The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\nކިޔާފައިވާ ޢަދަދު: 3089\nކިޔާފައިވާ ޢަދަދު: 3735\nމުއްލާ ނަޞީރުއްދީން ވާހަކަ – 4\n4 ޖުލައި 2014ބަހާއި އަދަބު, ވާހަކައެޑްމިން\nޢައްބާސް އިބްރާހީމް (3 ޖުލައި 2014 (ބުރާސްފަތި) ދުވަހު ޝާއިޢުކުރި ބަޔާ ގުޅޭ)\nމުއްލާ ފައިސާކޮޅެއް ހޯދުން (1)\nއެދުވަހު ހަވީރު މުއްލާއަށް ދެވުނީ ފެންގަނޑެއްގެ ކައިރިއަށެވެ. އެއީ އޭނާގެ ޅަފުރާގައި ވަރަށް ގިނައިން އައިސްއުޅުނު ތަނެކެވެ. އެދުވަސްވަރުގެ ހަނދާންތަކާއެކު ފެންގަނޑުގެ ކައިރީގައި އޮތް ހިލަގަނޑެއްގައި މުއްލާ އިށީނެވެ. މަގުގެ އަނެއްފަރާތުގައި ހުރި ކުޑަ ފިހާރައެއް އޭނާއަށް ފެނުނެވެ. އެއީ ސައި ވިއްކާ ފިހާރައެކެވެ. މީހުން އެފިހާރައިން ސަޔާއި ހެދިކާފަދަ ތަކެތި ގަނެގެން ސައިބޮމުން ދެއެވެ. ނަމަވެސް މުއްލާއަތުގައި ސައިތައްޓެއް ގަންނާކަށްވެސް ފައިސާއެއް ނެތެވެ. ރޯދަ ހަދިޔާ – ހަލީސާ (38)\n4 ޖުލައި 2014ބަހާއި އަދަބު, ސަމާސާ އަދަބުއެޑްމިން\nރޯދަ ހަދިޔާ – ހަލީސާ (38)\nކުޑަ ފިރިހެން ކުއްޖެއް އޭނާގެ މަންމަ މޫނުގައި ބޯކޮށް ކްރީމް އުނގުޅައިގެން ހުއްޓާ ފެނިގެން އެހިއެވެ. “ތިޔައީ މަންމަ ކީއްކުރަން ކުރާ ކަމެއް؟”\n“މިއީ މަންމަ ރީތިވާން ކުރާ ކަމެއް.”\nމަޢުރިފަތަކީ އުފެއްދުންތެރި ޚިޔާލާ ގުޅޭ ކަމެއް\n4 ޖުލައި 2014ޢަޤީދާ, ދީނާއި ދުނިޔެއެޑްމިން\nކިޔާފައިވާ ޢަދަދު: 5016\nރޯދައިގެ ހަދިޔާ – 7\nޢަބްދުﷲ ނަޢީމް އިބްރާހީމްމަޢުރިފަތުގެ ކަނޑައެޅިފައިވާ މުޤައްރަރެއް ނޯވެއެވެ. ލިޔެފައި ހުންނަ ފިލާވަޅުތަކެއް ނުހުރެއެވެ. ވަކި ޒިކުރު ތަކެއް ކޮށްގެން މަޢުރިފަތެއް ހާސިލެއް ނުކުރެވޭނެއެވެ. ފޮތެއްގައި ލިޔެފައި ހުންނަ ޢިބާރާތްތަކެއް ކިޔައި ދަސްކުރީމާ ލިބޭ އެއްޗަކަށް މަޢުރިފަތެއް ނުވެއެވެ. މި ފަދަ ގޮތަކަށް މަޢުރިފަތު ހާސިލު ކުރެވިދާނޭ ކަމަށް ގަބޫލު ކުރުމަކީ ﷲ ގެ ނިސްބަތުގައި ކުރެވޭ ތަވްހީނެކެވެ.\n4 ޖުލައި 2014ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 3182\nޢަބްދުއްރަޝީދު ޙުސައިންހިތް ތިރި ކަމަށް މަގު ދައްކަނީ ކެތްތެރި ކަމުގެ ރަމަޟާން މަހޭ ހިތްހެޔޮ ކަމަށް ހިތްވަރު ދެނީ ކެތްތެރި ކަމުގެ ރަމަޟާން މަހޭ\nއަސްލެއް ނުވާ ދޮގު ބަސްތަކާ ޤަސްދާއެކީ ކުރެވޭ ކުށާ ވަސްވާސްތަކާ ދުރު ކޮށް ދެނީ ކެތްތެރިކަމުގެ ރަމަޟާން މަހޭ\nމަސް ފެށޭ ބަރަކާތްތެރި ވަގުތުކޮޅު\nއިބްރާހީމު ރަޝީދު މޫސާ ރަމަޟަން މަސް ފެށޭ އުފާވެރި ބަރަކާތްތެރި ވަގުތުގައި ރޯދަ ޙަޤީޤީ ރޯދައަކަށް ހަދައިދޭ ކަމަކާ ބެހޭގޮތުން ވާހަކަދައްކައިލުން ވަރަށް މުހިއްމެވެ. އެއީ އިޚްލާޞްތެރިކަމެވެ. އިޚްލާޞްތެރިކަމަކީ ހުރިހާ ޢަމަލުތަކެއްގެ ފުރާނައެވެ. ހުރިހާ ޢަމަލުތަކެއް ﷲގެ ޙަޟްރަތުގައި މަޤްބޫލުވަނިވި އެއްޗަކަށް ހަދައިދެނީ އިޚްލާޞްތެރިކަމެވެ. ރޯދަމަސް އައުމާއެކީ….\n3 ޖުލައި 20141 ޚިޔާލުބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 2205\nރޯނުގޭ ޙަސަން މަނިކުރޫޙު ދީނީ އާވަމުންދޭ ރޯދަމަސް އައުމާއެކީ ނޫރު ދީނީ ފެތުރެމުންދޭ ރޯދަމަސް އައުމާއެކީ\nއެކިދިމާއިން ހެޔޮ ނަސޭހަތް މީސްތަކުންނަށް ހެޔޮއަދައި އެކި ވައުޡުތައް އިއްވަމުންދޭ ރޯދަމަސް އައުމާއެކީ\nމަޢުރިފަތުގެ ދެ ބައި\n3 ޖުލައި 2014ޢަޤީދާ, ދީނާއި ދުނިޔެއެޑްމިން\nކިޔާފައިވާ ޢަދަދު: 4714\nރޯދައިގެ ހަދިޔާ – 6\nޢަބްދުﷲ ނަޢީމު އިބްރާމު\nﷲ މަޢުރިފާ ކޮށްގަތުން ނުވަތަ މަޢުރިފަތު ބެހެނީ ދެ ބަޔަކަށެވެ. އެއް ބަޔަކީ ލޯތްބެވެ. އަނެއް ބަޔަކީ ބިރެވެ. ﷲ އަކީ އެއް ކޮޅުން ރަޙީމްވަންތަ ކަލާނގެއެވެ. އަނެއް ކޮޅުން ޢަދުލުވެރިވަންތަ ކަލާނގެއެވެ. ރޯދަ ހަދިޔާ – ހަލީސާ (37)\n3 ޖުލައި 2014ބަހާއި އަދަބު, ސަމާސާ އަދަބުއެޑްމިން\nރޯދަ ހަދިޔާ – ހަލީސާ (37)\nގަބު މިވީ ކާކު؟\nއެއްދުވަހަކު ޓީޗަރަކު އޭނާ ކިޔަވައިދޭ ކުލާހަށް ވަދެ ދަރިވަރުން ކުރިމަތީގައި ހުއްޓި ހުރެ އެހިއެވެ. “މި ކުލާހުގައި ތިބި ގަބު ކުދިން ކޮޅަށް ތެދުވެބަލަ”\nޓީޗަރު މިހެން ބުނިތާ އެތައް އިރެއްވީއިރުވެސް އެންމެ ކުއްޖަކުވެސް ނުތެދުވުމުން، އެ ކުލާހަށް އަލަށް އައިސް އިން ކުއްޖަކު ކޮޅަށް ތެދުވިއެވެ.


Russia Fuluhun Idhikolhu Leader Alexi Navalny Aprtment ah vadhegenfi\nރަޝިއާ އިދިކޮޅު ލީޑަރުގެ އޮފީހާއި އެޕާޓްމަންޓަށް ފުލުހުން ވަދެގެންފި\nނަވާލްނީ ހިންގަވާ އެންޓި ކޮރަޕްޝަން ފައުންޑޭޝަނަށް ފުލުހުން ވަންނަނީ\nރަޝިއާ ފުލުން އިދިކޮޅު ލީޑަރު އެލެކްސީ ނަވާލްނީގެ އެޕާޓްމަންޓާއި އޮފީސް ރެއިޑްކޮށްފި އެވެ. ނަވާލްނީ ހިންގަވާ އެންޓި-ކޮރަޕްޝަން ފައުންޑޭޝަންގެ ޑައިރެކްޓަރު އިވާން ޒަޑަނޯވް ވެސް ވަނީ މިކަން ކަށަވަރު ކޮށްދީފަ އެވެ.\nނަވާލްނީ މިހާރު ހުންނެވީ 30 ދުވަހުގެ މުއްދަތަކަށް ޖަލުގަ އެވެ. އޭނާ ހައްޔަރު ކޮށްފައި ވަނީ ޖަރުމަނުން ފަރުވާ ހޯއްދެވުމަށް ފަހު އެނބުރި ރަޝިއާއަށް ވަޑައިގެންނެވި ތަނުން، އެއާޕޯޓުންނެވެ.\nނަވާލްނީގެ އެޕާޓްމަންޓަށް ފުލުހުން ވަދެ ފާސްކުރީ ކޮންއެއްޗެއް ހޯދަން ކަމެއް ސާފެއް ނުވެ އެވެ. އެހެން ނަމަވެސް، އެޕާޓްމަންޓާއި އޮފީސް ފާސްކުރީ ނަވާލްނީގެ ކޮއްކޮ، އޯލެގް ނަވާލްނީގެ ހާޒިރުގައި ކަމަށް އިވާން ވަނީ ބުނެފަ އެވެ. އޭނާ ބުނި ގޮތުގައި ނަވާލްނީގެ އަންހެނުން، ޔޫލިއާ އުޅުއްވާ އެޕާޓްމަންޓް ވެސް ފާސް ކުރި އެވެ.\nއެލްކްސީ ނަވާލްނީ ޖަލުގައި ހައްޔަރުކުރުން ވެފައި ވަނީ ދުނިޔެ ކަންބޮޑުވި ކަމަކަށެވެ. އޭނާ ހަމަ މިހާރު ދޫކޮށްލުމަށް އެމެރިކާ އަދި ޔޫރަޕް ގައުމުތަކުން ވެސް ވަނީ ރަޝިއާއަށް ގޮވާލާފަ އެވެ. އެމެރިކާގެ ރައީސް ޖޯ ބައިޑަން ރަޝިއާގެ ރައިސް ލަޑިމިއާ ޕުޓިންއަށް ފޯނުން ގުޅުއްވައި މަޝްވަރާ ކުރެއްވުމުގެ ތެރޭގައި ވެސް، އިދިކޮޅު ލީޑަރު ދޫކޮށްލެއްވުމަށް އެދިވަޑައިގަތެވެ.\nފުލުހުން ނަވާލްނީގެ އެޕާޓްމަންޓަށް ވަންނަނީ\nނަވާލްނީ ހައްޔަރުކުރުމާ ގުޅިގެން މޮސްކޯގައި ވަނީ ހަމަނުޖެހުން ހިންގާފަ އެވެ. މީހުން މަގުތަކަށް ނުކުމެ ފުލުހުންނާ ކުރިމަތިލައި ވަނީ މާރާމާރީ ހިންގާފަ އެވެ. މިއީ ކޮވިޑް ހުއްޓުމެއް ނެތި ފެތުރެމުންދާ ދުވަސްވަރަކަށް ވާތީ އެއްބާރުލުން ދިނުމަށް ފުލުހުން އެދުމުން އެއްވެ އުޅުނު މީހުން ވަނީ އިންކާރު ކޮށްފަ އެވެ. މިޑިއާ ރިޕޯޓްތައް ބުނާ ގޮތުގައި ފުލުހުން ހައްޔަރުކުރި މީހުންގެ އަދަދު 4،000 އަށް ވުރެ ގިނަ އެވެ.\nއެމެރިކާ ރަޝިޔާ އީޔޫ + ފުލުހުން ބަލައި ފާސް ކުރުން